Bishop franco mulakkal is the first Indian bishop arrested in rape Case | ഇറ്റാലിയൻ പാർലമെന്റ് അംഗങ്ങളായ കാതറിനും ലൂസിയയും ഓടി നടന്നത് വത്തിക്കാനെ സ്വാധീനിച്ചു; കന്യാസ്ത്രീകളുടെ പ്രതിഷേധക്കരുത്ത് തിരിച്ചറിഞ്ഞപ്പോഴും ജലന്ധർ ബിഷപ്പ് സ്ഥാനത്ത് നിന്ന് പുറത്താക്കിയില്ല; ചുമതല കൈമാറൽ താൽകാലികമായപ്പോൾ തിരുവസ്ത്രം അണിഞ്ഞ് ചോദ്യം ചെയ്യലിന് എത്തി; ഇന്ത്യയിൽ അറസ്റ്റിലാകുന്ന ആദ്യ ബിഷപ്പായി ഫ്രാങ്കോ മുളയ്ക്കൽ; 85 പീഡക മെത്രാന്മാർക്കിടയിൽ ഇനി മലയാളി സാന്നിധ്യവും - MarunadanMalayali.com\nഇറ്റാലിയൻ പാർലമെന്റ് അംഗങ്ങളായ കാതറിനും ലൂസിയയും ഓടി നടന്നത് വത്തിക്കാനെ സ്വാധീനിച്ചു; കന്യാസ്ത്രീകളുടെ പ്രതിഷേധക്കരുത്ത് തിരിച്ചറിഞ്ഞപ്പോഴും ജലന്ധർ ബിഷപ്പ് സ്ഥാനത്ത് നിന്ന് പുറത്താക്കിയില്ല; ചുമതല കൈമാറൽ താൽകാലികമായപ്പോൾ തിരുവസ്ത്രം അണിഞ്ഞ് ചോദ്യം ചെയ്യലിന് എത്തി; ഇന്ത്യയിൽ അറസ്റ്റിലാകുന്ന ആദ്യ ബിഷപ്പായി ഫ്രാങ്കോ മുളയ്ക്കൽ; 85 പീഡക മെത്രാന്മാർക്കിടയിൽ ഇനി മലയാളി സാന്നിധ്യവും\nSeptember 21, 2018 | 03:55 PM IST | Permalink\nതിരുവനന്തപുരം: സ്വതന്ത്ര ഇന്ത്യയിലാദ്യമായി ഒരു കത്തോലിക്കാ ബിഷപ്പ് അറസ്റ്റിലായി. അത് സഭാ ചരിത്രത്തിൽ കറുത്ത അധ്യായമാണ്. ആയിരത്തിൽ പരം വൈദികരും സന്യാസിനികളുമുള്ള ജലന്ധർ രൂപതയിൽ ഫ്രാങ്കോയ് ക്കെതിരെയുള്ള വികാരം ശക്തമായിരുന്നു. ''ഫ്രാങ്കോയിൽ പരിശുദ്ധാത്മാവല്ല, ചെകുത്താനാണ് വാഴുന്നത്'' ജലന്ധറിലെ ഒരു വൈദികൻ പറഞ്ഞപ്പോഴും സഭ സംരക്ഷണം ഒരുക്കി. ഒടുവിൽ അറസ്റ്റ് ചെയ്യാൻ സമയമായപ്പോൾ താൽകാലി ചുമതലയിൽ നിന്ന് മാറ്റിയില്ല. അതുകൊണ്ട് തന്നെ തിരുവസ്ത്രം അണിഞ്ഞ് ചോദ്യം ചെയ്യലിന് ഫ്രാങ്കോ മുളയ്ക്കൽ എത്തി. അതുകൊണ്ട് ഈ അറസ്റ്റ് കത്തോലിക്കാ സഭയ്ക്കും തീരാ നാണക്കേടാണ്.\nഇറ്റാലിയൻ പാർലമെന്റിലെ രണ്ടു അംഗങ്ങളായ കാതറിൻ, ലൂസിയ എന്നിവരുമായി ഫ്രാങ്കോയ്ക്കുള്ള സൗഹൃദം വത്തിക്കാനെ നടപടി എടുക്കുന്നതിൽ നിന്ന് പിന്തിരിപ്പിച്ചിരുന്നത്. ഫ്രാങ്കോ വത്തിക്കാനിലെത്തുമ്പോൾ ലൂസിയയാണ് വിമാനത്തവാളത്തിൽ സ്വീകരിക്കാനെത്തുന്നത്. വത്തിക്കാനിലെ ചില ഓഫീസുകളിൽ സ്വാധീനം ചെലുത്താൻ ഇത് ഫ്രാങ്കോയെ സഹായിച്ചു. ഒന്നും സംഭവിക്കില്ലെന്ന ബിഷപ്പിന്റെ വാക്കുകൾ മുഖവിലയ്ക്കെടുത്തു. ജലന്ധർ ബിഷപ്പ് സ്ഥാനമൊഴിയണമെന്ന് മുംബൈ അതിരൂപത ആവശ്യപ്പെട്ടപ്പോൾ അവരെ ഫ്രാങ്കോ പരിഹസിച്ചു. ബിഷപ്പ് ഫ്രാങ്കോ മുളയ്ക്കൽ നേരത്തെ തന്നെ സ്ഥാനമൊഴിയേണ്ടതായിരുന്നുവെന്ന് കേരള റീജിയണൽ ലാറ്റിൻ കാത്തലിക് കൗൺസിലും അഭിപ്രായപ്പെട്ടിരുന്നു.\nസഭാപിതാവെന്ന നിലയിൽ കാട്ടേണ്ട ധാർമികതയാണ് ചോദ്യം ചെയ്യപ്പെട്ടിരിക്കുന്നത്. അപമാനമുണ്ടാക്കുന്ന നടപടിയാണ് ബിഷപ്പിന്റെ ഭാഗത്ത് നിന്നുണ്ടാകുന്നതെന്നും ബിഷപ്പിനെതിരായ ആരോപണങ്ങൾ വ്യക്തിപരമാണെന്നും കെആർഎൽസി പറഞ്ഞിരുന്നു. മുംബൈ അതിരൂപതയും ലത്തീൻ അൽമായ സംഘടനയുമാണ് പ്രശ്‌നം വത്തിക്കാന്റെ ശ്രദ്ധയിൽ കൊണ്ടു വന്നത്. ഇത് പരിഗണിച്ചാണ് ബിഷപ്പിനെതിരായ പീഡന പരാതിയിൽ വത്തിക്കാൻ റിപ്പോർട്ട് തേടിയത്. ഇത് കിട്ടിയപ്പോഴും താൽകാലികമായി തന്നെ ബിഷപ്പ് സ്ഥാനത്ത് നിന്ന് മാറ്റി നിർത്തിയതേ ഉള്ളൂ. അതുകൊണ്ടാണ് സഭാ വസ്ത്രവം അണിഞ്ഞ് ബിഷപ്പ് പൊലീസിന് മുമ്പിൽ ചോദ്യം ചെയ്യാനെത്തിയത്.\nആരോപണങ്ങൾ ഗൂഢാലോചനയെന്ന നിലപാടിലാണ് ജലന്ധർ രൂപത തുടക്കം മുതൽ എടുത്തത്. കന്യാസ്ത്രീയുടെ മൊഴികളിൽ വൈരുധ്യമുണ്ടെന്നും രൂപതയേയും ബിഷപ്പിനേയും ഇല്ലായ്മ ചെയ്യാനാണ് ശ്രമമെന്നും രൂപത പുറത്തിറക്കിയ വാർത്താക്കുറിപ്പിൽ ആരോപിച്ചിരിക്കുകയും ചെയ്തു. കുറ്റം തെളിയും വരെ മാധ്യമ വിചാരണ ഒഴിവാക്കണമെന്നും ആവശ്യപ്പെട്ടു. ജലന്ധർ രൂപത, ഡൽഹി ലത്തീൻ അതിരൂപതയ്ക്കു കീഴിൽ വരുന്ന രൂപതയാണ്. ഒട്ടേറെ സ്ഥാപനങ്ങളും സമ്പത്തും കൈവശമുള്ള ജലന്ധർ രൂപതയിലേക്ക് റോമൻ കത്തോലിക്കനായ ഫ്രാങ്കോ മുളയ്ക്കൽ 2013ലാണ് ചുമതലയേൽക്കുന്നത്. അന്ന് മുതൽ തന്നെ ഫ്രാങ്കോ ജലന്ധറിലെ അവസാനവാക്കായി. ആ സാഹചര്യമാണ് ഇനി മാറുക. ബിഷപ്പ് സ്ഥാനത്ത് നിന്ന് വത്തിക്കാൻ ഇനിയെങ്കിലും ഫ്രാങ്കോയെ മാറ്റുമെന്നാണ് ഏവരുടേയും പ്രതീക്ഷ.\nലൈംഗിക അതിക്രമ കേസുകളിൽപെട്ട ബിഷപ്പുമാരെ തുറന്നുകാട്ടുന്ന ബിഷപ് അക്കൗണ്ടബിലിറ്റി' എന്ന അമേരിക്കൻ വെബ് സൈറ്റിൽ ഫ്രാങ്കോ മുളയ്ക്കലിനെയും ഉൾപ്പെടുത്തിയിരുന്നു. അങ്ങനെ ഇന്ത്യാക്കാരനും കുപ്രസിദ്ധനായ ബിഷപ്പുമാരുടെ പട്ടികയിൽ എത്തിയിരുന്നു്. 2014 മുതൽ രണ്ട് വർഷം മിഷണറീസ് ഓഫ് ജീസസിലെ കന്യാസ്ത്രീയെ നിരവധി തവണ ലൈംഗികമായി പീഡിപ്പിച്ചെന്ന പരാതി ഉദ്ധരിച്ചാണ് ഫ്രാങ്കോയെ ലിസ്റ്റിൽ ചേർത്തിരിക്കുന്നത്. ഇതിന് പിന്നാലെയാണ് ഇന്ത്യയിൽ പീഡനകുറ്റത്തിന് അറസ്റ്റിലാകുന്ന ആദ്യ മെത്രാനായി ഫ്രാങ്കോ മാറുന്നതും. ലൈംഗിക അതിക്രമകേസുകളിൽ വിചാരണ നേരിടുന്നവർ, ശിക്ഷിക്കപ്പെട്ടവർ, ശിക്ഷാകാലാവധി കഴിഞ്ഞും വിചാരണവേളയിലും മരിച്ചവർ, കാനൻ നിയമം 401 (2) അനുസരിച്ച് രാജിവച്ചവർ തുടങ്ങി 31 രാജ്യങ്ങളിലെ 85 ബിഷപ്പുമാരാണ് ബിഷപ് അക്കൗണ്ടബിലിറ്റി' എന്ന അമേരിക്കൻ വെബ് സൈറ്റിലെ പട്ടികയിൽ ഉള്ളത്്. ഇതിലെ ഏക ഇന്ത്യക്കാരനാണ് ഫ്രാങ്കോ.\nആരോപണവിധേയരായ 33 ബിഷപ്പുമാരുമായി അമേരിക്കയാണ് ലിസ്റ്റിൽ ഒന്നാം സ്ഥാനത്ത്. കുട്ടികളെ ലൈംഗികമായി പീഡിപ്പിക്കുകയും സ്വവർഗ്ഗ രതിയിൽ രമിക്കുകയും ചെയ്ത ബിഷപ്പുമാരുടെ വിവരങ്ങളും ഉണ്ട്. പുരോഹിതന്മാർ തങ്ങളുടെ ധാർമ്മിക അധികാരം' മറക്കുകയും അതുവഴി സഭയ്ക്ക് വരുത്തുന്ന നഷ്ടം വർദ്ധിക്കുകയും ചെയ്യുന്നതിൽ ആശങ്കയുണ്ടെന്ന് പറഞ്ഞാണ് പേരുകൾ പുറത്തു വിടുന്നത്. ജോൺ പോൾ രണ്ടാമൻ മാർപാപ്പയുടെ കാലത്ത് ഏഴും ബെനഡിക്ട് പതിനാറാമന്റെ കാലത്ത് എട്ടും ഫ്രാൻസിസ് മാർപാപ്പയുടെ കാലത്ത് ഏഴും ബിഷപ്പുമാരാണ് ലൈംഗിക അതിക്രമകേസുകളെ തുടർന്ന് രാജിവച്ചത്. ഇവരുടെ ചിത്രങ്ങളും വിശദാംശങ്ങളും അന്വേഷണ റിപ്പോർട്ടുകളും സൈറ്റിലുണ്ട്. ഇരകൾക്കും അവരുടെ കുടുംബങ്ങൾക്കും പ്രിയപ്പെട്ടവർക്കും വേണ്ടിയുള്ള പ്രവർത്തനം എന്നാണ് വെബ് സൈറ്റിന്റെ അവകാശവാദം. ഇതോടെ വത്തിക്കാനിലും ഈ കേസ് സജീവ ചർച്ചയായിരുന്നു. പിന്നാലെയുള്ള അറസ്റ്റ് ലോക മാധ്യമങ്ങളും ചർച്ചയാക്കും.\nഫ്രാങ്കോ മുളയ്ക്കൽ കന്യാസ്ത്രീയെ ആദ്യമായി ബലാത്സംഗം ചെയ്യുന്നത് പരാതിക്കാരിയുടെ സഹോദരിയുടെ മകന്റെ ആദ്യകുർബാനയ്ക്ക് എത്തിയപ്പോഴെന്ന് വെളിപ്പെടുത്തലും സഭയുടെ ശ്രദ്ധയിൽ എത്തി കഴിഞ്ഞു. കന്യാസ്ത്രീക്ക് ഒപ്പം കഴിയുന്ന സിസ്റ്ററും സമരത്തിന് നേതൃത്വം നൽകുന്നതുമായ സിസ്റ്റർ അനുപമയാണ് ഇക്കാര്യം വെളിപ്പെടുത്തിയത്. കുറവിലങ്ങാട് മിഷണറീസ് ഓഫ് ജീസസ് കോൺവെന്റിലെ 20-ാം നമ്പർ മുറിയിൽ വെച്ച് 2014 മെയ് അഞ്ചിനാണ് കന്യാസ്ത്രീയെ ഫ്രാങ്കോ ആദ്യമായി പീഡിപ്പിച്ചത്. അന്ന് മഠത്തിലെത്തിയ ഫ്രാങ്കോയെ സ്വീകരിച്ച ശേഷം വീട്ടിലേക്ക് മടങ്ങി പോകാനായിരുന്നു കന്യാസ്ത്രീയുടെ തീരുമാനം. എന്നാൽ നാളത്തെ പരിപാടിക്ക് ഒരുമിച്ച് പോകാമെന്ന് നിർബന്ധിച്ച് അവിടെ താമസിപ്പിക്കുകയായിരുന്നു. തുടർന്നാണ് പീഡനത്തിനിരയാക്കിയതെന്നും സിസ്റ്റർ അനുപമ പറയുന്നു. പിറ്റേന്ന് കാലടിയിൽ ഒരു പള്ളിയിൽ നടക്കുന്ന കുർബാനയ്ക്കായാണ് ഇവർ പോയത്. ഫ്രാങ്കോയ്ക്കൊപ്പം കാറിൽ കയറാൻ സമയം കന്യാസ്ത്രീ കരയുകയായിരുന്നു.\nപള്ളിയിൽ വെച്ച് ബന്ധുക്കൾ കാര്യം തിരക്കിയപ്പോൾ പനിയും ജലദോഷവുമാണെന്ന് പറഞ്ഞ് ഒഴിയുകയായിരുന്നുന്നു. സ്ഥിരമായി സിസ്റ്റർക്ക് ജലദോഷം ഉള്ളതിനാൽ ഏവരും ഇത് വിശ്വസിച്ചു. പിന്നീട് പലപ്രാവശ്യമായി ഫ്രാങ്കോ കന്യാസ്ത്രീയെ ഭീഷണിപ്പെടുത്തി ബലാത്സംഗം ചെയ്യുകയായിരുന്നു.


നാട് നന്നാവാന് രാജാവ് നന്നാവണം, കള്ളത്തരങ്ങള് ചെയ്യുന്ന നൃപന് നമുക്ക് വേണ്ട; മുഖ്യമന്ത്രിക്കെതിരെ ഉമ തോമസ്\n'നാട് നന്നാവാന് രാജാവ് നന്നാവണം, കള്ളത്തരങ്ങള് ചെയ്യുന്ന നൃപന് നമുക്ക് വേണ്ട'; മുഖ്യമന്ത്രിക്കെതിരെ ഉമ തോമസ്\nഡോളര് കടത്ത് കേസില് മുഖ്യമന്ത്രിക്കെതിരായ സ്വപ്‌ന സുരേഷിന്റെ ആരോപണങ്ങള്‍ക്കെതിരെ നിയുക്ത എം.എല്.എ ഉമ തോമസ്. നാട് നന്നാവാന് രാജാവ് ആദ്യം നന്നാവണമെന്നും രാജാവ് നഗ്നനാണെന്ന് പറയാന് മടിക്കുന്ന കാലമാണ് ഇതെന്നും ഉമ തോമസ് പറഞ്ഞു. മാതൃഭൂമി ന്യൂസിനോടിനായിരുന്നു പ്രതികരണം.\nഇതുപോലെ കള്ളത്തരങ്ങള് ചെയ്യുന്ന ഒരു നൃപന് നമുക്ക് വേണ്ട. ഇതിന് മുമ്പ് ഉമ്മന് ചാണ്ടി സര്‍ക്കാരിനെ ഇറക്കാനായിട്ട് ശ്രമിച്ചു. ഇത് അതിനുള്ള കാവ്യ നീതി തന്നെയാണെന്നും ഉമ തോമസ് പറഞ്ഞു.\nസ്വര്‍ണക്കടത്ത് കേസുമായി ബന്ധപ്പെട്ട ഡോളര് കടത്ത് കേസില് മുഖ്യമന്ത്രിക്കും കുടുംബാംഗങ്ങള്‍ക്കും പങ്കുണ്ടെന്നായിരുന്നു സ്വപ്ന സുരേഷ് എറണാകുളം കോടതിയില് രഹസ്യ മൊഴി നല്‍കിയ ശേഷം മാധ്യമങ്ങളോട് പറഞ്ഞത്. ശിവശങ്കര്, മുഖ്യമന്ത്രി, അദ്ദേഹത്തിന്റെ ഭാര്യ കമല, മകള് വീണ, സെക്രട്ടറി സിഎം രവീന്ദ്രന്, നളിനി നെറ്റോ ഐ.എ.എസ്, മുന് മന്ത്രി കെ.ടി ജലീല് എന്നിവരെ പേരെടുത്ത് പരാമര്‍ശിച്ചായിരുന്നു സ്വപ്നയുടെ ആരോപണം.\nഉമ തോമസിന്റെ പ്രതികരണം\nനാട് നന്നാവണമെങ്കില് രാജാവ് നന്നാവണം. രാജാവ് നഗ്നനാണെന്ന് പറയാന് കൂട്ടത്തിലുള്ളവര് പോലും മടിക്കുന്ന കാലമാണ്. ഇത്തരത്തിലൊരു നീക്കമുണ്ടായാല് തീര്‍ച്ചയായും കോണ്‍ഗ്രസ് ഒത്തൊരുമിച്ച് നില്‍ക്കും. ഇതില് ജനങ്ങളും കൂടെ ഉണ്ടാകും. നാട് നന്നാവേണ്ടത് നമ്മുടെ ആവശ്യമാണ്. രാജാവ് നന്നായാലേ നാട് നന്നാവുള്ളു.\nഇതുപോലെ കള്ളത്തരങ്ങള് ചെയ്യുന്ന ഒരു നൃപന് നമുക്ക് വേണ്ട. ഇതിന് മുമ്പ് ഉമ്മന് ചാണ്ടി സര്‍ക്കാരിനെ ഇറക്കാനായിട്ട് ശ്രമിച്ചതിനെതിരായ കാവ്യ നീതി തന്നെയാണിത്. ജനങ്ങള് ഒന്നടങ്കം പ്രതിഷേധിക്കും. നാളെകളില് മുഖ്യമന്ത്രിയെ ജനങ്ങള് തെരുവിലേക്കിറക്കിയിടും. ജയിലില് പോകുന്ന ആദ്യ കമ്യൂണിസ്റ്റ് മുഖ്യമന്ത്രിയായിരിക്കും പിണറായി വിജയന് എന്നതില് സംശയമില്ല.


അമേരിക്കയെ ആശങ്കയിലാക്കി എടിഎം ഹാക്കര്‍മാര്. സൈബര് കുറ്റവാളികള് എടിഎം മെഷീനുകളെ ലക്ഷ്യമിടുന്നുവെന്ന മുന്നറിയിപ്പുമായി രംഗത്തുവന്നിരിക്കുകയാണ് എടിഎം മെഷീന് നിര്‍മാതാക്കളായ ഡൈബോള്‍ഡ് നിക്‌സ്‌ഡോര്‍ഫ്, എന്‍സിആര് കോര്‍പ്പ് എന്നീ കമ്പനികള്.\nഎടിഎം മെഷീനുകള് ഹാക്ക് ചെയ്യുകയും അതിലൂടെ വലിയ അളവില് പണം പുറത്തേക്ക് വരുത്തുകയും ചെയ്യുന്ന ജാക്ക്‌പോട്ടിങ് എന്ന ഹാക്കിങ് സംവിധാനം ഉപയോഗിച്ചുള്ള ആക്രമണമുന്നറിയിപ്പാണ് കമ്പനികള് നല്‍കുന്നത്.\nജാക്ക്‌പോട്ടിങ് സംവിധാനം ഉപയോഗിച്ചുള്ള മോഷണം ആഗോളതലത്തില് വ്യാപിച്ചുവരികയാണ്. യൂറോപ്പ്, ഏഷ്യ, മെക്‌സികോ തുടങ്ങിയ ഇടങ്ങളിലാണ് ജാക്ക്‌പോട്ടിങ് ഭീഷണി പ്രധാനമായുമുള്ളതെന്ന് ദി വെര്‍ജ് റിപ്പോര്‍ട്ട് ചെയ്യുന്നു. എത്ര പണം നഷ്ടപ്പെട്ടുവെന്നോ ആരെല്ലാം ഈ മോഷണത്തിന് ഇരയായിട്ടുണ്ടെന്നോ കമ്പനികള് വ്യക്തമാക്കിയിട്ടില്ല.\nഎടിഎം ടെക്‌നീഷന്‍മാരായി ചമഞ്ഞെത്തുന്ന ഹാക്കര്‍മാര് ഒരു മെഡിക്കല് എന്‍ഡോസ്‌കോപി ഉപയോഗിച്ച് എടിഎം മെഷീനകത്ത് അവരുടെ കംപ്യൂട്ടര് ബന്ധിപ്പിക്കാന് സാധിക്കുന്ന സ്ഥലം കണ്ടെത്തുന്നു. എടിഎം മെഷീനുകളുടെ യഥാര്‍ത്ഥ ഹാര്‍ഡ് ഡിസ്‌ക് മാറ്റി പകരം സമാനമായ മറ്റൊരു ഹാര്‍ഡ് ഡിസ്‌ക് സ്ഥാപിക്കുന്നു. അപ്പോള് എടിഎം മെഷീനുകള് പ്രവര്‍ത്തന രഹിതം എന്നാണ് സ്‌ക്രീനില് തെളിയുക. എന്നാല് ഹാക്കര്‍മാര്‍ക്ക് മറ്റൊരിടത്ത് നിന്നും എടിഎമ്മിനെ നിയന്ത്രിച്ച് പണമെടുക്കാന് സാധിക്കും.\nസെക്യൂരിറ്റി ന്യൂസ് വെബ്‌സൈറ്റ് ആയ ക്രെബ്‌സ് ഓണ് സെക്യൂരിറ്റി ശനിയാഴ്ച ഈ ആക്രമണത്തെ കുറിച്ച് റിപ്പോര്‍ട്ട് ചെയ്തിരുന്നു. ഇതുസംബന്ധിച്ച് ഉപയോക്താക്കള്‍ക്ക് മുന്നറിയിപ്പ് നല്‍കിയിട്ടുണ്ടെന്ന് കമ്പനികള് പറഞ്ഞു.\nഎത് തരം മാല്‍വെയര് ആണ് ഇതിന് ഉപയോഗിക്കുന്നത് എന്ന് വ്യക്തമല്ല. പ്ലോട്ടസ്.ഡി എന്ന ശ്രേണിയില് പെടുന്ന മാല്‍വെയറാകാം ഇതിന് പിന്നിലെന്ന് ക്രെബ്‌സ് റിപ്പോര്‍ട്ട് സൂചിപ്പിക്കുന്നുണ്ട്.\nമെഷീനുകള്‍ക്ക് സംരക്ഷണമേര്‍പ്പെടുത്താന് ആവശ്യമായ സുരക്ഷാ നടപടികള് സ്വീകരിക്കണമെന്ന് എടിഎം സ്ഥാപിക്കുന്നവര്‍ക്കും കമ്പനികള് മുന്നറിയിപ്പ് നല്‍കിയിട്ടുണ്ട്.\nഫാര്‍മസികളിലും വലിയ റീട്ടെയ്‌ലര് ഷോപ്പുകളിലും സ്ഥാപിച്ചിട്ടുള്ള എടിഎം മെഷീനുകളെയാണ് ഹാക്കര്‍മാര് പ്രധാനമായും ലക്ഷ്യമിടുന്നതെന്നാണ് അമേരിക്കന് രഹസ്യാന്വേഷണ വിഭാഗം ബാങ്കുകള്‍ക്ക് നല്‍കിയിട്ടുള്ള രഹസ്യ മുന്നറിയിപ്പില് പറയുന്നതായി ക്രെബ്‌സ് ഓണ് സെക്യൂരിറ്റി റിപ്പോര്‍ട്ട് ചെയ്യുന്നു.\nഡൈബോള്‍ഡ് നിക്‌സ്‌ഡോര്‍ഫിന്റെ ഒപ്‌റ്റെവ മോഡല് എടിഎം മെഷീനുകള്‍ക്കാണ് ഭീഷണിയുള്ളതെന്ന് കമ്പനി പറയുന്നു. വിന്‍ഡോസ് എക്‌സ്പി എടിഎമ്മുകള്‍ക്കും സുരക്ഷാ പ്രശ്‌നമുണ്ട്.\nഊബര് റൈഡര് ലൊക്കേഷന് ടാറ്റ ശേഖരിക്കുന്നു. ജിയോ എഫ്ഫക്റ്റ് : അൺലിമിറ്റഡ് കോൾ ഓഫറുമായി എയർടെല്ലും ജിയോ ടിവിയ്ക്ക് വെബ് വെര്‍ഷന്; പരിപാടികള് സൗജന്യമായി കാണാം ഗൂഗിളിന്റെ ഇന്റര്‍നെറ്റ് ബലൂണ് തകര്‍ന്നുവീണു. ഇന്ത്യന് ബാങ്കിങ് ആപ്പുകളെ ലക്ഷ്യമിട്ട് ആന്‍ഡ്രോയിഡ് മാല്‍വെയര് . തകർപ്പൻ ഓഫറുകളുമായി ജിയോ; പ്രതിദിനം ഒരു ജിബി ഡാറ്റ വെറും 149 രൂപയ്ക്ക് ബിഎസ്എന്‍എല് 4ജി സേവനം ജനുവരി മുതല്; തുടക്കം കേരളത്തില്. ഗൂഗിൾ–റെയിൽവെ സ്റ്റേഷൻ ഫ്രീ വൈഫൈയ്ക്ക് നിയന്ത്രണം, പണം ഈടാക്കി തുടങ്ങി.


അമേരിക്കയ്ക്ക് കനത്ത തിരിച്ചടി: പന്നിയിറച്ചിയും വൈനും ഉള്‍പ്പെടെ 123 അമേരിക്കന് ഉല്‍പ്പന്നങ്ങള്‍ക്ക് ചൈന 25 ശതമാനം നികുതി ഏര്‍പ്പെടുത്തി | VygaNews\nഅമേരിക്കയ്ക്ക് കനത്ത തിരിച്ചടി: പന്നിയിറച്ചിയും വൈനും ഉള്‍പ്പെടെ 123 അമേരിക്കന് ഉല്‍പ്പന്നങ്ങള്‍ക്ക് ചൈന 25 ശതമാനം നികുതി ഏര്‍പ്പെടുത്തി\nചൈന: പന്നിയിറച്ചിയും വൈനും ഉള്‍പ്പെടെ 123 അമേരിക്കന് ഉല്‍പ്പന്നങ്ങള്‍ക്ക് ചൈന 25 ശതമാനം നികുതി ഏര്‍പ്പെടുത്തി. ഇതേതുടര്‍ന്ന് അമേരിക്ക...\nചൈന: പന്നിയിറച്ചിയും വൈനും ഉള്‍പ്പെടെ 123 അമേരിക്കന് ഉല്‍പ്പന്നങ്ങള്‍ക്ക് ചൈന 25 ശതമാനം നികുതി ഏര്‍പ്പെടുത്തി. ഇതേതുടര്‍ന്ന് അമേരിക്കന് ഓഹരി വിപണി കൂപ്പുകുത്തി. അമേരിക്കന് വ്യവസായ മേഖലയുടെ സംരക്ഷണം മുന്‍നിര്‍ത്തി എന്ന പ്രഖ്യാപനത്തോടെ കഴിഞ്ഞ മാസം ഡോണള്‍ഡ് ട്രംപ് സ്റ്റീലിനും അലുമിനിയത്തിനും ഇറക്കുമതി തീരുവ ചുമത്തിയിരുന്നു. ഇതിനുള്ള തിരിച്ചടി എന്ന നിലയിലാണ് ചൈനയുടെ ഈ തീരുമാനം. ചൈനയുടെ ഈ തീരുമാനം അമേരിക്കയ്ക്ക് വര്‍ഷം 300 കോടി യു.എസ് ഡോളറിന്റെ അധിക ബാധ്യത ഉണ്ടാക്കും.\nഇതേ തുടര്‍ന്ന് ചൈനയെ വിമര്‍ശിച്ച് അമേരിക്ക രംഗത്തെത്തി. അന്താരാഷ്ട്ര വ്യാപാരത്തെ ചൈന തകര്‍ക്കുകയാണെന്ന് അമേരിക്ക കുറ്റപ്പെടുത്തി. മാന്യമായി കച്ചവടം ചെയ്യുന്നവരെ തകര്‍ക്കാതെ ആ വഴി കച്ചവടത്തില് സ്വീകരിക്കുകയാണ് ചൈന ചെയ്യേണ്ടതെന്ന് പ്രസിഡന്റ് ഡോണാള്‍ഡ് ട്രംപ് പറഞ്ഞു.\nചൈനയുടെ നടപടിയെ തുടര്‍ന്ന് അമേരിക്കന് ഓഹരി വിപണിയിലും തിരിച്ചടി നേരിട്ടു. നികുതി വര്‍ദ്ധനവ് ഉണ്ടായേക്കാമെന്ന ആശങ്കയില് യു.എസ് സ്റ്റോക്ക് എക്‌സ്‌ചേഞ്ച് കുപ്പുകുത്തി.\nഅമേരിക്കയില് ഉല്‍പ്പാദിപ്പിക്കപ്പെടുന്ന പന്നിയിറച്ചിയുടെ ഏറ്റവും വലിയ ഉപഭോക്താക്കള് ചൈന ആയതിനാല് ഈ നടപടി അമേരിക്കന് വിപണിക്ക് വലിയ തിരിച്ചടി ആയേക്കാമെന്നാണ് വിലയിരുത്തല്.\nVygaNews: അമേരിക്കയ്ക്ക് കനത്ത തിരിച്ചടി: പന്നിയിറച്ചിയും വൈനും ഉള്‍പ്പെടെ 123 അമേരിക്കന് ഉല്‍പ്പന്നങ്ങള്‍ക്ക് ചൈന 25 ശതമാനം നികുതി ഏര്‍പ്പെടുത്തി


December 31, 2017, 8:36 pm\nതൃശൂര് : തിരുവാതിര ആഘോഷത്തിന്‍റെ ഭാഗമായി വടക്കുന്നാഥന് 108 നെയ്യാട്ടം . 1008 ഇളനീരഭിഷേകവും നടക്കും. തിരുവാതിര ദിവസത്തിലും തൊട്ടടുത്ത മൂന്നു തിങ്കളാഴ്ചകളിലുമായാണ് ഇവ നടക്കുക. ഇതിന്‍റെ നെയ്യളക്കല് തിങ്കളാഴ്ച നടക്കും. വൈകിട്ട് ആറുമണിയോടെയാണ് നെയ്യളക്കല്.\nതിരുവാതിര ദിവസം 27നെയ്യാട്ടങ്ങളാണ് ദേവസ്വം വകയായി വടക്കുന്നാഥനില് നടക്കുക. 1800 കിലോ നെയ്യാണ് ഒരു നെയ്യാട്ടത്തിനുവേണ്ടത്. ഭക്തരുടെ വഴിപാടായുള്ള നെയ്യാട്ടങ്ങളും ഉണ്ടായിരിക്കും . ആകെ തിരുവാതിര ദിവസം മാത്രം എഴുപതോളം നെയ്യട്ടങ്ങള് നടക്കും. തുടര്‍ന്നുള്ള മൂന്നു തിങ്കളാഴ്ചകളിലും 27 നെയ്യട്ടങ്ങള് വീതം വേറെയും നടക്കും. 252 ഇളനീരഭിഷേക മാണ് തിരുവാതിര ദിവസം വടക്കുന്നാഥനു നടത്തുക. ഇങ്ങനെ തുടര്‍ന്നുള്ള മൂന്നു തിങ്കളാഴ്ചകളില്ലായി 1008 എണ്ണം പൂര്‍ത്തിയാകും.\nതുടര്‍ന്ന് തന്ത്രി പുലിയന്നൂര് ശങ്കരനാരായണന് നമ്പൂതിരിപ്പാടിന്‍റെ നെത്രുത്വത്തില് ശ്രീരുദ്രജപം നടക്കും. ഒമ്പതിന് വടക്കുന്നാഥന് നെയ്യഭിഷേകവും ശ്രീ പാര്‍വതിക്ക് പുഷ്പാഭിഷേകവും നടക്കും. 11 മുതല് പ്രസാദഊട്ടു നടക്കും. അയ്യായ്യിരം പേര്‍ക്കുള്ള ഊട്ടാനു ഒരുക്കുന്നത്. വൈകിട്ട് ലക്ഷദീപവും നടക്കും.


കരമന കൂടത്തില് ദുരൂഹമരണം; അന്വേഷണത്തില് വീണ്ടും വഴിത്തിരിവ് | Newsthen l The news interactive\nകരമന കൂടത്തില് ദുരൂഹമരണം; അന്വേഷണത്തില് വീണ്ടും വഴിത്തിരിവ്\nNews Then 19 September 2020\tNo Comments KARAMANA KOODATHIL CASEkeralapolicetrivandrum\nതിരുവനന്തപുരം: കരമന കൂടത്തില് ദുരൂഹമരണം സംബന്ധിച്ച അന്വേഷണത്തില് വീണ്ടും വഴിത്തിരിവ്. മരിച്ച ജയമാധവന് നായര് സ്വത്ത് കൈമാറ്റത്തിന് അനുമതി നല്‍കിയെന്ന കാര്യസ്ഥന്റെ മൊഴി വ്യാജമെന്ന് തെളിഞ്ഞു. അതിനാല് കാര്യസ്ഥന് രവീന്ദ്രന് നായരെ പ്രതിയാക്കുന്ന കാര്യം പരിഗണനയിലാണ്.\nതലയ്‌ക്കേറ്റ ക്ഷതമാണ് ജയമാധവന്റെ മരണത്തിനിടയാക്കിയതെന്ന് ഫോറന്‍സിക് പരിശോധനയില് കണ്ടെത്തിയിരുന്നു. ഇതിനു പിന്നാലെയാണ് കാര്യസ്ഥനെ കസ്റ്റഡിയിലെടുത്തത്. സ്വത്ത് തട്ടിപ്പ് കേസിലെ ഒന്നാം പ്രതി കൂടിയായ രവീന്ദ്രന് നായരുടെ ബാങ്ക് അക്കൗണ്ടുകള് പൊലീസ് നേരത്തെ മരവിപ്പിച്ചിരുന്നു. ജില്ലാ സഹകരണബാങ്കില് രവീന്ദ്രന് നായര്‍ക്കും ഭാര്യക്കുമുണ്ടായിരുന്ന അക്കൗണ്ടുകളാണ് മരവിപ്പിച്ചത്. രണ്ട് അക്കൗണ്ടുകളിലുമായി 50 ലക്ഷം രൂപയാണുള്ളത്. ഇതില് 20 ലക്ഷം രൂപ മരിച്ച ജയമാധവന് നായരുടേതാണെന്നാണ് നിഗമനം. മാത്രമല്ല ജയമാധവന്റെ സ്വത്ത് വിറ്റ പണവും ഇതിലുണ്ടെന്ന് സംശയിക്കുന്നു.\nഅതേസമയം, നേരത്തേയും കാര്യസ്ഥന്റെ മൊഴിയില് വൈരുധ്യങ്ങള് ഉണ്ടായിരുന്നു. ജയമാധവനെ മെഡിക്കല് കോളജ് ആശുപത്രിയില് എത്തിച്ചത് മുന് കാര്യസ്ഥന് സഹദേവന് അയച്ച ഓട്ടോറിക്ഷയിലെന്നായിരുന്നു ആദ്യ മൊഴി. ദുരൂഹ മരണവുമായി ബന്ധപ്പെട്ട് കരമന പൊലീസ് രജിസ്റ്റര് ചെയ്ത കേസിലായിരുന്നു ഈ മൊഴി. എന്നാല് ഉമാമന്ദിരത്തില് നിന്നും പുറത്തിറങ്ങി താന് ഓട്ടോ പിടിച്ചെന്നായിരുന്നു രണ്ടാമത്തെ മൊഴി. സ്വത്ത് തട്ടിപ്പുമായി ബന്ധപ്പെട്ട് ജില്ലാ ക്രൈംബ്രാഞ്ച് നടത്തിയ അന്വേഷണത്തിലാണ് ഈ തരത്തില് മൊഴി നല്‍കിയത്.അതേസമയം ജയമാധവന്റെ മരണ വിവരം പോലും തന്നെ അറിയിച്ചിരുന്നില്ലെന്ന് സഹദേവനും പൊലീസിനോട് വെളിപ്പെടുത്തിയിട്ടുണ്ട്.\nപുരതനമായ കുടുംബം. ഏക്കറ് കണക്കിന് സ്വത്തുള്ള പ്രമുഖമായ കുടുംബം. കഴിഞ്ഞ 20 വര്‍ഷത്തിനിടയില് കരമനയിലെ കൂടത്തില് എന്നറിയപ്പെട്ട ഉമാമംഗലം തറവാട്ടിലെ അഞ്ചു പേരാണ് മരിച്ചത്. ഗോപിനാഥന് നായര്, ഭാര്യ സുമുഖിഅമ്മ, മക്കളായ ജയശ്രീ, ജയബാലകൃഷ്ണന്, ജയപ്രകാശ്, ഗോപിനാഥന് നായരുടെ സഹോദരന് വേലുപ്പിള്ളയുടെ മകന് ഉണ്ണികൃഷ്ണന് നായര്, ഗോപിനാഥന് നായരുടെ മറ്റൊരു സഹോദരനായ നാരായണപിള്ളയുടെ മകന് ജയമാധവന് എന്നിവരാണ് മരിച്ചത്. സ്വത്തുക്കള്‍ക്ക് അന്തര അവകാശികള് ഇല്ല എന്ന കാര്യം ഒറ്റ നോട്ടത്തില് തന്നെ പൊലീസിന് മനസിലായി. അതുകൊണ്ട് തന്നെ വില്‍പത്രത്തില് പേരുള്ള രവീന്ദ്രന് നായരെന്ന കോടതി ഗുമസ്തന് നിരീക്ഷണത്തിലാകുകയായിരുന്നു.\nമരിച്ച ഗോപിനാഥന് നായര്‍ക്ക്6ഏക്കറും 17 സെന്റ് ഭൂമിയുമാണ് ഉള്ളത്. ഇത് തിരുവനന്തപുരം നഗരമധ്യത്തിലാണ് വരുന്നത്. ഇവരുടെ മരണത്തിന് ശേഷം ഇവരുടെ സ്വത്തുക്കള് പലരുടെയും പേരുകളിലാണ് രേഖപ്പെടുത്തിയിരിക്കുന്നത് ഇതാണ് കൂടുതല് സംശയങ്ങള്‍ക്ക് സാധ്യതയേറുന്നത്. കൂടാതെ അവസാനം മരിച്ചവരുടെ പോസ്റ്റ്മാര്‍ട്ടം റിപ്പോര്‍ട്ടുകളിലും നിരവധി ദൂരൂഹതകള് നിറഞ്ഞിരുന്നു.\nPrevious Previous post: ഫെയ്‌സ്ബുക്കിലൂടെ പരിചയപ്പെട്ട യുവതിയെ പെട്രോള് ഒഴിച്ച് തീ കൊളുത്താന് ശ്രമം; യുവാവ് അറസ്റ്റില്\nNext Next post: അബദ്ധത്തില് സംഭവിച്ചു, പെണ്‍കുട്ടിയെ നേരത്തെ പരിചയമില്ല; ആംബുലന്‍സ് ഡ്രൈവറുടെ മൊഴി പുറത്ത്


സംസ്ഥാനത്ത് ജില്ലാ കലക്‌ടർമാർക്ക് മാറ്റം\nതിരുവനന്തപുരം > വിവിധ ജില്ലാ കലക്‌ടർമാരെയും ഉദ്യോഗസ്ഥരെയും മാറ്റി നിയമിക്കാൻ മന്ത്രിസഭാ തീരുമാനം. അസാപ് ചീഫ് എക്സിക്യൂട്ടീവ് ഓഫീസര് അദീല അബ്ദുള്ളയെ ആലപ്പുഴ ജില്ലാ കലക്ടറായി മാറ്റി നിയമിക്കാന് തീരുമാനിച്ചു.\nആലപ്പുഴ ജില്ലാ കലക്ടര് എസ് സുഹാസിനെ എറണാകുളം ജില്ലാ കലക്ടറായി മാറ്റി നിയമിക്കും. ഹൗസിംഗ് കമ്മീഷണര് ബി അബ്ദുള് നാസറിനെ കൊല്ലം ജില്ലാ കലക്ടറായി മാറ്റി നിയമിക്കും. സാമൂഹ്യനീതി വകുപ്പ് ഡയറക്ടര് ജാഫര് മാലിക്കിനെ മലപ്പുറം ജില്ലാ കലക്ടറായി മാറ്റി നിയമിക്കാന് തീരുമാനിച്ചു. പൊതുഭരണ ഡെപ്യൂട്ടി സെക്രട്ടറി കെ ഗോപാലകൃഷ്ണനെ തിരുവനന്തപുരം കലക്ടറായി മാറ്റി നിയമിക്കും. ഐ ആന്‍ഡ് പിആര്‍ഡി ഡയറക്ടര് ടി വി സുഭാഷിനെ കണ്ണൂര് ജില്ലാ കലക്ടറായി മാറ്റി നിയമിക്കാന് തീരുമാനിച്ചു.\nകെഎംആര്‍എല് മാനേജിംഗ് ഡയറക്ടര് മുഹമ്മദ് ഹനീഷിനെ വ്യവസായ വകുപ്പ് (പി.എസ്.യു) സെക്രട്ടറിയായി മാറ്റി നിയമിക്കാന് തീരുമാനിച്ചു. സാംസ്കാരിക വകുപ്പ് സെക്രട്ടറി റാണി ജോര്‍ജിന് നിലവിലുള്ള ചുമതലകള്‍ക്കു പുറമെ കേരള സ്റ്റേറ്റ് കോ-ഓപ്പറേറ്റീവ് ബാങ്ക് മനേജിംഗ് ഡയറക്ടറുടെ ചുമതല കൂടി നല്‍കും. പൊതുവിദ്യാഭ്യാസ സെക്രട്ടറി എ ഷാജഹാന് നിലവിലുള്ള ചുമതലകള്‍ക്കു പുറമെ സൈനിക ക്ഷേമ വകുപ്പ്, പ്രിന്‍റിംഗ് ആന്‍റ് സ്റ്റേഷനറി എന്നിവയുടെ ചുമതല കൂടി നല്‍കും.\nകൃഷിവകുപ്പ് സ്പെഷ്യല് സെക്രട്ടറി ഡോ. രത്തന് ഖേല്‍കര്‍ക്ക് കാര്‍ഷിക വികസന - കര്‍ഷകക്ഷേമ വകുപ്പ് ഡയറട്കറുടെ അധിക ചുമതല നല്‍കാന് തീരുമാനിച്ചു. ലാന്‍റ് ബോര്‍ഡ് സെക്രട്ടറി സി.എ. ലതയെ ലാന്‍റ് റവന്യൂ കമ്മീഷണറായി മാറ്റി നിയമിക്കും. ലാന്‍റ് റവന്യൂ ജോയിന്‍റ് കമ്മീഷണര് യു.വി. ജോസിനെ ലൈഫ് മിഷന് ചീഫ് എക്സിക്യൂട്ടീവ് ഓഫീസറായി മാറ്റി നിയമിക്കാന് തീരുമാനിച്ചു.\nഎറണാകുളം കലക്ടര് മുഹമ്മദ് സഫീറുള്ളയെ എസ്.ജി.എസ്.ടി വകുപ്പ് അഡീഷണല് കമ്മീഷണറായി മാറ്റി നിയമിക്കും. വിവരസാങ്കേതിക വിദ്യാ വകുപ്പ് ജോയിന്‍റ് സെക്രട്ടറിയുടെ അധിക ചുമതലയും അദ്ദേഹം വഹിക്കും. കണ്ണൂര് ജില്ലാ കലക്ടര് മീര് മുഹമ്മദ് അലിയെ ശുചിത്വമിഷന് ഡയറക്ടറായി മാറ്റി നിയമിക്കാന് തീരുമാനിച്ചു. മലപ്പുറം ജില്ലാ കലക്ടര് അമിത് മീണയെ അനര്‍ട്ട് ഡയറക്ടറായി മാറ്റി നിയമിക്കും. ലോട്ടറി വകുപ്പ് ഡയറക്ടറുടെ ചുമതല കൂടി അദ്ദേഹം വഹിക്കും.


സൗദി കിരീടാവകാശി ഇന്ന് ഇന്ത്യയില് | Malayalam News\nന്യൂദല്‍ഹി- പാക്കിസ്ഥാന് സന്ദര്‍ശനം പൂര്‍ത്തിയാക്കിയ സൗദി അറേബ്യയുടെ കിരീടവകാശി മുഹമ്മദ് ബിന് സല്‍മാന് രാജകുമാരന് ദ്വിദിന ഔദ്യോഗിക സന്ദര്‍ശനത്തിനായി ഇന്ന് ഇന്ത്യയിലെത്തും. ഉഭയ കക്ഷി ചര്‍ച്ചകളില് പങ്കെടുക്കാനായി സൗദി മന്ത്രിമാരും വ്യവസായികളുടെ വന് സംഘവും കിരീടാവകാശിയെ അനുഗമിക്കുന്നുണ്ട്. ബുധനാഴ്ച പ്രധാനമന്ത്രി നരേന്ദ്ര മോഡിയുമായി കൂടിക്കാഴ്ച നടത്തും. തുടര്‍ന്ന് ഭീകരവാദം സംബന്ധിച്ച് ഇരു രാജ്യങ്ങളും ശക്തമായ നിലപാട് വ്യക്തമാക്കുമെന്നും ഔദ്യോഗിക വൃത്തങ്ങള് അറിയിച്ചു. രാഷ്ട്രപതി റാംനാഥ് കോവിന്ദ്, ഉപരാഷ്ട്രപതി വെങ്കയ്യ നായിഡു എന്നിവരുമായും കിരീടാവകാശി കൂടിക്കാഴ്ച നടത്തുമെന്ന് വിദേശകാര്യ മന്ത്രാലയം അറിയിച്ചു. ഊര്‍ജ്ജ സുരക്ഷ, നിക്ഷേപം, വ്യാപാരം, സൈനികം, പശ്ചാത്തല വികസനം തുടങ്ങിയ മേഖലകളിലായി ഇന്ത്യ-സൗദി ബന്ധം കൂടുതല് ഊട്ടിയുറപ്പിക്കുന്നതിനാണ് ഉഭയകക്ഷി ചര്‍ച്ചകള്. സമീപ കാലത്ത് ഈ മേഖലകളില് ഇരു രാജ്യങ്ങളും തമ്മിലുള്ള ബന്ധത്തില് നല്ല പുരോഗതി കൈവരിച്ചിട്ടുണ്ടെന്നും മന്ത്രാലയം വ്യക്തമാക്കുന്നു.\n2017-18 വര്‍ഷം മാത്രം ഇന്ത്യയും സൗദിയും തമ്മില് 27.48 ബില്യണ് ഡോളറിന്റെ വ്യാപാരം നടന്നു. ഇന്ത്യയുടെ നാലാമത്തെ ഏറ്റവും വലിയ വ്യാപാര പങ്കാളിയാണിപ്പോള് സൗദി. ഇന്ത്യയ്ക്ക് ആവശ്യമായി അസംസ്‌കൃത എണ്ണയുടെ 20 ശതമാനം നല്‍കുന്നതും സൗദിയാണ്. ഇതിനു പുറമെ 27 ലക്ഷത്തോളം വരുന്ന കരുത്തുന്ന ഇന്ത്യന് പ്രവാസി സമൂഹം സൗദിയിലുണ്ട്. സൗദിയുടെ വികസനത്തിനു ഇവര് നല്‍കുന്ന സംഭാവനകളും ഇരു രാജ്യങ്ങളും തമ്മിലുള്ള ഇടപാടുകളില് പ്രധാനമാണെന്നും വിദേശകാര്യ മന്ത്രാലയം അറിയിച്ചു.\nIndia India-Saudi Relation Crown Prince Mohammed bin Salman prime minister modi India visit KSA


ഓസ്ട്രിയയില് നിഖാബ് വിലക്ക് പ്രാബല്യത്തില് – Chandrika Daily\nBy chandrika Sunday October 1, 2017 22:11 pm\nഓസ്ട്രിയയില് നിഖാബ് വിലക്ക് പ്രാബല്യത്തില്\nവിയന്ന: ഓസ്ട്രിയയില് മുസ്്‌ലിം സ്ത്രീകളുടെ ശിരോവസ്ത്രത്തിന് വിലക്കേര്‍പ്പെടുത്തിക്കൊണ്ടുള്ള വിവാദ നിയമം പ്രാബല്യത്തില്‍വന്നു. ഓസ്ട്രിയന് മൂല്യങ്ങള് സംരക്ഷിക്കുന്നതിന്റെ ഭാഗമാണ് നിരോധനമെന്ന് ഭരണകൂടം പറയുന്നു. മുഖാവരണത്തോടുകൂടിയുള്ള ശിരോവസ്ത്രത്തിനാണ് വിലക്ക്. നിയമം…\nവിയന്ന: ഓസ്ട്രിയയില് മുസ്്‌ലിം സ്ത്രീകളുടെ ശിരോവസ്ത്രത്തിന് വിലക്കേര്‍പ്പെടുത്തിക്കൊണ്ടുള്ള വിവാദ നിയമം പ്രാബല്യത്തില്‍വന്നു. ഓസ്ട്രിയന് മൂല്യങ്ങള് സംരക്ഷിക്കുന്നതിന്റെ ഭാഗമാണ് നിരോധനമെന്ന് ഭരണകൂടം പറയുന്നു. മുഖാവരണത്തോടുകൂടിയുള്ള ശിരോവസ്ത്രത്തിനാണ് വിലക്ക്. നിയമം ലംഘിക്കുന്നവര്‍ക്ക് 150 യൂറോ പിഴ ചുമത്തും. ഓസ്ട്രിയയിലെ മുസ്്‌ലിംകളില് ഒരു ചെറു ന്യൂനപക്ഷം മാത്രമാണ് മുഖാവരണം ധരിക്കുന്നത് എന്നിരിക്കെ നിയമം വിവേചനപരമാണെന്ന് ഓസ്ട്രിയന് മുസ്്‌ലിം സംഘടനകള് ആരോപിച്ചു. മുസ്്‌ലിം സ്ത്രീകളില് 150 പേര് മാത്രമാണ് ബുര്‍ഖ ധരിക്കുന്നത്. പുതിയ നിയമം ഗള്‍ഫ് രാജ്യങ്ങളില്‍നിന്നുള്ള സന്ദര്‍ശകരെ ബാധിക്കുമെന്ന് ടൂറിസം മേഖലയിലെ ഉദ്യോഗസ്ഥര് പറയുന്നു. 2011ല് ഫ്രാന്‍സും ബെല്‍ജിയമും ഹിജാബ് നിരോധിച്ചിരുന്നു. ഡച്ച് പാര്‍ലമെന്റും സമാന നിയമ നിര്‍മാണത്തിന് നീക്കം തുടങ്ങിയിട്ടുണ്ട്. ജര്‍മനിയിലും ഹിജാബ് നിരോധിക്കുമെന്ന് ചാന്‍സലര് അംഗല മെര്‍ക്കല് പ്രഖ്യാപിച്ചിരുന്നു.\nCategories: Video Stories Tags: niqab


നിങ്ങള്‍ക്ക് എങ്ങിനെ യു.കെ വിസ നേടാം : പ്രൊഫഷണൽ ജോലിക്കാര്‍ക്ക് ബ്രിട്ടണില് അവസരം - Global News Network 24x7\nവാഹന നിയമം ലംഘിച്ചാല് ഇന്‍ഷൂറന്‍സ്പ്രീയമം കൂടും : പുതിയ നിയമങ്ങളുമായി എം.വി.ഡി\nHome Buzz News നിങ്ങള്‍ക്ക് എങ്ങിനെ യു.കെ വിസ നേടാം : പ്രൊഫഷണൽ ജോലിക്കാര്‍ക്ക് ബ്രിട്ടണില് അവസരം\nനിങ്ങള്‍ക്ക് എങ്ങിനെ യു.കെ വിസ നേടാം : പ്രൊഫഷണൽ ജോലിക്കാര്‍ക്ക് ബ്രിട്ടണില് അവസരം\nബ്രിട്ടണ്: ലോകത്തിന്റെ വിവിധ ഭാഗങ്ങളിലുള്ളവര്‍ക്കും യു.കെയില് ജോലി ചെയ്ത് മികച്ച വിഭാഗങ്ങളിലേക്ക് മികച്ച ശമ്പളത്തോടെ ജോലി മാറാന് ആഗ്രഹിക്കുന്നവര്‍ക്കും ഇപ്പോള് ബ്രിട്ടണില് അവസരങ്ങള് തുറന്നു. സ്‌കില്‍ഡ് വര്‍ക്കേഴ്‌സ് (പ്രൊഫഷണല് ജോലിക്കാര്) വിസ ഇപ്പോള് ബ്രിട്ടീഷ് ഗവണ്‍മെന്റ് നല്‍കുന്നുണ്ട്. ബ്രിട്ടണിലേക്ക് ജോലി ചെയ്യാന് ആഗ്രഹമുള്ളവര്‍ക്കും സ്ഥിരം താമസിച്ച് ജോലി ചെയ്യാന് ആഗ്രഹിക്കുന്നവര്‍ക്കും ഇതിന് അപക്ഷേിക്കാവുന്നതാണ്. ഇത്തരത്തില് ലഭിക്കുന്ന വിസ ടയര്-2 (ജനറല്) വര്‍ക്കിങ് വിസയായി മാറും.\nഅപേക്ഷിക്കുന്നവരുടെ ഫാമലി മെമ്പര്‍ഴ്‌സ് യൂറോപ്പിലോ, സ്വിറ്റ്‌സര്‍ലാന്റെിലോ, നോര്‍വേയിലോ, ഐസ്‌ലാന്റിലോ, ലിച്ചന്‍സ്റ്റൈയിനിലോ താമസിക്കുന്നവരാണെങ്കില് അവര്‍ക്ക് ‘ ഇ.യു.സെറ്റില്‍മെന്റ് ‘ സ്‌കീം മതിയാവും അതിന് ഈ ലിങ്കില് കയറി വിശദാംശങ്ങള് പരിശോധിക്കാം.\nഇത്തരത്തില് ബന്ധുക്കളോ ഫാമിലി മെമ്പേഴ്‌സ്‌സോ ഈ പറഞ്ഞിടങ്ങളില് ഇല്ലാത്തവരാണെങ്കില് അവര്‍ക്ക് യു.കെയില് ജോലി ചെയ്യണമെങ്കില് വിസ വേണ്ടിവരും. എന്നാല് അയര്‍ലണ്ടുകാര്‍ക്ക് വിസയ്‌ക്കോ, ‘ ഇ.യു.സെറ്റില്‍മെന്റ് ‘ സ്‌കീമോ ആവശ്യമില്ല.\nഡോക്ടര്‍മാര്, നഴ്‌സുമാര്, ഹെല്‍ത്ത് കെയര് അസിസ്റ്റ്, ഹെല്‍ത്ത് കെയര് സപ്പോര്‍ട്ട് വര്‍ക്കര്, നഴ്‌സറി സ്‌കൂള് ടീച്ചേഴ്‌സ്, പ്രൈമറി സ്‌കൂള് ടീച്ചേഴ്‌സ്, സെക്കണ്ടറി സ്‌കൂള് ടീച്ചേഴ്‌സ് എന്നിവരെല്ലാം സ്‌കില്‍ഡ് വര്‍ക്കര്‍മാരില് ഉള്‍പ്പെടും. ഇവര്‍ക്ക് സ്‌കില്‍ഡ് വര്‍ക്കര് വിസ ലഭിക്കണമെങ്കില് താഴെ പറയുന്ന യോഗ്യതകള് ആവശ്യമാണ്.\nബ്രിട്ടണിലെ ഹോം ഓഫീസ് അംഗീകരിച്ച ഒരു ബ്രിട്ടണ് എംപ്ലോയര് (ജോലിദാതാവ്) നിങ്ങളുടെ ജോലി അംഗീകരിച്ചിരിക്കണം. നിങ്ങളുടെ യു.കെ. എംപ്ലോയര് (ജോലിദാതാവ്) നിങ്ങള്‍ക്ക് യു.കെ.യില് ഓഫര് ചെയ്ത ജോലി ഏതു പോസ്റ്റാണെന്ന് വ്യക്തമായി കാണിക്കുന്ന ഒരു ‘സര്‍ട്ടിഫിക്കറ്റ് ഓഫ് സ്‌പോണ്‍സര്‍ഷിപ്പ്’ നിര്‍ബന്ധമായും വേണം.\nയോഗതയ്ക്കനുസരിച്ച് ലിസ്റ്റു ചെയ്യപ്പെട്ട ജോലി തന്നെയാവണം ചെയ്യുന്നത്\nനിങ്ങള്‍ക്ക് നിങ്ങളുടെ ജോലി ഭാരത്തിനനുസരിച്ച് ലഭിക്കുന്ന കൃത്യമായ വരുമാന (വേതന) കണക്ക്. ഇവയെല്ലാം സ്‌കില്‍ഡ് വര്‍ക്കര് വിസ ലഭിക്കാന് അത്യാവശ്യമാണ്. ഇനി നിങ്ങള് സ്‌കില്‍ഡ് വര്‍ക്കര് വിസയ്ക്ക് യോഗ്യതയില്ലാത്തവരാണ് എങ്കില് നിങ്ങള്‍ക്ക് മറ്റു വര്‍ക്കിങ് വിസകള്‍ക്ക് അപേക്ഷിക്കാം. അതിന്റെ വിശദാംശങ്ങള് ഇവിടെ ലഭിക്കും.\nഇംഗ്ലീഷ് ഭാഷാ പരിജ്ഞാനം:\nജോലി അപേക്ഷിക്കുന്നവര്‍ക്ക് ഇംഗ്ലീഷ് ഭാഷാ പരിജ്ഞാനം നിര്‍ബന്ധമാണ്. അവര്‍ക്ക് കൃത്യമായി ഭാഷ എഴുതാനും വായിക്കാനും മനസിലാക്കാനും സംസാരിക്കാനും കഴിയുന്നവര് ആയിരിക്കണം. ഏറ്റവും ചുരുങ്ങിയത് അവര്‍ക്ക് കോമണ് യൂറോപ്യന് ഫ്രെയിംവര്‍ക്ക് ഓഫ് റെഫറന്‍സ് ഫോര് ലാഗ്വേജസ് (സി.ഇ.എഫ്.ആര്) സെകെയില് പ്രകാരമുള്ള ലെവല്-ബി1 നിലവാരം ഉണ്ടായിരിക്കണം. കൂടുതല് ഭാഷാപരമായ കാര്യങ്ങള് ഇവിടെ നിങ്ങള്‍ക്ക് വായിക്കാം.\nഎത്രകാലം നിങ്ങള്‍ക്ക് യു.കെയില് താമസിക്കാം :\nനിങ്ങള്‍ക്ക് ലഭിക്കുന്ന വിസ ഏതു രീതിയിലുള്ളതാണെങ്കിലും അത് അഞ്ച് വര്‍ഷക്കാലത്തേക്കായിരിക്കും ലഭിക്കുക. അതു കഴിയുമ്പോള് നിങ്ങള്‍ക്ക് അത് പുതുക്കേണ്ടിവരും. നിങ്ങള് ജോലി മാറുന്നുണ്ടെങ്കിലും നിലവിലുള്ള ജോലി തുടരുന്നുണ്ടെങ്കിലും അത് നിര്‍ബന്ധമാണ്. നിങ്ങള്‍ക്ക് യോഗ്യതയുള്ള കാലമത്രയും നിങ്ങള്‍ക്ക് ഓരോ അഞ്ച് വര്‍ഷം കഴിയുന്തോറും വിസ കാലാവധി പുതുക്കി പുതുക്കി കൊണ്ടുപോകുവാന് സാധിക്കും. അഞ്ചു വര്‍ഷം കഴിയുമ്പോള് യു.കെ.യില് സ്ഥിരതാമസക്കാരനാവാന് ആഗ്രഹിക്കുന്നുണ്ടെങ്കില് താഴെ കൊടുത്ത ലിങ്കില് പറയുന്ന യോഗ്യതകള് അനുസരിച്ച് നിങ്ങള്‍ക്ക് അപേക്ഷിക്കാവുന്നതാണ്.\nഇതിനെ ‘ഇന്‍ഡിഫിനൈറ്റ് ലീവ് ടു റിമെയിന്’ എന്നാണ് പറയപ്പെടുന്നത്. ഇതുപ്രകാരം നിങ്ങളുടെ യോഗ്യതയ്ക്കനുസരിച്ച് നിങ്ങള് ആഗ്രഹിക്കുന്നത്ര കാലം നിങ്ങള്‍ക്ക് ജോലി ചെയ്യാനും, താമസിക്കാനും, പഠിക്കാനും ഒക്കെ സാധ്യമാവും.\nഎല്ലാ അപേക്ഷകളും ഓണ്‍ലൈന് ആയിട്ടായിരിക്കും അപേക്ഷിക്കേണ്ടത്. നിങ്ങളുടെ യോഗ്യതയ്ക്കനുസരിച്ചാണ് നിങ്ങളുടെ അപേക്ഷ നല്‍കേണ്ടത്. നിങ്ങള് യു.കെയുടെ പുറം രാജ്യക്കാരനാണ്, യു.കെയിലേക്ക് വരാന് ആഗ്രഹിക്കുന്നുണ്ടെങ്കില് നിങ്ങള് ഈ ലിങ്കില് അപക്ഷേിക്കാം.\nഎന്നാല് നിങ്ങള് യു.കെ.യില് ഇപ്പോള് താമസിച്ചു വരുന്നവരും നിലവിലുള്ള നിങ്ങളുടെ വിസ പുതുക്കാന് ആഗ്രഹിക്കുന്നവരുമാണെങ്കില് അവര്‍ക്ക് താഴെ കൊടുത്ത ലിങ്കിലൂടെ അപേക്ഷിക്കാം.\nഇനി നിങ്ങള് യു.കെ.യില് സ്ഥിരമായി മറ്റൊരു ജോലി ചെയ്ത് താമസിച്ചു വരുന്നയാളാണ് എന്നാല് നിങ്ങളുടെ വിസ മറ്റൊരു തരത്തിലേക്ക് മാറ്റണമെന്ന് ആഗ്രഹിക്കുന്നവരാണെങ്കില് അവര്‍ക്ക് താഴെ കൊടുത്ത ലിങ്കില് അപേക്ഷിക്കാം.\nനിങ്ങള് നിലവില് സ്‌കില്‍ഡ് വര്‍ക്കര് വിസയില് ജോലി ചെയ്യുന്നതാണ്. എന്നാല് നിങ്ങളുടെ ജോലിദാതാവ് (വര്‍ക്ക് സ്‌പോണ്‍സര്) മാറി മറ്റൊരു സ്ഥാപനത്തിലേക്കോ മറ്റോ മാറുകയാണെങ്കില് നിങ്ങളുടെ വിസ നിങ്ങള് പുതുക്കേണ്ടി വരും. അപ്പോള് നിങ്ങള് താഴെ കൊടുത്തിരിക്കുന്ന ലിങ്കില് അപേക്ഷിക്കാവുന്നതാണ്.\nഅതുപോലെ യു.കെ.യില് ജോലി ചെയ്യുന്നവര്‍ക്ക് അവരുടെ ഫാമിലിയെ ഇതോടൊപ്പം ഉള്‍പ്പെടുത്തി വിസ ലഭിക്കാന് സാധയ്യതയുണ്ട്. അതിനായി നിങ്ങള്‍ക്ക് താഴെ കൊടുത്ത ലിങ്കില് യോഗ്യതയ്ക്കനുസരിച്ച് അപേക്ഷിക്കാവുന്നതാണ്.\nശ്രദ്ധിക്കേണ്ടുന്ന മറ്റു കാര്യം:\nയു.കെയിലേക്ക് ജോലിക്ക് വരാന് തയ്യാറാവുന്നതിന്3മാസം മുന്‍പേ വിസയ്ക്ക് അപേക്ഷിക്കേണ്ടതാണ്. നിങ്ങള് ജോലിക്ക് പ്രവേശിക്കാന് തയ്യാറാവുന്ന തിയതി കൃത്യമായി നിങ്ങളുടെ സ്‌പോര്‍ണ്‍സര്‍ഷിപ്പ് സര്‍ട്ടിഫിക്കറ്റില് കാണിച്ചിരിക്കുകയും വേണം. അപ്ലിക്കേഷനനുസരിച്ച് നിങ്ങളുടെ ഐഡി കാര്‍ഡുകള്, മറ്റു അനുബന്ധ രേഖകള് എന്നിവ കൃത്യമായി സമര്‍പ്പിച്ചിരിക്കണം. ചില രേഖകള്‍ക്ക് പ്രത്യേകം കാലതാമസം എടുക്കുമെങ്കില് അത് കൃത്യമായി കാണിച്ച്, രേഖാമൂലം അതിനുള്ള കാലതാമസം തേടേണ്ടതാണ്. സാധാരണയായി വിസയ്ക്ക് അപേക്ഷിച്ചു കഴിഞ്ഞാല് നിങ്ങളുടെ രേഖകള് നിശ്ചിച സമയത്തിനുള്ള കാണിച്ചിരിക്കണം. നിങ്ങള് യു.കെ.യുടെ പുറത്താണെങ്കില്3ആഴ്ച കാലമായിരിക്കും സമയ പരിധി. എന്നാല് നിങ്ങള് യു.കെ.യുടെ ഉള്ളിലാണെങ്കില് 8 മാസത്തിനുള്ളില് രേഖകള് സമര്‍പ്പിച്ചാല് മതിയാവും.\nവിസയ്ക്ക് അപേക്ഷിച്ചു കഴിഞ്ഞാല് നിങ്ങള്‍ക്ക് അതനുസരിച്ചുള്ള ഫീസ് അടയ്‌ക്കേണ്ടി വരും. കൂടാതെ ഓരോ വര്‍ഷം യു.കെ.യില് താമസിക്കുന്ന കാലഘടത്തിലുള്ള ഹെല്‍ത്ത് കെയര് സര്‍ച്ചാര്‍ജ് നല്‍കണം. കൂടാതെ നിങ്ങളുടെ സാമ്പത്തിക ഭദ്രതയെക്കുറിച്ചും രേഖകള് നല്‍കേണ്ടി വരും. ഇത്തരം ഫീസ് കാര്യങ്ങളെക്കുറിച്ചുമല്ലാം ഈ താഴെ കാണുന്ന ലിങ്കില് നിന്നും വിശദമായി മനസിലാക്കാം.\nനിങ്ങള് ആരോഗ്യവിഭാഗത്തിന്റെ ഏതെങ്കിലും പബ്‌ളിക് സെക്ടറുകളില് ജോലി ചെയ്യുന്നവരാണെങ്കില് അവര്‍ക്ക് പുതുതായി അപേക്ഷിക്കുന്നവരെപ്പോലുള്ള ഫീ സ്ട്രച്ചര് അല്ല. അവര്‍ക്ക് കൂടുതല് ഇളവുകള് ലഭ്യമാവും. ഇതിനായില് അത്തരം മേഖലയില് ജോലി ചെയ്യുന്നവര് ഈ ലിങ്കില് വിശദാംശങ്ങള് ഉണ്ട്.\nPrevious articleകാലിക്കറ്റ് യൂണിവേഴ്‌സിറ്റി താല്‍ക്കാലിക ജീവനക്കാരുടെ നിയമനം സ്റ്റേ ചെയ്തു\nNext article6 മാസത്തിലേറെയായി വിദേശത്തുള്ള യുഎഇ നിവാസികൾക്ക് മാർച്ച് 31 നകം മടങ്ങാമെന്ന് ഫ്‌ളൈദുബായ്


കുഷാക്ക് ഇന്, കരോഖ് ഔട്ട്; കുഷാക്കിന്റെ വരവോടെ കരോഖിനെ വെബ്‌സൈറ്റില് നിന്ന് നീക്കി സ്‌കോഡ | Skoda Karoq Removed From Sokda Official Website\nകുഷാക്ക് ഇന്, കരോഖ് ഔട്ട്; കുഷാക്കിന്റെ വരവോടെ കരോഖിനെ വെബ്‌സൈറ്റില് നിന്ന് നീക്കി സ്‌കോഡ\nMar 20, 2021, 12:47 PM IST\nമെയ് മാസത്തില് അവതരിപ്പിച്ച ഈ വാഹനം ഒമ്പത് മാസത്തിനുള്ളില് ആദ്യ ബാച്ചിലെ വാഹനങ്ങള് വിറ്റ് തീരുകയും ചെയ്തു.\nസ്‌കോഡ കരോഖ് | Photo: Skoda Auto\nഇന്ത്യയിലെ മിഡ്-സൈസ് എസ്.യു.വി. ശ്രേണിയില് കരുത്തനായ സാന്നിധ്യമാകാന് സ്‌കോഡ കഴിഞ്ഞ ദിവസം അവതരിപ്പിച്ച വാഹനമാണ് കുഷാക്ക് എസ്.യു.വി. ജൂലൈ മാസത്തോടെ ഈ വാഹനം വിപണിയില് എത്തി തുടങ്ങുമെന്നാണ് നിര്‍മാതാക്കളായ സ്‌കോഡ അറിയിച്ചിട്ടുള്ളത്. അതേസമയം, കുഷാക്കിന്റെ പ്രൊഡക്ഷന് പതിപ്പ് വിപണിയില് എത്തിയതിന് പിന്നാലെ കരോഖ് എസ്.യു.വിയെ ഔദ്യോഗിക വെബ്‌സൈറ്റില് നിന്ന് നീക്കിയിരിക്കുകയാണ് സ്‌കോഡ. എന്നാല്, ഇത് താത്കാലികമാണെന്നാണ് റിപ്പോര്‍ട്ട്.\nസ്‌കോഡ മുമ്പ് നിരത്തുകളില് എത്തിച്ചിട്ടുള്ള യെറ്റി എന്ന വാഹനത്തിന്റെ പകരക്കാരനായാണ് കരോഖ് എത്തിയത്. മെയ് മാസത്തില് അവതരിപ്പിച്ച ഈ വാഹനം മികച്ച ജനപ്രീതി സ്വന്തമാക്കുകയും ഒമ്പത് മാസത്തിനുള്ളില് ആദ്യ ബാച്ചിലെ വാഹനങ്ങള് വിറ്റ് തീരുകയും ചെയ്യുകയായിരുന്നു. 24.99 ലക്ഷം രൂപയായിരുന്നു കരോഖ് എസ്.യു.വിയുടെ എക്‌സ്‌ഷോറും വില. പൂര്‍ണമായും വിദേശത്ത് നിര്‍മിച്ച ഈ വാഹനത്തിന്റെ 1000 യൂണിറ്റാണ് ആദ്യ ബാച്ചിലെത്തിയത്.\nഎന്നാല്, സ്‌കോഡ ഇപ്പോള് പ്രദര്‍ശനത്തിനെത്തിച്ച കുഷാക്ക് എസ്.യു.വി. ഇന്ത്യയില് അസംബിള് ചെയ്താണ് വിപണിയില് എത്തുകയെന്നാണ് വിവരം. സ്‌കോഡ ഇന്ത്യയുടെ 2.0 പദ്ധതിയുടെ കീഴില് ആദ്യമായി ഇന്ത്യയില് അവതരിപ്പിച്ച വാഹനമാണ് കുഷാക്ക്. 2020 ഡല്‍ഹി ഓട്ടോ എക്‌സ്‌പോയില് വിഷന്-ഇന് എന്ന പേരിലാണ് കുഷാക്കിന്റെ കണ്‍സെപ്റ്റ് മോഡല് അവതരിപ്പിച്ചത്. പ്രൊഡക്ഷന് പതിപ്പ് പ്രദര്‍ശിപ്പിച്ചെങ്കിലും ഈ വാഹനത്തിന്റെ വില സംബന്ധിച്ച വെളിപ്പെടുത്തല് ഉണ്ടായിട്ടില്ല.\nഫോക്‌സ്‌വാഗണ്-സ്‌കോഡ എന്നീ കമ്പനികള് സംയുക്തമായി ഒരുക്കിയിട്ടുള്ള MQB പ്ലാറ്റ്‌ഫോമിലാണ് കരോഖ് എസ്.യു.വി. ഒരുങ്ങിയിരുന്നത്. 1.5 ലിറ്റര് ടി.എസ്.ഐ ടര്‍ബോചാര്‍ജ്ഡ് പെട്രോള് എന്‍ജിനാണ് ഈ വാഹനത്തില് പ്രവര്‍ത്തിച്ചിരുന്നത്. ഇത് 148 ബിഎച്ച്പി പവറും 250 എന്‍എം ടോര്‍ക്കുമേകും. ഏഴ് സ്പീഡ് ഡി.എസ്.ജി ഓട്ടോമാറ്റിക്കായിരുന്നു ഇതിലെ ട്രാന്‍സ്മിഷന്. 100 കിലോമീറ്റര് വേഗത കൈവരിക്കാന് ഒമ്പത് സെക്കാന്റാണ് കരോഖ് എടുത്തിരുന്നത്.\nഅതേസമയം, 1.0 ലിറ്റര് മൂന്ന് സിലിണ്ടര് ടി.എസ്.ഐ, 1.5 ലിറ്റര് നാല് സിലിണ്ടര് ടി.എസ്.ഐ. എന്നീ രണ്ട് പെട്രോള് എന്‍ജിനുകളിലാണ് കുഷാക്ക് എത്തിയിട്ടുള്ളത്. 1.0 ലിറ്റര് എന്‍ജിന് 113 ബി.എച്ച്.പി. പവറും 1.5 ലിറ്റര് എന്‍ജിന് 147 ബി.എച്ച്.പി. പവറും ഉത്പാദിപ്പിക്കും. 1.0 ലിറ്റര് മോഡലില് ആറ് സ്പീഡ് മാനുവല്, ആറ് സ്പീഡ് ഓട്ടോമാറ്റിക് എന്നിവയാണ് ട്രാന്‍സ്മിഷന് ഒരുക്കുന്നത്. ഏഴ് സ്പീഡ് ഡി.എസ്.ജിയാണ് 1.5 ലിറ്റര് മോഡലിലെ ട്രാന്‍സ്മിഷന്.\nContent Highlights: Skoda Karoq Removed From Sokda Official Website\nടൊയോട്ടയുടെ മേല്‍വിലാസം സ്വീകരിക്കാന് മാരുതി എര്‍ട്ടിഗയും; സ്ഥാനം ക്രിസ്റ്റയ്ക്ക് താഴെ\nഇന്ത്യയിലെ ഏറ്റവും വലിയ കാര് നിര്‍മാതാക്കളായ മാരുതിയുടെ ജനപ്രിയ മോഡലുകളായ ..\nകാത്തിരിപ്പിന് വിരാമം, സ്‌കോഡ കുഷാക്ക് എസ്.യു.വി എത്തി; മത്സരം ക്രെറ്റയോടും സെല്‍റ്റോസിനോടും\nവാഹനപ്രേമികളില് ആവേശം നിറച്ച് സ്‌കോഡ; കുഷാക്കിന്റെ ഇന്റീരിയര് സ്‌കെച്ച് വെളിപ്പെടുത്തി\nമിഡ്-സൈസ് എസ്.യു.വി. ശ്രേണി പിടിക്കാന് സ്‌കോഡയുടെ വജ്രായുധം; കുഷാക്ക് മാര്‍ച്ച് 18-നെത്തും\nഎംപറര് വരുന്നു, ഒരു മാസത്തിനകം; കുഷാക്കിന്റെ ഡിസൈന് സ്‌കെച്ച് പുറത്തുവിട്ട് സ്‌കോഡ\nനിസാന്റെ തലവര മാറ്റി മാഗ്‌നൈറ്റ് എസ്.യു.വി; ബുക്കിങ്ങില് കുറിച്ചത് വമ്പന് നേട്ടം\nമാരുതിയുടെ കാറുകള് അല്‍പ്പം കോസ്റ്റ്‌ലി ആകുന്നു; 22,500 രൂപ വരെ വില ഉയര്‍ത്തുന്നു\nടാറ്റ ടിഗോര് ഇനി വേറെ ലെവലാണ്; ഒറ്റത്തവണ ചാര്‍ജ് ചെയ്താല് 213 കിലോമീറ്റര് സഞ്ചരിക്കാം\nഒമ്പത് കോടിയുടെ റോള്‍സ് റോയിസ് ഗോസ്റ്റ് ഇ.ഡബ്ല്യു.ബി സ്വന്തമാക്കി ബിര്‍ള


രാജ്യത്ത് വിദേശ ഡ്രോണുകളുടെ ഇറക്കുമതി സർക്കാർ നിരോധിച്ചു\nFeb 10, 2022, 04:56 pm IST\nന്യൂഡൽഹി : രാജ്യത്ത് വിദേശ ഡ്രോണുകളുടെ ഇറക്കുമതി സർക്കാർ നിരോധിച്ചു. ഡ്രോണുകളുടെ ആഭ്യന്തര നിർമാണം പ്രോത്സാഹിപ്പിക്കുന്നതിന്റെ ഭാഗമായാണ് വിദേശ ഡ്രോണുകൾക്ക് നിരോധനം ഏർപ്പെടുത്തിയത്. വാണിജ്യ വ്യവസായ മന്ത്രാലയത്തിന് കീഴിലുള്ള ഡയറക്ടറേറ്റ് ജനറൽ ഓഫ് ഫോറിൻ ട്രേഡ് ആണ് വിദേശ ഡ്രോണുകളുടെ ഇറക്കുമതി നിരോധിച്ചുകൊണ്ട് വിജ്ഞാപനം പുറപ്പെടുവിച്ചത് .\nഗവേഷണങ്ങൾ, പ്രതിരോധം, സുരക്ഷാ ആവശ്യങ്ങൾ എന്നിവയ്ക്കുള്ള ഡ്രോണുകളുടെ ഇറക്കുമതിയെ നിരോധനത്തിൽ നിന്ന് ഒഴിവാക്കിയിട്ടുണ്ട്. എന്നാൽ അത്തരം ഇറക്കുമതികൾക്ക് കൃത്യമായ അനുമതി ആവശ്യമാണെന്ന് സർക്കാർ ഉത്തരവിൽ പറയുന്നു .ഡ്രോൺ ഘടകങ്ങളുടെ ഇറക്കുമതിക്ക് അനുമതികൾ ആവശ്യമില്ലെന്നും പ്രസ്താവനയിൽ പറയുന്നു .\nസർക്കാർ സ്ഥാപനങ്ങൾ, കേന്ദ്ര-സംസ്ഥാന സർക്കാർ അംഗീകൃത വിദ്യാഭ്യാസ സ്ഥാപനങ്ങൾ, സർക്കാർ അംഗീകൃത ഗവേഷണ-വികസന സ്ഥാപനങ്ങൾ, ഗവേഷണ വികസന ആവശ്യങ്ങൾക്കായി ഡ്രോൺ നിർമ്മാതാക്കൾ എന്നിവയ്ക്ക് ഡ്രോണുകളുടെ ഇറക്കുമതി ചില പ്രത്യേക നിഷ്കർഷതയോടെ അനുവദിക്കും. ഇത് ബന്ധപ്പെട്ട മന്ത്രാലയങ്ങളുമായി കൂടിയാലോചിച്ച് ഡിജിഎഫ്ടി നൽകുന്ന ഇറക്കുമതി അംഗീകാരത്തിന് വിധേയമായിരിക്കും.\n2021 ഓഗസ്റ്റിൽ ലിബറലൈസ്ഡ് ഡ്രോൺ നിയമങ്ങൾ മന്ത്രാലയം പുറത്തിറക്കിയിരുന്നു. പിന്നാലെ 2021 സെപ്റ്റംബറിൽ ഡ്രോൺ എയർസ്‌പേസ് മാപ്പും , 2021 ഒക്ടോബറിൽ ഡ്രോൺ നയ ചട്ടക്കൂടും പുറത്തിറക്കിയിരുന്നു . കൂടാതെ, ഡ്രോൺ സർട്ടിഫിക്കേഷൻ സ്കീമും ഏകജാലക ഡിജിറ്റൽ സ്‌കൈ പ്ലാറ്റ്‌ഫോമും കഴിഞ്ഞ മാസം നിലവിൽ വന്നു.\nTags: FEATUREDdrone import banned


തോൽവിക്ക് കാരണം പാർട്ടിക്ക് അടിത്തറ ഇല്ലാതായത്; കെ മുരളീധരൻ\nകോൺഗ്രസ് തെരഞ്ഞെടുപ്പ് പരാജയത്തെ പരാജയമായി തന്നെ കാണുന്നു എന്ന് കെ മുരളീധരൻ. ഒരു പരാജയവും ശാശ്വതമല്ല. പ്രതിസന്ധിയിൽ നിന്ന് കരകയറാൻ കൂട്ടായ പ്രവർത്തനം വേണം. വികാരമല്ല വിവേകമാണ് വേണ്ടതെന്നും മുരളീധരൻ പറഞ്ഞു.\nസംഘടന തലത്തിൽ മൊത്തം അഴിച്ചു പണി വേണം. തെരഞ്ഞെടുപ്പ് തോൽവിക്ക് കാരണം പാർട്ടിക്ക് അടിത്തറ ഇല്ലാതായതാണ്. ഹൈക്കമാന്റ് നന്നായി നയിച്ചു. പക്ഷെ അത് വോട്ടാക്കി മാറ്റാൻ ഇവിടെ കഴിഞ്ഞില്ല. സ്ഥാനമാനങ്ങൾ ഗ്രൂപ്പ് അടിസ്ഥാനത്തിൽ വീതം വെക്കുന്നത് ശരിയല്ല. തനിക്ക് ഒരു ചുമതലയും വേണ്ട. ഇക്കാര്യം നേതൃത്വത്തോട് അറിയിച്ചു. പുതിയ മന്ത്രിസഭയിലെ ആരേയും മോശക്കാരായി കാണുന്നില്ല. കോൺഗ്രസിൽ കോൺഗ്രസിൽ തലമുറ മാറ്റം വേണം. താൻ മാറി തരാൻ തയ്യാറാണ്. തനിക്ക് തന്റെ കാര്യം മാത്രമേ പറയാനാകൂ എന്നും മുരളീധരൻ അഭിപ്രായപ്പെട്ടു\nകൊവിഡ് കാരണമാണ് പ്രതിപക്ഷം സത്യപ്രതിജ്ഞ ചടങ്ങിൽ പങ്കെടുക്കാതിരുന്നത്. രാജ്യത്തെ കോൺഗ്രസ് വിമുക്തമാക്കാൻ നരേന്ദ്ര മോദിക്ക് കഴിയില്ല. പിന്നെയാണോ പിണറായി വിജയൻ അങ്ങനെ വിചാരിക്കുന്നതെന്നും അദ്ദേഹം പറഞ്ഞു.\nപ്രതിപക്ഷ നേതാവ് നിയമനം സംബന്ധിച്ച വാർത്തകളുടെ അടിസ്ഥാനത്തിൽ പ്രതികരിക്കാനില്ല. ഇക്കാര്യത്തിൽ ഇന്നോ നാളെയോ തീരുമാനമെടുക്കും. പ്രതിപക്ഷ നേതാവ് ആരെന്ന് എം എൽ എ മാർ അഭിപ്രായം പറയും. സംഘടന കാര്യമാണ് ഇനി മുഖ്യം. അപ്പോൾ കെ.പി സി സി പ്രസിഡന്റിന്റെ കാര്യം ചർച്ച ചെയ്യുമെന്നും അദ്ദേഹം കൂട്ടിച്ചേർത്തു.\nStory Highlights: K. Muraleedharan about Kerala Legislative Assembly election\n‘ഉണ്ടയില്ലാ വെടിയില് ഭയക്കുന്നവനല്ല ഞാന്; കുഴല്‍പ്പണക്കേസില് ആരോപണത്തില് ഉറച്ചു നില്‍ക്കുന്നു’: കെ. മുരളീധരന്\nകെ സുരേന്ദ്രന് ഹെലിക്കോപ്റ്ററില് പണം കടത്തി: കെ മുരളീധരന്\nവി.ഡി സതീശനെ തെരഞ്ഞെടുത്ത തീരുമാനം കോൺഗ്രസിന് ഗുണം ചെയ്യും; കെ മുരളീധരൻ


smart ration card: റേഷൻ കാർഡ്: മറക്കരുത് ഈ തീയതികളും പരിഷ്‌കാരങ്ങളും - Samayam Malayalam\nration card cardholders can now avail services at common services centres\nറേഷൻ കാർഡ്: മറക്കരുത് ഈ തീയതികളും പരിഷ്‌കാരങ്ങളും\nCurated by Sreejith S | Samayam Malayalam | Updated: Sep 21, 2021, 4:56 PM\nറേഷന് കാര്‍ഡുകളിലെ തിരുത്തലുകള്‍ക്കു ഈ മാസം 30 വരെയാണ് സമയം അനുവദിച്ചിരിക്കുന്നത്. സ്മാര്‍ട്ട് കാര്‍ഡുകളിലേക്കുള്ള മാറ്റത്തില് തെറ്റുകള് ഒഴിവാക്കാനാണ് ഉപയോക്താക്കള്‍ക്കു അവസരം നല്‍കിയിരിക്കുന്നത്.\nഇന്ത്യൻ പൊതുവിതരണ സമ്പ്രദായത്തിലെ അംഗീകൃത ചില്ലറ വിൽപ്പന ശാലകളിൽ നിന്നും റേഷൻ സാധനങ്ങൾ കിട്ടുന്നതിനു വേണ്ട പ്രാഥമിക രേഖയാണ് റേഷൻ കാർഡ്. കുടുംബത്തിന്റെ തിരിച്ചൽ രേഖയായും റേഷൻ കാർഡിനെ വിശേഷിപ്പിക്കാം. കുടുംബത്തിന്റെ വരുമാനടിസ്ഥാനത്തിലാണ് ദാരിദ്രരേഖ തീരുമാനിക്കുന്നത്. നിശ്ചിത വരുമാനത്തിനു താഴെയുള്ളവരെ ബി.പി.എൽ(പിങ്ക് കാർഡ്) എന്നും മുകളിലുള്ളവരെ എ.പി.എൽ(നീല കാർഡ്) എന്നും തരംതിരിച്ചിട്ടുണ്ട്. സംസ്ഥാന സർക്കാറുകൾക്കാണ് വിതരണത്തിനും നിയന്ത്രണത്തിനുമുള്ള അധികാരം. കുടുംബത്തിലെ വ്യക്തികളുടെ ഒരു പട്ടിക, കാർഡ് ഉടമ റേഷൻകാർഡ് ഉപയോഗിച്ച് വാങ്ങിയ സാധനങ്ങളുടെ വിവരങ്ങൾ എന്നിവയും ഇതിൽ രേഖപ്പെടുത്തും.\nനിലവിൽ രാജ്യത്ത് നാലു കാർഡ് വിഭാഗങ്ങളാണുള്ളത്. നിറത്തിന്റെ അടിസ്ഥാനത്തിലാണ് കാർഡിനെ തിരിച്ചറിയുന്നത്. മഞ്ഞ കാർഡ്(സാമൂഹികമായും സാമ്പത്തികമായും ഏറ്റവും പിന്നോക്കം നിൽക്കുന്ന എ.എ.വൈ വിഭാഗത്തിന്), പിങ്ക് കാർഡ്(മുൻഗണനാവിഭാഗത്തിന്), നീല കാർഡ്(സംസ്ഥാനം സബ്‌സിഡി ലഭിക്കുന്നവർക്ക്), വെളുത്ത കാർഡ്(സാമ്പത്തികമായി മുൻപന്തിയിൽ നിൽക്കുന്ന പൊതുവിഭാഗത്തിന്). ഈ വിവരങ്ങളിൽ മാറ്റം വരുത്താനുള്ള അവസരമാണ് ഇപ്പോൾ ലഭ്യമാക്കിയിരിക്കുന്നത്.\nതിരുത്തലുകൾക്ക് ഈ മാസം 30 വരെ അപേക്ഷിക്കാം\nറേഷൻ കാർഡുകളിലെ തിരുത്തലുകൾക്കും കൂട്ടിച്ചേർക്കലുകൾക്കും ഈ മാസം 30 വരെ ഓൺലൈനായി അപേക്ഷിക്കാം. സിവിൽ സപ്ലൈസ് വകുപ്പിന്റെ ഔദ്യോഗിക വെബ്‌സൈറ്റുകൾ വഴിയോ അക്ഷയ കേന്ദ്രങ്ങൾ മുഖേനയോ അപേക്ഷകൾ സമർപ്പിക്കണം. മേൽവിലാസത്തിലെ പിഴവുകൾ, വീട് നമ്പർ / വാർഡ് നമ്പർ മാറ്റം, പുതിയതായി അംഗങ്ങളെ ചേർക്കൽ, അംഗങ്ങളെ ഒഴിവാക്കൽ, ബാങ്ക് അക്കൌണ്ട് മാറ്റം, ഗ്യാസ് കണക്ഷൻ നമ്പർ ചേർക്കൽ, പേര് തിരുത്തൽ, ഫോൺ നമ്പർ തിരുത്തൽ, തൊഴിൽ മാറ്റം, പ്രവാസി സ്റ്റാറ്റസ് മാറ്റം, ഉടമസ്ഥനെ മാറ്റൽ, കാർഡുടമയുമായുള്ള ബന്ധം മാറ്റം, ജനന തീയതി തിരുത്തൽ, ആധാറുമായി ബന്ധിപ്പിക്കൽ തുടങ്ങി സേവനങ്ങൾക്കാണ് അപേക്ഷ നൽകേണ്ടത്. തിരുത്തലുകൾക്കാവശ്യമായി രേഖകളും അപേക്ഷയോടൊപ്പം സമർപ്പിക്കണം.\nഒരു താലൂക്കിനുള്ളിൽ തന്നെയുള്ള മാറ്റങ്ങൾക്കു വെള്ളപേപ്പറിൽ അപേക്ഷ നൽകിയാൽ മതിയാകും. മറ്റൊരു താലൂക്കിൽനിന്നുള്ള മാറ്റമാണെങ്കിൽ ആ താലൂക്കിൽ നിന്ന് ഒഴിവാക്കിയതിന്റെ രേഖകൾ സമർപ്പിക്കണം. മരിച്ച വ്യക്തിയുടെ പേര് നീക്കം ചെയ്യുന്നതിനു മരണ സർട്ടിഫിക്കറ്റ് ആവശ്യമാണ്. സ്മാർട് കാർഡിലേക്ക് മാറുമ്പോൾ എല്ലാ തെറ്റുകളും ഒഴിവാക്കുന്നതിനായാണ് തിരുത്തലിന് അവസരമൊരുക്കിയിരിക്കുന്നത്.\nസേവനങ്ങൾ ഇനി പൊതു സേവന കേന്ദ്രങ്ങൾ വഴിയും\nആർദ്ധ നഗരം, ഗ്രാമങ്ങൾ എന്നിവിടങ്ങളിലെ റേഷൻ വിതരണം സുഗമമാക്കുന്നതിനായി സി.എസ്.സി. ഇ- ഗവേണൻസ് സർവീസസ് ഇന്ത്യ ലിമിറ്റഡുമായി കരാറിലേർപ്പെട്ട് കേന്ദ്ര ഉപഭോക്തൃകാര്യ മന്ത്രാലയം. പുതിയ കാർഡുകൾക്കുള്ള അപേക്ഷ, വിവരങ്ങൾ പുതുക്കൽ, ആധാർ സീഡിങ് തുടങ്ങിയ സേവനങ്ങളും രാജ്യത്തുടനീളമുള്ള 3.7 ലക്ഷത്തോളം പൊതു സേവന കേന്ദ്രങ്ങൾ വഴി സാധ്യമാകും. 23.64 കോടി റേഷൻ കാർഡ് ഉടമകൾക്കു പദ്ധതിയുടെ ഗുണം ലഭിക്കുമെന്നാണു വിലയിരുത്തൽ.\nകാർഡിന്റെ ഡ്യൂപ്ലിക്കേറ്റ് എടുക്കാനും റേഷൻ ലഭ്യതയുടെ അവസ്ഥ പരിശോധിക്കാനും രജിസ്റ്റർ ചെയ്യാനും പൊതു സേവന കേന്ദ്രങ്ങൾക്കു സാധിക്കും. പ്രധാനമന്ത്രി ക്ഷേമ പദ്ധതികൾ, ജി2സി സേവനങ്ങൾ, വിദ്യാഭ്യാസം, നൈപുണ്യ കോഴ്‌സുകൾ, സാമ്പത്തിക സേവനങ്ങൾ, ആരോഗ്യ പരിരക്ഷ, യൂട്ടിലിറ്റി ബിൽ പേമെന്റ് തുടങ്ങിയ സേവനങ്ങളും കേന്ദ്രങ്ങൾ വഴി ലഭ്യമാക്കും.\nഇനി ബുക്ക് ഇല്ല; കാർഡ് തന്നെ\nപേരുകൊണ്ട് കാർഡ് ആണെങ്കിയും ബുക്കായിട്ടാണ് നിലവിൽ റേഷൻ കാർഡുകൾ ഉടമകളുടെ പക്കലുള്ളത്. സ്മാർട്ട് കാർഡിലേക്ക് മാറുന്നതോടെ റേഷൻ കാർഡ് എ.ടി.എം. പരുവത്തിലാകും. പുതിയ കാർഡുകളുടെ ആദ്യഘട്ട വിതരണം നവംബർ ഒന്നുമുതൽ ആരംഭിക്കും. 25 രൂപയാണ് സ്മാർട്ട് കാർഡിലേക്ക് മാറാനുള്ള ഫീസ്. മുൻഗണന വിഭാഗത്തിന് ഈ സേവനം സൗജന്യമാണ്. ഉടമയുടെ പേര്, ഫോട്ടോ, ബാർകോഡ് എന്നിവയാണ് റേഷൻ കാർഡിന്റെ മുൻവശത്ത് ഉണ്ടാകുക.\nപ്രതിമാസ വരുമാനം, റേഷൻ കട നമ്പർ, വീട് വൈദ്യുതികരിച്ചോ, എൽ.പി.ജി കണക്ഷനുണ്ടോ തുടങ്ങിയ കാര്യങ്ങളാണ് പിന്നിലുണ്ടാകും. കാർഡിന് അംഗീകാരം ലഭിച്ചാൽ സിവിൽ സപ്ലൈസ് സൈറ്റിൽ നിന്നു പി.ഡി.എഫ്. പ്രിന്റെടുത്തും, സപ്ലൈ ഓഫീസിൽ നിന്നു സ്മാർട്ട് കാർഡ് നേരിട്ട് കൈപ്പറ്റിയോ ഉപയോഗിക്കാം. തിരിച്ചറിയൽ കാർഡായി ഒപ്പം കൊണ്ടു നടക്കാൻ സാധിക്കുമെന്നതും കാർഡിന്റെ ഗുണമാണ്.\nആര്‍ട്ടിക്കിള് ഷോകണ്ണടച്ചു തുറന്നപ്പോൾ കോടീശ്വരൻ; ഒന്നും രണ്ടുമല്ല അക്കൗണ്ടിലെത്തിയത് 52 കോടി\nസ്മാര്‍ട് റേഷന് കാര്‍ഡ് റേഷന് കാര്‍ഡ് റേഷന് കാര്‍ഡ് പുതുക്കല് റേഷന് കാര്‍ഡ് പരിഷ്‌കാരങ്ങള് smart ration card ration card updates ration card deadlines ration card cardholders can now avail services\nWeb Title : ration card cardholders can now avail services at common services centres


സുഗന്ധ വിളകള് അടുക്കളത്തോട്ടത്തില്\nഡോ. ഹംസ സ്രാമ്പിക്കല്\nമനസ്സുവെച്ചാല് വീട്ടാവശ്യത്തിനുള്ള കുരുമുളക്, ഇഞ്ചി, മഞ്ഞള്, കറുവ, ജാതി, മല്ലി, പുതിന തുടങ്ങിയ സുഗന്ധവിളകള് നമ്മുടെ അടുക്കളത്തോട്ടത്തില് വളര്‍ത്തിയെടുക്കാം. ഇവയില് ജാതി, ഗ്രാമ്പു പോലുള്ള വൃക്ഷ സുഗന്ധവിളകള് ഒഴിച്ച് ബാക്കി എല്ലാം ചട്ടി, ബാഗ്, ചാക്ക് എന്നിവയില് വളര്‍ത്തിയെടുക്കാവുന്നതാണ്.\nമണ്ണ്, മണല്, ചാണകപ്പൊടി എന്നിവ 2:1:1 എന്ന അനുപാതത്തില് കൂട്ടിക്കലര്‍ത്തിയ മിശ്രിതം നാം വളര്‍ത്താന് ഉദ്ദേശിക്കുന്ന ചട്ടി, കവര്, ചാക്ക് എന്നിവയില് നിറക്കണം. ഏകദേശം 10 കിലോ മിശ്രിതത്തിലേക്ക് 50 ഗ്രാം സോളമൈറ്റ്, 100 ഗ്രാം വീതം പൊടിച്ച വേപ്പിന് പിണ്ണാക്ക്, എല്ലുപൊടി എന്നിവ ചേര്‍ത്താല് നടുന്ന ചെടികള്‍ക്ക് നല്ല വളര്‍ച്ച കിട്ടുന്നതാണ്. ഇവക്കു പകരം മാര്‍ക്കറ്റില് കിട്ടുന്ന പോട്ടിംഗ് മിശ്രിതവും വാങ്ങി ഉപയോഗിക്കാം, ചട്ടികളില് /കവറുകളില് നീര്‍വാര്‍ച്ച ഉറപ്പാക്കേണ്ടതാണ്.\nനല്ലയിനം വേരുപിടിപ്പിച്ച കുരുമുളക് വള്ളികള് നമ്മുടെ വീടിനു ചുറ്റുഭാഗത്തുള്ള തെങ്ങ്, കമുക്, മുരിങ്ങ, മുരിക്ക്, പ്ലാവ് പോലുള്ള മരങ്ങളില് അവയുടെ ചുവട്ടില്‍നിന്ന് രണ്ടടി മാറി വടക്കു ഭാഗത്ത് കുഴികളെടുത്ത് ചാണകപ്പൊടി ഇട്ട് നടാം. മഴ തുടങ്ങിയതിനു ശേഷം നടുന്നതാണ് ഉത്തമം. മഴക്കാലത്ത് ചുവട്ടില് വെള്ളം കെട്ടിനില്‍ക്കാതെ നോക്കണം. നടുന്നതിനു മുമ്പ് കുഴികളെടുത്ത് അതില് ചാണകപ്പൊടി, ഇളകിയ മണ്ണ് എന്നിവക്കൊപ്പം 100 ഗ്രാം വീതം വേപ്പിന് പിണ്ണാക്ക്, എല്ലുപൊടി എന്നിവ ഇട്ട് നേരത്തേ മൂടിവെക്കുന്നത് നല്ലതാണ്. വളരുന്നതിനനുസരിച്ച് മരങ്ങളിലേക്ക് പടര്‍ത്താവുന്നതാണ്. പക്ഷേ, ഇതില്‍നിന്നും കുരുമുളക് ലഭിക്കണമെങ്കില് രണ്ടോ മൂന്നോ വര്‍ഷം കാത്തിരിക്കേണ്ടി വരും.\nഇനി മരങ്ങളില് നട്ടുവളര്‍ത്താന് പ്രയാസമുള്ളവര്‍ക്ക് ചട്ടികളിലോ കവറുകളിലോ കുറ്റികുരുമുളക് നടാവുന്നതാണ്. ഇതിനു വേണ്ടി മണ്ണ്, മണല്, ചാണകപ്പൊടി എന്നിവ 2:1:1 എന്ന അനുപാതത്തില് എടുത്ത് 10 കിലോക്ക് 50 ഗ്രാം സോളമൈറ്റ്, 100 ഗ്രാം വേപ്പിന് പിണ്ണാക്ക്, 100 ഗ്രാം എല്ലുപൊടി എന്നിവ കൂട്ടിക്കലര്‍ത്തി നേരത്തെ ഉണ്ടാക്കിവെക്കണം. ഈ പോട്ടിംഗ് മിശ്രിതം നാം നടാന് ഉദ്ദേശിക്കുന്ന ചട്ടികളില്/കവറുകളില് നിറച്ച് നീര്‍വാര്‍ച്ചാ സൗകര്യം ഉറപ്പാക്കി വേരുപിടിപ്പിച്ച കുറ്റികുരുമുളകു ചെടി നടാം. കുറ്റികുരുമുളകില്‍നിന്നും ഒരു വര്‍ഷമാവുന്നതിനു മുമ്പ് തന്നെ കാലഭേദമില്ലാതെ എന്നും പച്ചകുരുമുളക് പറിച്ചെടുത്ത് വീട്ടാവശ്യത്തിന് ഉപയോഗിക്കാം. മീന്‍കറികളിലും മറ്റും പച്ചകുരുമുളക് ഉപയോഗിച്ചാല് അതിന്റെ സ്വാദ് ഒന്ന് വേറെ തന്നെയാണ്. ഈ ചെടികള് അടങ്ങിയ ചട്ടികള് അടുക്കളത്തോട്ടങ്ങളിലോ ടെറസിലോ ഭാഗികമായി വെയില് കൊള്ളുന്ന സ്ഥലത്ത് വെച്ച് ആവശ്യാനുസരണം നനച്ചുകൊടുക്കേണ്ടതാണ്. ഈ ചെടികള്‍ക്ക് വര്‍ഷത്തിലൊരിക്കല് 100 ഗ്രാം ഉണക്കി പൊടിച്ച ചാണകം, രണ്ടു മാസത്തിലൊരിക്കല് 10 ഗ്രാം വീതം എന്.പി.കെ രാസവള കൂട്ട് അല്ലെങ്കില് 15 ഗ്രാം വീതം വേപ്പ്/കടല പിണ്ണാക്ക് പൊടിച്ചത് എന്നിവ കൊടുക്കാവുന്നതാണ്.\nഇഞ്ചി, മഞ്ഞള്, മാങ്ങാ ഇഞ്ചി തുടങ്ങിയവ നമുക്ക് അടുക്കളത്തോട്ടങ്ങളില് ചെറിയ ഉയരങ്ങളിലുള്ള തവാരണകളെടുത്ത് ചാണക പൊടി വിതറി 25 സെ.മീ അകലത്തില് കുഴികളെടുത്ത് നടാവുന്നതാണ്. ഒന്നോ രണ്ടോ മുകുളങ്ങളുള്ളതും ഏകദേശം 25 മുതല് 50 ഗ്രാം തൂക്കമുള്ളതുമായ ഇവയുടെ വിത്തുകളുടെ കഷ്ണങ്ങളാണ് നടേണ്ടത്. നട്ടതിനു ശേഷം പച്ചില/കരിയില എന്നിവകൊണ്ട് പുതവെച്ച് കൊടുക്കേണ്ടതാണ്. ഏകദേശം3മീറ്റര് നീളവും ഒരു മീറ്റര് വീതിയുമുള്ള ഒരു തവാരണയില് നാല്‍പത് കുഴികള് എടുക്കാവുന്നതാണ്. ഒരു കുഴിയില് ഒരു കഷ്ണം വിത്ത് എന്ന തോതില് നടാവുന്നതാണ്. ഇത്തരം ഒരു തവാരണയിലേക്ക് നട്ട് 45 ദിവസം കഴിഞ്ഞ് കളപറിച്ചതിനു ശേഷം ഒരു കിലോ വേപ്പിന് പിണ്ണാക്ക്,2കിലോ മണ്ണിര കമ്പോസ്റ്റ്, അര കിലോ ചാരം എന്നിവ നല്‍കി അരികുചെത്തി മണ്ണിട്ട ശേഷം വീണ്ടും ചപ്പുചവറുകള് വെച്ച് പുതയിടേണ്ടതാണ്. പുതയ്ക്കു വേണ്ടി കരിയില/പച്ചില/തെങ്ങോല എന്നിവ ഉപയോഗിക്കാം. നട്ട് 90 ദിവസങ്ങള് കഴിഞ്ഞ് മേല് പറഞ്ഞ വളപ്രയോഗവും പുതവെക്കലും ഒന്നുകൂടി ആവര്‍ത്തിക്കേണ്ടതാണ്. നട്ട് 7-8 മാസം കഴിഞ്ഞ് ഇല മഞ്ഞളിച്ചു തുടങ്ങുമ്പോള് വിളവെടുപ്പ് നടത്താം.\nവേനല്‍മഴ കിട്ടി ഏപ്രില്-മെയ് മാസങ്ങളില് നടുന്നതാണ് ഏറ്റവും ഉത്തമം. ഭാരതീയ സുഗന്ധവിള ഗവേഷണ കേന്ദ്രത്തില്‍നിന്നും വികസിപ്പിച്ചെടുത്ത ഐ.ഐ.എസ്.ആര് വരദ, മഹിമ, രജത എന്നീ ഇഞ്ചി ഇനങ്ങളും ഐ.ഐ.എസ്.ആര് പ്രതിഭ, പ്രഗതി, ആലപ്പി സുപ്രീം എന്നീ മഞ്ഞള് ഇനങ്ങളും കൂടുതല് ഉല്‍പാദനവും ഗുണനിലവാരവും ഉള്ളതാണ്.\nഅടുക്കളത്തോട്ടങ്ങളില് നടാന് സൗകര്യമില്ലാത്തവര്‍ക്ക് ഇഞ്ചി, മഞ്ഞള് എന്നിവ നേരത്തേ കുറ്റികുരുമുളകിന് പറഞ്ഞപോലെ നടീല് മിശ്രിതം ഉണ്ടാക്കി ചട്ടികളിലോ കവറുകളിലോ നിറച്ച് അവയില് നടാവുന്നതാണ്. ഏകദേശം 10 മുതല് 15 കിലോ വരെ മിശ്രിതം നിറച്ച ചട്ടിയില്, അല്ലെങ്കില് ചാക്ക്/ബാഗുകളില് ഏകദേശം 25-50 ഗ്രാം തൂക്കവും ഒന്നോ രണ്ടോ മുകുളങ്ങളും ഉള്ള വിത്തിന്റെ കഷ്ണങ്ങള് നട്ട് കരിയില കൊണ്ട് പുതവെച്ചുകൊടുക്കാം. നട്ട് ഒന്നര മാസം കഴിഞ്ഞ് ചട്ടി ഒന്നിന് 50 ഗ്രാം മണ്ണിര കമ്പോസ്റ്റ്, 25 ഗ്രാം പൊടിച്ച വേപ്പിന് പിണ്ണാക്ക്, 10 ഗ്രാം പൊട്ടാഷ് എന്നിവ ഇട്ട് നനച്ച് പുതവെച്ചു കൊടുക്കണം. നട്ട് 80 ദിവസം, 110 ദിവസം എന്നിവ കഴിഞ്ഞ് ഈ വളപ്രയോഗം ഒന്നുകൂടി ആവര്‍ത്തിക്കാം.\nകോപ്പര് ഓക്‌സിക്ലോറൈഡ്. കുമിള്‍നാശിനി2ഗ്രാം ഒരു ലിറ്റര് വെള്ളത്തില് എന്ന തോതില് കലക്കി2മാസത്തിലൊരിക്കല് ചുവട്ടില് ഒഴിച്ചുകൊടുത്താല് മൂട് ചീയല് രോഗം വരുന്നത് തടയാം.\nമല്ലി ഇല അടുക്കളത്തോട്ടത്തില് ചെറിയ തവാരണകളിലോ ചട്ടികളിലോ വിതച്ച് വളര്‍ത്തി എടുക്കാം. കടയില്‍നിന്ന് ലഭിക്കുന്ന പച്ചമല്ലി ചെറുതായി ചതച്ച്/പിളര്‍ത്തി ചട്ടികളിലോ തവാരണകളിലോ ചാണകപ്പൊടി വിതറി വിത്തിട്ട് മുളപ്പിച്ച് വളര്‍ത്തിയെടുക്കാം.\nഏലം സുഗന്ധവിളകളിലെ റാണി എന്ന പേരില് അറിയപ്പെടുന്നു. നല്ല തണുപ്പുള്ള ഇടുക്കി, വയനാട്, നെല്ലിയാമ്പതി തുടങ്ങിയ ഹൈറേഞ്ച് മേഖലയിലാണ് ഇവ നല്ലവണ്ണം വളര്‍ന്ന് കായ്ഫലം തരുന്നത്. മറ്റിടങ്ങളില് ചെടി വളരുമെങ്കിലും കായ്പിടുത്തം തീരെ കുറവായിരിക്കും. നല്ല ആരോഗ്യമുള്ള, രോഗ കീടബാധയില്ലാത്ത മാതൃസസ്യങ്ങളില്‍നിന്നും തട്ടകള് വേര്‍പെടുത്തി കുഴികളെടുത്ത് ചാണകപ്പൊടി ഇട്ട് നടാം. നല്ല വളക്കൂറുള്ളതും തണുപ്പുള്ളതുമായ പ്രദേശങ്ങളില് രണ്ടാം വര്‍ഷം മുതല് ഉല്‍പാദനം ലഭിച്ചുതുടങ്ങും.\nവൃക്ഷ സുഗന്ധവിളകളായ ജാതി, ഗ്രാമ്പു, കറുവ പട്ട, കുടംപുളി, കറിവേപ്പില തുടങ്ങിയവ നമ്മുടെ വീട്ടുവളപ്പിലെ സൗകര്യപ്രദമായ സ്ഥലത്ത് വെയില് കിട്ടത്തക്കവണ്ണം ഒന്നോ രണ്ടോ ചെടികള് നടാവുന്നതാണ്. ജാതിക്കും കറിവേപ്പിനും അടുക്കള ഭാഗത്ത് വെള്ളം കിട്ടുന്ന ഭാഗമായിരിക്കും ഏറ്റവും ഉചിതം. നടുന്നതിനു മുമ്പ് ഉദ്ദേശിക്കുന്ന ഭാഗത്ത് ഒന്നര അടി നീളം, വീതി, ആഴം ഉള്ള സമചതുര കുഴികള് എടുത്ത് അഞ്ച് കിലോ ചാണകപ്പൊടി/കമ്പോസ്റ്റ്, ഒരു കിലോ വേപ്പിന് പിണ്ണാക്ക്, അരക്കിലോ എല്ലുപൊടി എന്നിവ ഇളകിയ മണ്ണുമായി കൂട്ടിക്കലര്‍ത്തി നിറച്ചതിനു ശേഷം നടേണ്ടതാണ്. കറുവപട്ട നട്ട് രണ്ടാം വര്‍ഷം മുതല് കമ്പുകള് മുറിച്ച് തൊലി അടര്‍ത്തി എടുത്ത് ഉപയോഗിക്കാം. ഗ്രാമ്പുവിന് രണ്ടു വര്‍ഷം പ്രായമായ ധാരാളം ശാഖകളുള്ള തൈകളാണ് നല്ലത്. ജാതി, കുടംപുളി എന്നിവ ഒട്ടുതൈകളാണ് നടാന് ഉത്തമം. മേല്‍വിളകളെല്ലാം നമ്മുടെ തെങ്ങിന് തോട്ടങ്ങളില് ഇടവിളയായി കൃഷി ചെയ്യാവുന്നതാണ്.\nവൃക്ഷ സുഗന്ധവിളകള്‍ക്ക് വേനല് കാലത്ത് ആവശ്യമായ ജലസേചനവും വര്‍ഷത്തില് ഒന്നോ രാേ തവണകളായി ചാണകപ്പൊടി കമ്പോസ്റ്റ്, എന്.പി.കെ മിശ്രിതം എന്നിവ ആവശ്യത്തിനനുസരിച്ച് വളമായി നല്‍കാവുന്നതാണ്.\n(ചീഫ് ടെക്‌നിക്കല് ഓഫീസര് (റിട്ട.) ഭാരതീയ സുഗന്ധവിള ഗവേഷണ കേന്ദ്രം, കോഴിക്കോട്)


സന്നാഹങ്ങളുമായി ദീദി ഗോവക്ക്; ഒപ്പം പടനായകൻ പ്രശാന്ത് കിഷോറും െഎ പാക് സൈന്യവും | Mamata Planning Goa Visit with Prashant Kishor's I-PAC to Make Sure Coast Clear for TMC Entry | Madhyamam\ndate_range 23 Sep 2021 1:05 PM GMT\nസന്നാഹങ്ങളുമായി ദീദി ഗോവക്ക്; ഒപ്പം പടനായകൻ പ്രശാന്ത് കിഷോറും െഎ പാക് സൈന്യവും\nബംഗാൾ തെരഞ്ഞെടുപ്പിൽ മമതയുടെ വിജയത്തിന് ചുക്കാൻ പിടിച്ചത് പ്രശാന്ത് കിഷോറാണ്\nപശ്ചിമ ബംഗാൾ മുഖ്യമന്ത്രി മമത ബാനർജി ഗോവ സന്ദർശിക്കാനൊരുങ്ങുന്നു. പുതിയൊരു തിരഞ്ഞെടുപ്പ് പോരാട്ടത്തിന് തയ്യാറെടുത്താണ് ദീദിയുടെ ഗോവൻ യാത്ര. അടുത്ത വർഷം തിരഞ്ഞെടുപ്പ് നടക്കുന്ന തീരദേശ സംസ്ഥാനത്ത് ഭരണകക്ഷിയായ ബി.ജെ.പിയെ നേരിടാനാണ് ടി.എം.സി പദ്ധതി. തെരഞ്ഞെടുപ്പ് വിദഗ്ധൻ പ്രശാന്ത് കിഷോറും മമതക്കൊപ്പം ഗോവയിലെത്തും. പ്രശാന്ത് കിഷോറിെൻറ സ്ട്രാറ്റജിക് ടീമായ െഎ പാകിൽ നിന്നുള്ള 200 പേരടങ്ങുന്ന സംഘവും ടിഎംസിക്കായി ഗോവയിൽ പ്രവർത്തിക്കും. ബംഗാൾ തെരഞ്ഞെടുപ്പിൽ മമതയുടെ വിജയത്തിന് ചുക്കാൻ പിടിച്ചത് പ്രശാന്ത് കിഷോറാണ്. 2022 ഫെബ്രുവരിയിലാണ് ഗോവയിൽ നിയമസഭാ തിരഞ്ഞെടുപ്പ് പ്രതീക്ഷിക്കുന്നത്.\nഈ വർഷം നടന്ന പശ്ചിമബംഗാൾ നിയമസഭാ തിരഞ്ഞെടുപ്പിൽ ബിജെപിക്കെതിരെ നിർണായക വിജയം നേടിയ ശേഷം, 2024 ലെ പൊതു തിരഞ്ഞെടുപ്പിന് മുമ്പ് രാജ്യത്തിെൻറ മറ്റ് ഭാഗങ്ങളിൽ തൃണമൂലിെൻറ സ്വാധീനം വിപുലീകരിക്കാനുള്ള പദ്ധതി തയ്യാറാക്കുകയാണ് മമത. 2023 ൽ തിരഞ്ഞെടുപ്പ് നടക്കുന്ന ത്രിപുരയിൽ തൃണമൂലിെൻറ ശക്തമായ മുന്നേറ്റം ഇതിനകം ദൃശ്യമാണ്. ബിജെപിയാണ് നിലവിൽ ത്രിപുര ഭരിക്കുന്നത്.\nതങ്ങളുടെ എംപിമാരുടെ സംഘത്തെ ഗോവയിലേക്ക് അയയ്ക്കാനും ടി.എം.സി തീരുമാനിച്ചിട്ടുണ്ട്. സംസ്ഥാനത്തെ ചില നേതാക്കളുമായി ഇവർ ഇതിനകം നിരവധി കൂടിക്കാഴ്ചകളും നടത്തിയിട്ടുണ്ട്. മമതാ ബാനർജിയുടെ അനന്തരവനും തൃണമൂൽ ലോക്‌സഭാംഗവുമായ അഭിഷേക് ബാനർജിയും ഗോവ സന്ദർശിക്കുമെന്നാണ് സൂചന. ഗോവയിൽ 40 നിയമസഭാ സീറ്റുകളാണുള്ളത്. ത്രിപുരയേക്കാൾ ചെറിയ എണ്ണമാണിത്.\n2017ലെ നിയമസഭാ തിരഞ്ഞെടുപ്പിൽ കോൺഗ്രസ് 17 സീറ്റുകളും ഭാരതീയ ജനതാ പാർട്ടി 13 സീറ്റുകളും നേടി. എന്നിട്ടും ബി.ജെ.പി സർക്കാർ രൂപീകരിക്കുകയായിരുന്നു. ഗോവയിൽ കോൺഗ്രസ് ദുർബലമാണെന്ന വസ്തുത പാർട്ടിക്ക് പ്രയോജനപ്പെടുത്താമെന്നാണ് ടി.എം.സി വൃത്തങ്ങൾ കരുതുന്നത്. ബംഗാൾ നിയമസഭാ തിരഞ്ഞെടുപ്പ് വിജയത്തിനുശേഷം ടിഎംസി, മമത ബാനർജിക്ക് മാത്രമേ ബിജെപിയെ തടയാൻ കഴിയൂ എന്ന ധാരണ രാജ്യമെമ്പാടും പ്രചരിപ്പിക്കാൻ ശ്രമിക്കുന്നുണ്ട്.\nഅഭിഷേക് ബാനർജി ജനറൽ സെക്രട്ടറിയായ ശേഷം പാർട്ടിയുടെ ദേശീയ താൽപ്പര്യങ്ങൾ വർധിച്ചിട്ടുണ്ട്. ഇതോടൊപ്പം ആം ആദ്മി പാർട്ടിയുടെ കണ്ണും ഗോവയിലാണ്. ആം ആദ്മി പാർട്ടി നേതാവ് അരവിന്ദ് കെജ്രിവാളുമായി നല്ല ബന്ധമാണ് മമത ബാനർജിക്കുള്ളത്. ഗോവയുമായി ബന്ധപ്പെട്ട് ഇരുകക്ഷികൾക്കും എന്തെങ്കിലും ധാരണയിലെത്താൻ കഴിഞ്ഞാൽ അത് കൂടുതൽ ഫലപ്രദമാകുമെന്നാണ് തിരഞ്ഞെടുപ്പ് നിരീക്ഷകർ പറയുന്നത്.\nTAGS:Mamata Goa Prashant Kishor trinamool congress\nNews Summary - Mamata Planning Goa Visit with Prashant Kishor's I-PAC to Make Sure Coast Clear for TMC Entry


ഗുജറാത്ത് മുഖ്യമന്ത്രിയായി ഭൂപേന്ദ്ര പട്ടേല് സത്യപ്രതിജ്ഞ ചെയ്തു\nഅഹമ്മദാബാദ്: ഗുജറാത്ത് മുഖ്യമന്ത്രിയായി ഭൂപേന്ദ്ര പട്ടേല് അധികാരമേറ്റു. ഗവര്‍ണര് ആചാര്യ ദേവവ്രതിനു മുന്‍പാകെയാണ് പട്ടേല് സത്യപ്രതിജ്ഞ ചെയ്തു ഗുജറാത്തിന്റെ ചുമതലയേറ്റത് . കേന്ദ്ര ആഭ്യന്തര മന്ത്രി അമിത് ഷാ സത്യപ്രതിജ്ഞാ ചടങ്ങിൽ പങ്കെടുത്തു.\nഞായറാഴ്ച ഗാന്ധിനഗറിൽ ചേർന്ന ബി.ജെ.പി നിയമസഭാംഗങ്ങളുടെ യോഗത്തിൽ 59 കാരനായ എം.എൽ.എ ഭൂപേന്ദ്ര പട്ടേലിനെ ഗുജറാത്തിൻ്റെ പതിനേഴാമത് മുഖ്യമന്ത്രിയായി തെരഞ്ഞെടുക്കുകയായിരുന്നു. സംസ്ഥാനത്തെ പ്രബലരായ പട്ടേല് സമുദായത്തെ അനുനയിപ്പിക്കാനുള്ള നീക്കമായാണ് ഭൂപേന്ദ്രയുടെ സ്ഥാനലബ്ധി ചൂണ്ടിക്കാട്ടുന്നത് . മുന് മുഖ്യമന്ത്രി വിജയ് രൂപാണിയുടെ ഭരണത്തില് അവഗണിക്കപ്പെടുന്നതായി സമുദായO പരാതി ഉയർത്തിയിരുന്നു .\nഉത്തർപ്രദേശ് ഗവർണറും മുൻ ഗുജറാത്ത് മുഖ്യമന്ത്രിയുമായിരുന്ന ആനന്ദിബെൻ പട്ടേലിന്റെ വിശ്വസ്തനായി അറിയപ്പെടുന്ന ഭൂപേന്ദ്ര പട്ടേൽ 2017 ലെ നിയമസഭാ തെരഞ്ഞെടുപ്പിൽ ഗുജറാത്തിലെ ഘട് ലോഡിയയിൽ നിന്നും കോൺഗ്രസിന്റെ ശശികാന്ത് പട്ടേലിനെതിരെ 1 ലക്ഷത്തിലധികം വോട്ടുകൾ നേടിയാണ് വിജയം കൊയ്തത് .\nഇ-ലോക് അദാലത്ത്; 5,544 കേസുകള് തീര്‍പ്പായി\nസംസ്ഥാനതല പട്ടയമേള നാളെ; കോഴിക്കോട് ജില്ലയില് വിതരണം ചെയ്യുന്നത് 1,739 പട്ടയങ്ങള്


ബ്രോഡ്‌വേ തീപിടുത്തം ; ഷോര്‍ട്ട് സര്‍ക്ക്യൂട്ടെന്ന വാദം തള്ളി കെ.എസ്.ഇ.ബി.. - The Kerala Online\nബ്രോഡ്‌വേ തീപിടുത്തം ; ഷോര്‍ട്ട് സര്‍ക്ക്യൂട്ടെന്ന വാദം തള്ളി കെ.എസ്.ഇ.ബി..\nPosted on May 29, 2019 May 29, 2019 Author Chief Editor\tComments Off on ബ്രോഡ്‌വേ തീപിടുത്തം ; ഷോര്‍ട്ട് സര്‍ക്ക്യൂട്ടെന്ന വാദം തള്ളി കെ.എസ്.ഇ.ബി..\nഎറണാകുളം :ബ്രോഡ് വേ തീപിടുത്ത കാരണം ഷോര്‍ട്ട് സര്‍ക്യൂട്ടല്ലെന്ന് സൂചന. ഷോര്‍ട്ട് സര്‍ക്ക്യൂട്ടാണ് തീപിടുത്ത കാരണമെന്ന അഗ്‌നിശമന വിഭാഗം പ്രാഥമിക റിപ്പോര്‍ട്ട് കെ.എസ്.ഇ.ബി തള്ളി .ജനറേറ്ററില് നിന്നോ,തകരാറിലായ എയര്‍ക്കണ്ടീഷന് കംപ്രസറില് നിന്നോ ഉണ്ടായ തീ ആളിപടര്‍ന്നതാകാമെന്നാണ് കെ.എസ്.ഇ.ബിയുടെ പ്രാഥമിക വിലയിരുത്തല്.ഇതിനിടെ കച്ചവട സ്ഥാപനങ്ങളിലെ അഗ്‌നിശമന സംവിധാനങ്ങള് കാലാനുസൃതമായി നവീകരിക്കണമെന്ന് പോലീസ് നിര്‍ദ്ദേശിച്ചു.\nതിങ്കളാഴ്ച രാവിലെ പത്തു മണിയോടെ ബ്രോഡ് വേ ക്‌ളോത്ത് ബസാറില് ഉണ്ടായ തീപിടുത്തത്തിന് കാരണം ഷോര്‍ട്ട് സര്‍ക്യൂട്ടെന്നായിരുന്നു പ്രാഥമിക നിഗമനം . ഇത് സംബന്ധിച്ച റിപ്പോര്‍ട്ട് അഗ്‌നിശമന വിഭാഗം ജില്ലാ കളക്ടര്‍ക്ക് നല്‍കിയിരുന്നു .എന്നാല് ഇതുമായി യോജിക്കുന്നതല്ല കെ.എസ്.ഇ.ബിയുടെ കണ്ടെത്തലുകള് . ഷോര്‍ട്ട് സര്‍ക്ക്യൂട്ടിന് കാരണമായ തെളിവുകളൊന്നും ആദ്യം തീ പടര്‍ന്ന കെ.സി.പാപ്പു ആന്റ് സണ്‍സില് കണ്ടെത്താനായിട്ടില്ലെന്നാണ് കെ.എസ്.ഇ.ബി ഉദ്യോഗസ്ഥര് അറിയിച്ചത് . ഇവിടെ മുകള് നിലയില് വച്ചിരുന്ന പെട്രോള് ജനറേറ്ററില് നിന്നോ , തീ ആദ്യം ഉയര്‍ന്ന ഭാഗത്തുണ്ടായിരുന്ന എ.സി.കംപ്രസറില് നിന്നോ തീ ഉയര്‍ന്നതാകാമെന്നാണ് കെ.എസ്.ഇ.ബി വിലയിരുത്തല് .പെട്രോള് ജനറേറ്റര് ഇവിടെ പ്രവര്‍ത്തിപ്പിച്ചിരുന്നുവെന്ന് പാര്‍ട്ണര് കെ.പി.ജോണി പറഞ്ഞു .തീപിടുത്തത്തില് മൂന്ന് കടകള് പൂര്‍ണമായും , രണ്ടെണ്ണം ഭാഗികമായും കത്തിനശിച്ചിരുന്നു . ബ്രോഡ് വെയിലെ ഇടുങ്ങിയ വഴികള് ഫയര് ഫോഴ്സിന്റെ ദ്രുത ഗതിയിലുള്ള രക്ഷാ പ്രവര്‍ത്തനത്തിന് തടസ്സമായിരുന്നു .കച്ചവട സ്ഥാപനങ്ങള് അഗ്‌നി ശമന സംവിധാനങ്ങള് കാലാനുസൃതമായി നവീകരിച്ചില്ലെങ്കില് കര്‍ശന നടപടി ഉണ്ടാകുമെന്ന് തീപിടുത്ത സാഹചര്യത്തില് വിളിച്ചു ചേര്‍ത്ത പ്രത്യേക യോഗത്തില് കൊച്ചി സിറ്റി പൊലീസ് കമ്മീഷണര് എസ്.സുരേന്ദ്രന് അറിയിച്ചു .ഫോറന്‍സിക് വിഭാഗം , ബോംബ് സ്‌ക്വാഡ് , കൊച്ചി നഗരസഭാ കെട്ടിട വിഭാഗം , റവന്യൂ വിഭാഗം എന്നിവര് തീപിടുത്തമുണ്ടായ കെട്ടിടത്തില് പരിശോധന നടത്തി . ഡോഗ് സ്‌ക്വാഡും എത്തി .അടുത്തടുത്ത് നിരവധി കച്ചവട സ്ഥാപനങ്ങള് പ്രവൃത്തിക്കുന്ന ബ്രോഡ് വേയില് ഇടയ്ക്കിടെ ചെറുതും വലുതുമായ തീപിടുത്തങ്ങള് ഉണ്ടാകുന്നത് കച്ചവടക്കാരെയും , ഇവിടെ എത്തുന്നവരെയും ആശങ്കയിലാക്കുന്നുണ്ട് ./\nഭാര്യയെ ലൈംഗികചൂഷണത്തിനായി ഇതര സംസ്‌ഥാന തൊഴിലാളികൾക്ക് നൽകി.\nതൃക്കരിപ്പൂർ: വീടിനു മുന്നിലെ കടയുടെ മറവിൽ ഭാര്യയെ ഇതരസംസ്ഥാന തൊഴിലാളികൾക്ക് ലൈംഗിക ചൂഷണത്തിന് വിട്ടുകൊടുത്ത തൃക്കരിപ്പൂർ ഇളമ്പച്ചി സ്വദേശി പിടിയിൽ. കോടതിയിൽ കീഴടങ്ങിയ ഇളമ്പച്ചിയിലെ അബ്ദുൾസലാമിനെ ചന്തേര പോലീസ് കസ്റ്റഡിയിൽ വാങ്ങി തെളിവെടുപ്പ് നടത്തി. തന്‍റെ വീടിനോടുചേർന്നു രണ്ടു കിടക്കകളുള്ള ക്യാബിനൊരുക്കി 31 വയസ് പ്രായമുള്ള ഭാര്യയെ ഇതരസംസ്‌ഥാന തൊഴിലാളികൾക്കായി കാഴ്ചവയ്ക്കുകയായിരുന്നു. പകൽ ഇതരസംസ്ഥാന തൊഴിലാളികളോട് 2000 രൂപ വീതം പറഞ്ഞുറപ്പിച്ച് രാത്രി ഒന്പത് മണിമുതൽ അർധരാത്രി വരെയായിരുന്നു ലൈംഗികചൂഷണം. പീഡനത്തെ എതിർത്ത യുവതിയെ കുട്ടികളെ പീഡിപ്പിച്ചും […]\nCalicut CRIME KERALA\nനാലുദിവസം പ്രായമുള്ള കുട്ടിയെ ഉപേക്ഷിക്കാന് യുവതിയും യുവാവും എത്തിയത് ബൈക്കില്: യുവാവ് ഗള്‍ഫിലേക്കു കടന്നു, അമ്മ അറസ്റ്റില്.\nകോഴിക്കോട്: നാലുദിവസം പ്രായമുള്ള കുട്ടിയെ പള്ളിമുറ്റത്ത് ഉപേക്ഷിക്കാന് യുവതിയും യുവാവും കോഴിക്കോട്ടെത്തിയത് ബൈക്കില്. തൃശൂര് സ്വദേശിയായ യുവതിയും മലപ്പുറം കാവന്നൂര് സ്വദേശിയായ യുവാവും കുഞ്ഞുമായി ബൈക്കിലാണ് കോഴിക്കോട്ടെത്തിയത്. തുടര്‍ന്ന് കുഞ്ഞിനെ പള്ളിക്കു മുന്നില് ഉപേക്ഷിക്കുക യായിരുന്നു.സംഭവ ശേഷം യുവാവ് ഗള്‍ഫിലേ ക്ക് കടന്നുവെന്നാണ് കരുതുന്നത്. അതേ സമയം യുവതിയെ പന്നിയങ്കര പൊലിസ് കസ്റ്റഡിയിലെടുത്തത്. ബംഗളൂരുവിലെ ആശു പത്രിയില് പ്രസവത്തിനുശേഷം ഇവര് കോഴി ക്കോട്ടെത്തുകയായിരുന്നുവെന്ന് പൊലിസ് പറയുന്നു. തിരുവണ്ണൂര് മാനാരിയിലെ പള്ളിക്കുമുന്നിലാണ് കുട്ടിയെ ഉപേക്ഷിച്ചത്. കുഞ്ഞിന്റെ പിതാവും വിമാനത്താവളത്തിലെ […]\nസ്വകാര്യ മേഖലയില് 265 ഒഴിവുകള്..\nസംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ 2020 വർഷത്തെ ബാലസാഹിത്യ പുരസ്‌കാരങ്ങൾക്ക് കൃതികൾ സമർപ്പിക്കുന്നതിനുള്ള തിയതി 30 വരെ നീട്ടി. 2017, 2018, 2019 വർഷങ്ങളിൽ ആദ്യപതിപ്പായി പ്രസിദ്ധീകരിച്ച മികച്ച ബാലസാഹിത്യ കൃതികൾക്കാണ് പുരസ്‌കാരം നൽകുന്നത്. 20,000 രൂപയും പ്രശസ്തി പത്രവും ഫലകവും അടങ്ങുന്നതാണ് പുരസ്‌കാരം. കഥ/ നോവൽ, കവിത, നാടകം, വിവർത്തനം/ പുനരാഖ്യാനം, ശാസ്ത്രം, വൈജ്ഞാനികം (ശാസ്ത്രം ഒഴികെ), ജീവചരിത്രം/ ആത്മകഥ, ചിത്രീകരണം, ചിത്രപുസ്തകം, പുസ്തക ഡിസൈൻ/ പ്രൊഡക്ഷൻ എന്നിങ്ങനെ 10 വിഭാഗങ്ങളിലാണ് പുരസ്‌കാരം. READ ALSO ബാലസാഹിത്യ […]\nതിരുവനന്തപുരം ജില്ലയിലെ അഞ്ചുതെങ്ങിൽ വള്ളം മറിഞ്ഞ് മൂന്ന് മത്സ്യത്തൊഴിലാളികൾ മരിച്ചു. അഞ്ചുതെങ്ങ് സ്വദേശികളായ അലക്സ്, തങ്കച്ചൻ, അഗസ്റ്റിൻ എന്നിവരാണ് മരിച്ചത്. ഇന്നുച്ചയ്ക്ക് ഒന്നര മണിയോടെയാണ് അപകടം നടന്നത്. ശക്തമായ തിരയിൽപെട്ട് വള്ളം മറിയുകയായിരുന്നു. ആറുപേരാണ് വള്ളത്തിലുണ്ടായിരുന്നത്. മൂന്ന് പേർ നീന്തി രക്ഷപ്പെട്ടു. മൃതദേഹങ്ങൾ ചിറയിൻകീഴ് താലൂക്ക് ആശുപത്രിയിലേക്ക് മാറ്റിയിട്ടുണ്ട്.. READ ALSO മന്ത്രിസഭായോഗ തീരുമാനങ്ങള്


സി ടി സ്കാനിലും എന്‍ഡോസ്കോപിയിലും കണ്ടെത്തിയില്ല; യുവാവിന്‍റെ തൊണ്ടയില് കുടുങ്ങിയ കമ്പി കഷ്ണം പുറത്തെടുത്തത് ഇങ്ങനെ - MALABAR FLASH\nHome Kerala News thiruvananthapuram കേരളം കേരള വാര്‍ത്ത സി ടി സ്കാനിലും എന്‍ഡോസ്കോപിയിലും കണ്ടെത്തിയില്ല; യുവാവിന്‍റെ തൊണ്ടയില് കുടുങ്ങിയ കമ്പി കഷ്ണം പുറത്തെടുത്തത് ഇങ്ങനെ\nസി ടി സ്കാനിലും എന്‍ഡോസ്കോപിയിലും കണ്ടെത്തിയില്ല; യുവാവിന്‍റെ തൊണ്ടയില് കുടുങ്ങിയ കമ്പി കഷ്ണം പുറത്തെടുത്തത് ഇങ്ങനെ\nതിരുവനന്തപുരം: കടുത്ത തൊണ്ട വേദനയുമായി ആശുപത്രിയിലെത്തിയ യുവാവിന്‍റെ അന്നനാളത്തില് നിന്ന് സങ്കീര്‍ണ ശസ്ത്രക്രിയയിലൂടെ പുറത്തെടുത്തത് ഇരുമ്പു കമ്പി. തിരുവനന്തപുരം മെഡിക്കല് കൊളേജിലാണ് സംഭവം.[www.malabarflash.com]\nകഴിഞ്ഞ ദിവസമാണ് അസഹ്യമായ തൊണ്ട വേദനയുമായി യുവാവ് ആശുപത്രിയിലെത്തുന്നത്. ഇ എൻ ടി വിഭാഗത്തിൽ തൊണ്ട പരിശോധന നടത്തിയെങ്കിലും ഒന്നും കണ്ടെത്താനായില്ല.\nസാധാരണ ഗതിയിൽ മീൻമുള്ള്, ചിക്കൻ, ബീഫ് മുതലായവയുടെ എല്ല് എന്നിവയെല്ലാം തൊണ്ടയിലും അന്നനാളത്തിലും കുടുങ്ങാന് സാധ്യതയുണ്ട്. എന്നാൽ ഇവിടെ അതിന്റെ ലക്ഷണമൊന്നും കാണാനായില്ല.കൂടുതല് പരിശോധനയ്ക്കായി സി ടി സ്കാൻ ചെയ്തു. സ്കാനിംഗ് പരിശോധനയിൽ ശ്വാസക്കുഴലിന് പുറകിൽ അന്നനാളത്തിനോട് ചേർന്ന് ഒരു ചെറിയ മെറ്റാലിക് പീസ് എന്നായിരുന്നു റിപ്പോർട്ട് വന്നത്.\nഎൻഡോസ്കോപ്പ് ഉള്ളിൽ കടത്തി പരിശോധന നടത്തിയെങ്കിലും അതിന്റെ ക്യാമറാക്കണ്ണിലും വില്ലനെ കണ്ടെത്താനായില്ല. ഇതോടെയാണ് ഡോക്ടര്‍മാര് ശസ്ത്രക്രിയ തീരുമാനിച്ചത്.\nതത്സമയം എക്സ് റേ വഴി കാണാൻ സാധിക്കുന്ന സിആം ഇമേജ് ഇന്റൻസിഫയർ ഉപയോഗിച്ച് നടന്ന ശസ്ത്രക്രിയയിലൂടെയാണ് മറഞ്ഞു കിടന്ന കമ്പിക്കഷം പുറത്തെടുത്തത്. തലയിലേക്ക് പോകുന്ന ഞരമ്പുകളുടെയും അന്നനാളത്തിന്റെയും ഇടയിലായിരുന്നു കമ്പി കഷ്ണം കുടുങ്ങിക്കിടന്നത്. ആഹാരത്തിലൂടെയാണ് കമ്പി കഷ്ണം തൊണ്ടയില് എത്തിയതെന്നാണ് അനുമാനം.\nകാർഡിയോ തൊറാസിക് സർജൻ ഡോ ഷഫീഖ്, ഇ എൻ ടി വിഭാഗത്തിലെ ഡോ വേണുഗോപാൽ, ഡോ ഷൈജി, ഡോ മെറിൻ, അനസ്തേഷ്യ വിഭാഗത്തിലെ ഡോ മധുസൂദനൻ, സ്റ്റാഫ് നഴ്സ് ദിവ്യ എൻ ദത്തൻ എന്നിവർ ശസ്ത്രക്രിയയില് ഭാഗമായി.\nകരുതലോടെ ഭക്ഷണം കഴിച്ചില്ലെങ്കിൽ അബദ്ധത്തിൽ ഉള്ളിൽ കടക്കുന്ന അന്യ വസ്തുക്കൾ പുറത്തെടുത്താൽ പോലും അന്നനാളത്തിൽ മുറിവ് പറ്റിയാൽ നീരും പഴുപ്പും നെഞ്ചിലേക്കിറങ്ങി മീഡിയാസ്റ്റൈനൈറ്റിസ് എന്ന മാരകമായ അവസ്ഥ ഉണ്ടാകാമെന്നും കാർഡിയോ തൊറാസിക് വിഭാഗം മേധാവി ഡോ അബ്ദുൾ റഷീദ് പറഞ്ഞു. ഫിക്സഡ് അല്ലാത്ത വെപ്പു പല്ല് ശ്രദ്ധിച്ചില്ലെങ്കിൽ അന്നനാളത്തിൽ പോകാനും സാധ്യതയുണ്ടെന്നും അദ്ദേഹം മുന്നറിയിപ്പ് നല്‍കുന്നു.


പശുപരിപാലനത്തിലുണ്ട് മൂന്നു ഘട്ടങ്ങൾ, ശ്രദ്ധിച്ചാൽ വിജയം ഉറപ്പ് | Care of Pregnant Cattle\nപശുപരിപാലനത്തിലുണ്ട് മൂന്നു ഘട്ടങ്ങൾ, ശ്രദ്ധിച്ചാൽ വിജയം ഉറപ്പ്\nഡോ. ബിജു ചാക്കോ, ഡോ. സി. ഫെബിന August 29, 2020 09:34 AM IST\nഗർഭകാലത്തു പശുവിന് നല്ല പോഷകഗുണമുള്ള തീറ്റ അവശ്യമാണ്\nകന്നുകാലി വളർത്തലിൽ വളരെയേറെ പ്രാധാന്യം കൽപ്പിക്കപ്പെടുന്ന മേഖലയാണ് പശുപരിപാലനം. ഇത് ഗർഭ കാലത്ത്, പ്രസവ സമയത്ത്, പ്രസവിച്ചയുടനെ എന്നിങ്ങനെ മൂന്നായി വിഭജിക്കാം.\nഗർഭകാലത്തു പശുവിന് നല്ല പോഷകഗുണമുള്ള തീറ്റ അവശ്യമാണ്. ഇത് പാലുൽപാദനം കൂട്ടുന്നതിനും നല്ല ആരോഗ്യമുള്ള കന്നുകുട്ടിക്ക് ജന്മം നൽകുന്നതിനും സഹായിക്കും. കറവപ്പശുവിന്റെ അകിടിന്റെ പൂർണ വളർച്ചയ്ക്കും അടുത്ത കറവയ്ക്കുള്ള ആവശ്യത്തിനുമായി, ഗർഭ കാലത്ത്, ഏഴാം മാസം മുതൽ ഒരു കിലോ കാലിത്തീറ്റ അധികം നൽകണം. നല്ല മേച്ചിൽപുറങ്ങളിൽ മാത്രം മേയാൻ വിടണം. ഗുണമേന്മയുള്ള പരുഷാഹാരങ്ങളായ പച്ചപ്പുല്ല്, ഉണക്കപുല്ല്, സൈലേജ്, ഹേ എന്നിവ ലഭ്യത അനുസരിച്ചും; ഇവയൊന്നും ഇല്ലെങ്കിൽ, പൂപ്പൽ ബാധിക്കാത്ത നല്ല വൈക്കോലും നൽകേണ്ടതാണ്. ആവശ്യത്തിനനുസരിച്ചു കാലിത്തീറ്റയും, പരുഷാഹാരങ്ങളും നൽകേണ്ടത് ഗർഭസ്ഥ ശിശുവിന്റെ വളർച്ചയ്ക്ക് അത്യന്താപേഷികമാണ്. പ്രസവത്തിനു മുൻപുള്ള രണ്ടുമാസം പശുവിനെ കറക്കുവാനേ പാടില്ല. ഈ കാലയളവ് കറവ വറ്റുകാലമായി അനുഷ്ഠിക്കണം. ആവശ്യത്തിന് ദിവസം വറ്റു കറവയായി നൽകിയില്ലെങ്കിൽ, പ്രസവാനന്തരം പാലുൽപാദനം കുറയുമെന്നുറപ്പാണ്.\nപശു പ്രസവിക്കുന്നയിടം, പ്രസവം അടുക്കാറാകുമ്പോൾ ക്ലോറിനോ ബ്ലീച്ചിങ് പൗഡറോ ഉപയോഗിച്ച് കഴുകി വൃത്തിയാക്കുകയും, നല്ല വൃത്തിയുള്ള വൈക്കോൽ വിരിപ്പായി ഇട്ടുകൊടുക്കുകയും വേണം.\nസാധാരണഗതിയിൽ പ്രസവലക്ഷണങ്ങൾ കണ്ടുതുടങ്ങിയാൽ ഒന്നു രണ്ടു മണിക്കൂറിനുള്ളിൽ കന്നുകുട്ടി പുറത്തു വരും. ഇത് ഉറപ്പു വരുത്താൻ വേണ്ടി പശുവിനു ബുദ്ധിമുട്ടുണ്ടാകാത്ത വിധത്തിൽ ഇടയ്ക്കിടയ്ക്ക് നിരീക്ഷിച്ചുകൊണ്ടിരിക്കണം. അതേസമയം ആരും തൊഴുത്തിൽ അനാവശ്യമായി പ്രവേശിക്കുന്നില്ല എന്നത് ശ്രദ്ധിക്കുകയും വേണം.\nപ്രസവലക്ഷണങ്ങൾ തുടങ്ങി മൂന്നു - നാലു മണിക്കൂറിനുള്ളിൽ പശു പ്രസവിച്ചില്ലെങ്കിൽ, അത് എന്തെങ്കിലും ബുദ്ധിമുട്ട് കാരണമാവാം എന്നു കരുതണം. ഉടനെ തന്നെ വെറ്ററിനറി ഡോക്ടറുടെ സേവനം ലഭ്യമാക്കണം. പ്രസവിക്കുന്ന സമയത്തു കന്നുകുട്ടിയുടെ ദിശ സാധരണഗതിയിൽ നിന്നും വ്യത്യസ്തമാണെങ്കിൽ സ്വയം നേരെയാക്കാൻ ശ്രമിക്കരുത്. ഉടനെ തന്നെ വിദഗ്ധ സഹായം തേടേണ്ടതാണ്.\nപ്രസവ പൂർവ്വ പരിചരണം\nപശു പ്രസവിച്ചയുടൻ ആദ്യം ഉറപ്പുവരുത്തേണ്ടത് കിടാവ് ശ്വസിക്കാൻ തുടങ്ങി എന്നാണ്. കന്നുകുട്ടിയുടെ മൂക്കിൽനിന്നും വായിൽനിന്നും കഫവും മറ്റു നീരുകളും വിരൽ കൊണ്ടോ; ശ്രദ്ധാപൂർവം വായിൽ ഊതിയോ നീക്കം ചെയ്യണം. കിടാവ് അനക്കമില്ലാതെ കിടക്കുകയാണെങ്കിലോ ശബ്ദമൊന്നും പുറപ്പെടുവിക്കുന്നില്ലെങ്കിലോ കന്നുകുട്ടിയുടെ നെഞ്ചത്തു ചെറുതായി അമർത്തുകയോ തല കീഴ്പ്പോട്ടാക്കി പിൻ കാലുകൾ കൂട്ടിപ്പിടിച്ചു നിലം തൊടാതെ ആട്ടുകയോ ചെയ്യണം. നെഞ്ചിൽ ഇടയ്ക്കിടെ അമർത്തുന്നതും കൃത്രിമ ശ്വാസോച്ഛാസം നൽകുന്നതും നന്നായിരിക്കും.\nപൊക്കിൾക്കൊടിയിൽ പറ്റിയിരിക്കുന്ന അഴുക്ക് നീക്കം ചെയ്തതിനു ശേഷം ടിഞ്ചർ അയഡിൻ പുരട്ടി അണുവിമുക്തമാക്കണം. പ്രസവിച്ച ഉടനെ തന്നെ പശുവിന് ഇളം ചൂടുവെള്ളം കുടിക്കാൻ നൽകണം. തൊഴുത്തിൽനിന്നു മറുപിള്ളയും മറ്റും നീക്കം ചെയ്തതിനു ശേഷം തൊഴുത്തു വൃത്തിയാക്കണം.\nസാധരണ, പ്രസവിച്ചയുടനെ തന്നെ, തള്ളപ്പശു കുഞ്ഞിനെ നക്കിത്തുടയ്ക്കുന്നത് കാണാം. ഇല്ലായെങ്കിൽ, കുറച്ച വൈക്കോലോ, തോർത്തോ ഉപയോഗിച്ചു കിടാവിനെ തുടയ്ക്കുക. ഇത് രക്തയോട്ടം കൂട്ടാൻ സഹായിക്കും. അണുനാശിനികളായ നേർപ്പിച്ച പൊട്ടാസ്യം പെർമാംഗനേറ്റ് അല്ലെങ്കിൽ പോവിഡോൺ അയഡിൻ ലായനി ഉപയോഗിച്ചു അകിടും, മുലക്കാമ്പുകളും നല്ലപോലെ കഴുകി അണുവിമുക്തമാക്കണം.\nപ്രസവിച്ച് അര മണിക്കൂറിനുള്ളിൽ കന്നുകുട്ടിയെ കന്നിപ്പാൽ കുടിപ്പിച്ചിരിക്കണം. ഇത് കന്നുകുട്ടിയുടെ രോഗപ്രതിരോധശേഷി വർധിപ്പിക്കുകയും വളർച്ച ത്വരിത പെടുത്തുകയും ചെയ്യും എന്നു മാത്രമല്ല, നല്ല മലശോധനയുണ്ടാകുവാനും സഹായിക്കും.\nEnglish summary: Care of Pregnant Cattle


'ആരോഗ്യവകുപ്പിന് പുഴുവരിക്കുന്നുവോ '\n‘ആരോഗ്യവകുപ്പിന് പുഴുവരിക്കുന്നുവോ ‘\nആരോഗ്യവകുപ്പിനെതിരെ രൂക്ഷവിമർശനവുമായി ഐ.എം.എ രംഗത്ത്. ആരോഗ്യ വകുപ്പിന് പുഴുവരിക്കുന്നു എന്നാണ് ഐ.എം.എയുടെ വിമർശനം. ഇനി പറയാതിരിക്കാൻ വയ്യ. സർക്കാരിന്റെ ഇപ്പോഴത്തെ നടപടി ആരോഗ്യ പ്രവർത്തകരുടെ മനോവീര്യം തകർക്കുന്നു എന്നും ഐ.എം.എ ഭാരവാഹികൾ ആരോപിച്ചു.\nഗുരുതര അവസ്ഥയിലുളള രോഗികളെ പരിചരിക്കാൻ ആവശ്യമായ സംവിധാനങ്ങൾ ഇല്ല. കൂടുതൽ നിയമനം ആരോഗ്യവകുപ്പിൽ നടത്തണം. പ്രതികാര നടപടികളും പ്രതിരോധ നടപടികളും എടുക്കേണ്ടത് ആരോഗ്യ പ്രവർത്തകർക്ക് എതിരെ അല്ല വൈറസിന് എതിരെ ആണ്. സംവിധാനങ്ങളുടെ വീഴ്‌ചയ്‌ക്ക് ആരോഗ്യ പ്രവർത്തകരെ ബലിയാടാക്കരുതെന്നും ഐ.എം.എ അഭിപ്രായപ്പെട്ടു.\nരോഗിയെ പുഴുവരിച്ച സംഭവത്തിൽ സ്വീകരിച്ച നടപടി പിൻവലിക്കണമെന്നാവശ്യപ്പെട്ട് ഒ.പി ബഹിഷ്‌കരിച്ച് സമരം ചെയ്യുന്ന സർക്കാർ ഡോക്‌ടർമാരുമായി ആരോഗ്യമന്ത്രി കെ.കെ ശൈലജ ചർച്ച നടത്തുന്നു. മെഡിക്കൽ കോളജുകളിലെ ഓൺലൈൻ ക്ലാസുകൾ നിർത്തിവച്ചാണ് ഡോക്ടർമാർ സമരം ചെയ്യുന്നത്.\nതിരുവനന്തപുരത്ത് നോഡൽ ഓഫീസർ ഡോക്‌ടർ അരുണയെ സസ്‌പെൻഡ് ചെയ്‌ത നടപടിയിൽ പ്രതിഷേധിച്ച് സംസ്ഥാനത്തെ നോഡൽ ഓഫീസർമാരുടെ പദവി ഡോക്‌ടർമാർ കൂട്ടത്തോടെ രാജിവച്ചിരുന്നു. പിന്നാലെയാണ് സമരക്കാരുമായി സർക്കാർ ചർച്ചക്ക് ഒരുങ്ങിയത്. ചർച്ചയിൽ അനുകൂല തീരുമാനമായില്ലെങ്കിൽ നാളെ മുതൽ അനിശ്ചിതകാലത്തേക്ക് ഒ.പി ബഹിഷ്‌കരണം തുടരാനാണ് തീരുമാനം. ആരോഗ്യപ്രവർത്തകരുടെ അവധി റദ്ദാക്കിയതിലും പ്രതിഷേധം ശക്തമാവുകയാണ്.\nയു.പിയിൽ പരാതി നൽകാനായില്ല; ബലാത്സംഗത്തിനിരയായ നേപ്പാളി യുവതി പരാതി നൽകിയത് മഹാരാഷ്ട്രയില്\nവായ്‌പാ മോറട്ടോറിയം; കേന്ദ്ര സർക്കാർ സമർപ്പിച്ച സത്യവാങ്മൂലം അപൂർണം, ഒരാഴ്ചയ്‌ക്കുള്ളിൽ പുതിയ സത്യവാങ്മൂലം നൽകണമെന്ന് സുപ്രീം കോടതി


കോവിഡ് ഡ്യൂട്ടിചെയ്യുന്ന ആരോഗ്യ പ്രവർത്തകർക്ക് നിരീക്ഷണ അവധി ആവശ്യമില്ല; സർക്കാർ – Times of Thrissur\nകോവിഡ് വ്യാപനം രൂക്ഷമായ സാഹചര്യത്തിൽ ആരോഗ്യ പ്രവർത്തകരുടെ ഡ്യൂട്ടി സംബന്ധിച്ച് സർക്കാർ പുതിയ മാർഗ നിർദേശം ഇറങ്ങി. കൊവിഡ് ഡ്യൂട്ടി എടുക്കുന്ന ആരോഗ്യ പ്രവർത്തകർക്ക് നിരീക്ഷണം ആവശ്യമില്ലെന്നാണ് പുതിയ മാർഗരേഖയിൽ പറയുന്നത്.\nജീവനക്കാരെ വിവിധ പൂളുകളായി തിരിച്ചുള്ള ക്രമീകരണവും അവസാനിപ്പിക്കാനാണ് ഉത്തരവ്. ജീവനക്കാരുടെ വീക്ക്‌ലി, ഡ്യൂട്ടി കോമ്പന്‍സേറ്ററി അവധികള് അനുവദിക്കും. കേന്ദ്ര മാർഗ രേഖ പിന്തുടർന്നാണ് തീരുമാനാണെന്നാണ് വിശദീകരണം.\nകൂടുതൽ ആരോഗ്യ പ്രവർത്തകർ രോഗ ബാധിതരാകാന് സാധ്യതയുള്ള നിർദേശങ്ങളാണ് വന്നിരിക്കുന്നതെന്ന് വിദഗ്ധർ അഭിപ്രായപ്പെടുന്നു. അതേസമയം, കൊവിഡ് ബാധിതരുമായി നേരിട്ട് സമ്പർക്കം വരുന്ന സാഹചര്യം ഉണ്ടായാൽ നിരീക്ഷണത്തിൽ വിടുന്നത് അടക്കമുള്ള കാര്യങ്ങൾ അതാത് ആശുപത്രികളിലെ മെഡിക്കൽ ബോർഡ് തീരുമാനമെടുക്കും.\nആശുപത്രികള് അടച്ചിടുന്ന സാഹചര്യം ഒഴിവാക്കാന് ആവശ്യമെങ്കില് മാത്രം ജീവനക്കാരുടെ റിസര്‍വ് പൂള് രൂപവത്കരിക്കാമെന്ന് ഉത്തരവില് പറയുന്നു. ഉത്തരവിനെതിരെ ഡോക്ടര്‍മാര് അടക്കമുള്ള ആരോഗ്യ പ്രവര്‍ത്തകരുടെ സംഘടനകള് പ്രതിഷേധം അറിയിച്ചു. തിരുവനന്തപുരം മെഡിക്കല് കോളേജില് കെജിഎന്‍യു നാളെ മുതല് റിലേ നിരാഹാര സമരം പ്രഖ്യാപിച്ചു.


ശബരിമല: മുഖ്യമന്ത്രി അനാവശ്യ തിടുക്കം കാട്ടിയെന്ന് സിപിഐ, നിയന്ത്രണങ്ങള് നന്നായെന്നു മുഖ്യമന്ത്രി നിയമസഭയില് | VygaNews\nശബരിമല: മുഖ്യമന്ത്രി അനാവശ്യ തിടുക്കം കാട്ടിയെന്ന് സിപിഐ, നിയന്ത്രണങ്ങള് നന്നായെന്നു മുഖ്യമന്ത്രി നിയമസഭയില്\nസ്വന്തം ലേഖകന് തിരുവനന്തപുരം: ശബരിമലയെ സംബന്ധിച്ച സുപ്രീം കോടതി വിധി നടപ്പാക്കുന്നതിനു മുഖ്യമന്ത്രി പിണറായി വിജയന് അനാവശ്യ തിടുക്കം ക...\nതിരുവനന്തപുരം: ശബരിമലയെ സംബന്ധിച്ച സുപ്രീം കോടതി വിധി നടപ്പാക്കുന്നതിനു മുഖ്യമന്ത്രി പിണറായി വിജയന് അനാവശ്യ തിടുക്കം കാട്ടിയെന്ന് സി.പി.ഐ സംസ്ഥാന കൗണ്‍സിലില് വിമര്‍ശനം.\nപൊതുജനങ്ങള്‍ക്കു തലവേദനയുണ്ടാക്കാത്ത വിധം വിധി നടപ്പാക്കാമായിരുന്നു. എന്നാല്, അതിനു തുനിയുകയോ തുടക്കത്തില് എല്ലാ വിഭാഗക്കാരെയും വിളിച്ചുകൂട്ടി ചര്‍ച്ച നടത്തുകയോ ചെയ്തില്ല. അങ്ങനെ ചെയ്തിരുന്നുവെങ്കില് പ്രശ്‌നം ഇത്രയേറെ സങ്കീര്‍ണമാക്കാതെ കഴിക്കാമായിരുന്നുവെന്നും വിമര്‍ശനവും അഭിപ്രായവും ഉയര്‍ന്നു.\nവേണ്ടത്ര കൂടിയാലോചനകള് നടത്താതെ തിടുക്കത്തില് വിഷയത്തില് ഇടപെട്ടതാണ് പ്രശ്‌നം വഷളാക്കിയത്. ഇതു വേണ്ടിയിരുന്നില്ലെന്നാണ് യോഗത്തിന്റെ പൊതു വികാരം ഉയര്‍ന്നത്. നിയമസഭ കൂടുന്നതിനിടെ, ഇത്തരമൊരു വാര്‍ത്ത കൂടി പുറത്തുവരുന്നത് സര്‍ക്കാരിനു തന്നെ തലവേദനയാവും.\nപ്രതിപക്ഷം, പ്രത്യേകിച്ച് കോണ്‍ഗ്രസ് പാര്‍ട്ടി, ഉയര്‍ത്തുന്ന നിലപാടിലേക്കുതന്നെയാണ് സിപിഐയും എത്തുന്നത്. ഇതോടെ, സര്‍ക്കാര് കൂടുതല് പ്രതിരോധത്തിലാവുകയാണ്.\nഎന്നാല്, ശബരിമലയില് പൊലീസ് ഇടപെട്ടതുവഴി ഭക്തര്‍ക്ക് കൂടുതല് സൗകര്യം ഒരുക്കാനായെന്നാണ് മുഖ്യമന്ത്രി പിണറായി വിജയന് ഇന്ന് നിയമസഭയില് അഭിപ്രായപ്പെട്ടത്. ബോധപൂര്‍വം പ്രശ്‌നങ്ങള് സൃഷ്ടിക്കാന് നാക്കമുണ്ടായപ്പോഴാണ് നിയന്ത്രണം ഏര്‍പ്പെടുത്തിയത്. നിയന്ത്രിണം പിന്‍വലിക്കാവുന്ന സാഹചര്യമല്ല ഇപ്പോഴുമെന്ന് പ്രതിപക്ഷ അടിയന്തര പ്രമേയത്തിന് പിണറായി മറുപടി നല്കി.\nവിശദീകരണത്തെ തുടര്‍ന്ന് അടിയന്തര പ്രമേയത്തിന് സ്പീക്കര് അനുമതി നിഷേധിച്ചു. ക്ഷേത്രങ്ങളെ തകര്‍ക്കാന് സര്‍ക്കാര് ശ്രമം നടത്തുന്നുവെന്ന് ആരോപിച്ച് പ്രതിപക്ഷം ബഹളംവച്ചു. തുടര്‍ന്ന് സഭ ഒരു മണിക്കൂര് നിറുത്തിവച്ചു.\nKeywords: Sabarimala, Lord Ayyappa, Assembly, Kerala\nVygaNews: ശബരിമല: മുഖ്യമന്ത്രി അനാവശ്യ തിടുക്കം കാട്ടിയെന്ന് സിപിഐ, നിയന്ത്രണങ്ങള് നന്നായെന്നു മുഖ്യമന്ത്രി നിയമസഭയില്


പൊന്നോണത്തെ വരവേല്‍ക്കാനൊരുങ്ങി ബോക്‌സ് ഓഫീസ്; ആകാംക്ഷയോടെ സിനിമാപ്രേമികള്\nJanam TV Web Desk Aug 31, 2019, 11:35 pm IST\nപൊന്നോണത്തെ വരവേല്‍ക്കാന് മലയാളികള് ഒന്നടങ്കം തയ്യാറെടുക്കുമ്പോള് ബോക്‌സോഫീസില് തകര്‍പ്പന് വിജയങ്ങള്‍ക്കായി കച്ച മുറുക്കുകയാണ് മലയാള സിനിമാ ലോകം. താരരാജക്കന്മാരായ മോഹന്‍ലാല്, മമ്മൂട്ടി, മുതല് യുവതാരങ്ങളായ പൃഥ്വിരാജ്, നിവിന് പോളി എന്നിവരുടെയെല്ലാം സിനിമകളാണ് ഓണം റിലീസിനായി ഒരുങ്ങുന്നത്.\nനവാഗതരായ ജിബി, ജോജു എന്നിവര് ചേര്‍ന്ന് തിരക്കഥ ഒരുക്കി സംവിധാനം ചെയ്യുന്ന മോഹന്‍ലാല് ചിത്രമായ ഇട്ടിമാണി മേഡ് ഇന് ചൈന സെപ്തംബര് ആറിന് തീയേറ്ററുകളില് എത്തും. ആശിര്‍വാദ് സിനിമയുടെ ബാനറില് ആന്റണി പെരുമ്പാവൂരാണ് ചിത്രത്തിന്റെ നിര്‍മ്മാതാവ്.വെള്ളിമൂങ്ങ, ചാര്‍ലി, എന്നീ ചിത്രങ്ങളില് അസോസിയേറ്റായി പ്രവര്‍ത്തിച്ചിരുന്ന ജോജുവിന്റെയും ജിബിയുടെയും കന്നി ചിത്രമാണ് ഇട്ടിമാണി.\nമോഹന്‍ലാല് ചിത്രത്തിനൊപ്പം മമ്മൂട്ടിയുടെ സിനിമയും ഈ ഓണത്തിന് പ്രേക്ഷകരുടെ മുന്നിലേക്കെത്തും.നടനും മിമിക്രി താരവും അവതാരകനുമായ രമേഷ് പിഷാരടി സംവിധാനം ചെയ്യുന്ന ഗാനഗന്ധര്‍വന് എന്ന ചിത്രത്തിലാണ് മമ്മുട്ടി നായകവേഷത്തിലെത്തുന്നത്.സിനിമയുടെ ചിത്രീകരണം തൃശ്ശൂരില് പുരോഗമിക്കുകയാണ്. മെഗാസ്റ്റാര് മമ്മുട്ടിയുടെ കരിയറിലെ ഏറ്റവും വ്യത്യസ്തമായ കഥാപാത്രമായിരിക്കും ഗാനഗന്ധര്‍വിനിലേത് എന്നാണ് സൂചന.\nഹാസ്യത്തിന് പ്രാധാന്യം നല്‍കുന്ന ചിത്രത്തിന്റെ തിരക്കഥ ഒരുക്കുന്നത് രമേഷ് പിഷാരടിയും ഹരി പി നായരും ചേര്‍ന്നാണ്. മൂന്ന് പുതുമുഖങ്ങളടക്കം നാല് നായികമാരുള്ള ചിത്രം സെപ്റ്റംബര് ഇരുപത്തിയേഴിന് സിനിമാ തിയേറ്ററുകളിലെത്തുമെന്നാണ് കരുതുന്നത്.\nയുവതാരം നിവിന്‍പോളി നായകനായി ധ്യാന് ശ്രീനിവാസന് സംവിധാനം ചെയ്ത് അജു വര്‍ഗീസ് നിര്‍മ്മിക്കുന്ന സിനിമയാണ് ലവ് ആക്ഷന് ഡ്രാമ. തെന്നിന്ത്യന് ലേഡി സൂപ്പര്‍സ്റ്റാര് നയന്‍താരയാണ് ചിത്രത്തിലെ നായിക. ഏറെ കാലത്തിന് ശേഷം നയന്‍സ് മലയാളത്തില് അഭിനയിക്കുന്ന സിനിമയാണെന്നുള്ള പ്രത്യേകതയും ചിത്രത്തിനുണ്ട്. റൊമാന്‍ഡിക് ആക്ഷന് ഡ്രാമയായി ഒരുക്കുന്ന ചിത്രത്തില് സംവിധാനത്തിനൊപ്പം ധ്യാന് ശ്രീനിവാസന് തന്നെയാണ് രചന നിര്‍വഹിച്ചിരിക്കുന്നതും.\nഓണം റിലീസിനായി തയ്യാറെടുക്കുന്ന മറ്റൊരു ചിത്രമാണ് ബ്രദേഴ്‌സ് ഡേ. കലാഭവന് ഷാജോണിന്റെ സംവിധാനത്തില് പൃഥ്വിരാജ്‌നായകനാകുന്ന ചിത്രത്തില് ഐശ്വര്യ ലക്ഷ്മി, പ്രയാഗ മാര്‍ട്ടിന്, മിയ, ഐമ സെബാസ്റ്റ്യന് എന്നിവരാണ് നായികമാരായി എത്തുന്നത്. മാജിക് ഫ്രെയിമിന്റെ ബാനറില് ലിസ്റ്റിന് സ്റ്റീഫനാണ് ചിത്രം നിര്‍മ്മിക്കുന്നത്.താരപ്രതിഭകളാല് വര്‍ണ്ണാഭമാകാനൊരുങ്ങുന്ന ഈ ഓണത്തിന് ബോക്‌സ്ഓഫീസില് ഈ ചിത്രങ്ങള് തകര്‍പ്പന് വിജയം കാഴ്ചവെക്കുമെന്നാണ് സിനിമാപ്രേമികളുടെയും വിശ്വാസം.


ക്രിസ്മസ് ഓര്‍മ്മകളില് ആര്. ബാലകൃഷ്ണപ്പിള്ള | USA Malayalam News Paper\nക്രിസ്മസ് ഓര്‍മ്മകളില് ആര്. ബാലകൃഷ്ണപ്പിള്ള\nStory Dated: Monday, December 23, 2013 01:08 hrs EST\nകേരള കോണ്‍ഗ്രസ് ബി നേതാവ് ആര്. ബാലകൃഷ്ണപ്പിള്ളക്ക് ജനം ചാര്‍ത്തിക്കൊടുത്ത മറ്റൊരു പരിവേഷമുണ്ട്. ഒരു എന്.എസ്.എസ് തോവിന്റെ പരിവേഷം. ഒരു രാഷ്ട്രീയക്കാരായിരിക്കുമ്പോഴും ഇദ്ദേഹത്തെ ഒരു എന്.എസ്.എസുകാരന്റെ ലിസ്റ്റിലാണ് നമ്മള് പൊതുവെ കണക്കാക്കാറുള്ളത്. എന്നാല് ഇതിനുമപ്പുറം ചില സമദൂര സമവാക്യങ്ങള് തനിക്കുണ്ടെന്നും ജാതിമതചിന്തകള്‍ക്കതീതായ ഒരു രാഷ്ട്രീയ തോവാണ് താനെന്നും പിള്ളസാര് പറയുന്നു. ക്രിസ്മസിനെക്കുറിച്ചുള്ള തന്റെ ഓര്‍മകളും ഒപ്പം അദ്ദേഹം പങ്കു വെക്കുന്നു.\nക്രിസ്മസ് ഒരു യാഥാര്‍ത്ഥ്യമാണ്. ചരിത്രപരമായി സത്യസന്ധമായ ഒന്നാണ് ക്രിസ്മസ്. ലോകചരിത്രത്തെ തന്നെ മാറ്റിയെഴുതിയ ഒന്നാണ് ക്രിസ്തുവിന്റെ ജനനം, ലോകചരിത്രത്തിലുണ്ടായ ഇന്നത്തെ മാറ്റങ്ങള്‍ക്കും ആധ്യാത്മിക, സാമൂഹ്യ, സാമ്പത്തിക രംഗത്തെ വളര്‍ച്ചക്കുമൊക്കെ നിദാമായത് ക്രിസ്തുവിന്റെ ജനനമാണെന്നു വിശ്വസിക്കുന്ന ഒരാളാണ് ഞാന്. എന്നും ക്രിസ്തുവിന്റെ മഹത്വം ആദരിക്കുകയും ആരാധിക്കുകയും ചെയ്യുന്ന ഒരു ഹൈന്ദവാണ് ഞാന്. ലോകം ആരാധിക്കുന്ന ആ വലിയ ശക്തിയുടെ ജനനമാണ് ക്രിസ്മസ്. ആ ജനനം ചരിത്രം അംഗീകരിച്ച വസ്തുതയാണ്. അത് മനുഷ്യനും സംസ്കാരവും ഉള്ളിടത്തോളം നിലനില്‍ക്കും.\nഞാന് ഒരു ഗ്രാമപ്രദേശത്തു ജനിച്ച ഒരാളാണ്. ധാരാളം ക്രൈസ്തവ ഭവനങ്ങള്‍ക്കൊപ്പം ക്രിസ്മസ് ആഘോഷിച്ച ഒരാളാണ്. ഞാന് പഠിച്ചതും ക്രൈസ്തവ മാജ്നേമെന്റ് നടത്തുന്ന സ്കൂളിലാണ്. കുഞ്ഞായിരിക്കുമ്പോള് ക്രിസ്മസ് എനിക്കൊരു അത്ഭുതമായിരുന്നു. ചെറുപ്പകാലത്ത് ക്രിസ്മസ് കരോള് ഗാനം പാടി റാന്തല് വിളക്കു തൂക്കി ആളുകള് വീട്ടില് വരുന്നത് കൌതുകത്തോടെ നോക്കി നിന്നിട്ടുണ്ട്. അന്ന് സമീപത്തുള്ള ക്രിസ്ത്യന് ഭവങ്ങളില് നിന്നും ആഹാരസാധങ്ങള് വീട്ടില് കൊണ്ടുവന്ന് തരുമായിരുന്നു. പോയിക്കഴിക്കാറുമുണ്ടായിരുന്നു. എല്ലാ വിഭാഗങ്ങളും ഒരുപോലെ ഉണ്ടായിരുന്ന അവിടെ അത്ര മാത്രം വലിയൊരു ബന്ധം ഞങ്ങള് അയല്‍വാസികള് തമ്മില് ഉണ്ടായിരുന്നു.\nപൊതുജീവിതത്തിലേക്ക് വന്നതിനു ശേഷവും ക്രിസ്മസ് ദിനത്തിലെ ഒരു ദിവസത്തെ ആഹാരം ഏതെങ്കിലും ക്രൈസ്തവ ഭവങ്ങളിലായിരിക്കും. പൊതുജീവിതത്തിലിറങ്ങിയ ശേഷം ക്രിസ്മസ് ആഘോഷങ്ങള് പാര്‍ട്ടിയിലെ ക്രിസ്ത്യാനികളായ നേതാക്കന്‍മാര്‍ക്കൊപ്പമായി. അപ്പോള് ഞാന് എന്റെ നാടിനെ മറന്നതല്ല, മിക്കപ്പോഴും ആ സമയത്ത് മറ്റെവിടെയെങ്കിലും ഏതെങ്കിലും പൊതുവേദികളിലായിരിക്കും. അപ്പോള് പിന്നെ അവിടെ വെച്ച് അവര്‍ക്കൊപ്പം ആഘോഷിക്കും. എങ്കിലും എത്ര തിരക്കുകള് ഉണ്ടായാലും ഞാന് ഒരിക്കലും ഒഴിവാക്കിട്ടില്ലാത്ത ഒരാളുണ്ട്-കെ.സി. എബ്രഹാം മാസ്റര്. എന്റെ സുഹൃത്തും സഹപാഠിയുമാണ്. ഒരു സ്കൂള് പ്രധാനാധ്യാപകന് കൂടിയാണ് മാഷ്. ഇതില്ലൊമപ്പുറം എന്റെ കൂടെ പാര്‍ട്ടിയില് ഉണ്ടായിരിക്കുകയും ചെയ്ത ഒരാളാണ് അദ്ദേഹം. ഈ വര്‍ഷവും ക്രിസ്മസ്നു ഭക്ഷണം കഴിക്കുന്നത് എന്റെ ഈ സഹപാഠിക്കൊപ്പമാണ്. അദ്ദേഹത്തിന്റ സാന്നിധ്യം എല്ലാ ക്രിസ്മസിനും എനിക്കൊപ്പം ഞാന് ഉറപ്പു വരുത്താറുണ്ട്. അദ്ദേഹത്തിനോടൊന്നിച്ചു മാത്രമേ ഞാന് ക്രിസ്മസ് ഇന്നു വരെ ആഘോഷിച്ചിട്ടുള്ളൂ.\nപ്രായമായതിനു ശേഷം ക്രിസ്മസ് ആഘോഷങ്ങള്‍ക്ക് സ്ഥിരം പ്രാസംഗികനായി പോകാറുണ്ട് ഞാന്. അധികാരത്തിലിരിക്കുമ്പോഴും അല്ലാത്തപ്പോഴും ആരു വിളിച്ചാലും പോകും. ഞാന് സ്ഥിരമായി വേളാങ്കണ്ണി, മണര്‍കാട്, ഭരണങ്ങാം, എടത്വ തുടങ്ങിയ പള്ളികളില് പോകാറുണ്ട്. പോട്ട കണ്‍വെന്‍ഷിലും മാരാമണ് കണ്‍വെന്‍ഷിലും പ്രസംഗിച്ച ആളാണ് ഞാന്. ക്രിസ്തു ജനിച്ചു വളര്‍ന്ന പ്രദേശം സന്ദര്‍ശിച്ചിട്ടുള്ള ഒരാള് കൂടിയാണ് ഞാന്.\nഎന്റെ രാഷ്ട്രീയ ഗുരുനാഥായ പി.ടി ചാക്കോക്കൊപ്പം എന്റെ ഒരുപാട് ക്രിസ്മസ് ദിങ്ങള് ഞാന് ചെലവഴിച്ചിട്ടുണ്ട്. അദ്ദേഹത്തിനു ശേഷം എന്റെ തോവായി മരണം വരെയിരുന്ന കെ.എം ജോര്‍ജിനോപ്പവും ഞാന് ക്രിസ്മസ് ആഘോഷിച്ചിട്ടുണ്ട്. ഈ രംഗത്ത് എനിക്ക് ഏറ്റവും കൂടുതല് തോക്കന്‍മാരും സുഹൃത്തുക്കളുമൊക്കെയുള്ളത് ക്രിസ്ത്യന് സമുദായത്തില് നിന്നാണ്. മറ്റൊരു കാര്യം കൂടി പറയട്ടെ, ഇത്ര മാത്രം വിപുലമായി ക്രിസ്മസ് ആഘോഷിക്കുമ്പോഴും മദ്യം തൊടാത്ത ആളാണ് ഞാന്.


IUML – Prathipaksham\nരണ്ടു മണ്ഡലങ്ങളിലും ഉറപ്പായും ബി ജെ പിയെ പരാജയപ്പെടുത്തുമെന്ന് യു ഡി എഫ്\nപതിറ്റാണ്ടുകളായി തുടരുന്ന കുത്തക ഇത്തവണയും കാസര്‍കോട് മണ്ഡലത്തി ലും മഞ്ചേശ്വരത്തും നിലനിര്‍ത്താന് കഴിയുമെന്ന കണക്ക് കൂട്ടലിലാണ് യുഡിഎഫ്. മഞ്ചേശ്വരത്തും കാസര്‍കോടും മുസ്ലിം ലീഗ് വിജയിക്കുമെന്ന് ഉറപ്പാണെന്ന് യു ഡി എഫ് ആത്മവിശ്വാസം പ്രകടിപ്പിക്കുന്നു . മഞ്ചേശ്വരത്തുള്ളത് സിപിഎം-ബിജെപി അന്തര്‍ധാരയാണ്. അവര് അവിടെ വോട്ട് മറിച്ചിട്ടുണ്ട്. എന്നാലും മഞ്ചേശ്വരത്ത് തോല്‍ക്കുമെന്ന ഭയമില്ല. വോട്ടെണ്ണല് കഴിയുന്നത് വരെ കാസര്‍കോടും മഞ്ചേശ്വരത്തും ലീഗിനെ ഭയപ്പെടുത്താനുള്ള ശ്രമം പലയിടത്തും ഉണ്ടായിട്ടുണ്ട്. ഇതാണ് യു ഡി എഫ് കേന്ദ്രങ്ങളുടെ വിലയിരുത്തൽ കാസർഗോഡ് നഗരസഭ മേഖലയില് പോളിങിലുണ്ടായ മന്ദഗതിയാണ് ആകെയുള്ള വോട്ടിങ് ശതമാനത്തെ കാര്യമായി ബാധിച്ചത്. എന്നാല് പാര്‍ട്ടി കോട്ടയായി ചെങ്കളയില് വോട്ടുകള് വര്‍ധിച്ചത് മുസ്ലിം ലീഗിന് വലിയ പ്രതീക്ഷയാണ് നല്‍കുന്നത്. എന്‍ഡിഎ മുന്നേറ്റം പ്രതീക്ഷ മേഖലയില് ...\nമഞ്ചേശ്വരത്ത് കെ സുരേന്ദ്രനെ പരാജയപ്പെടുത്താൻ ലീഗിന് പിന്തുണ പ്രഖ്യാപിച്ച് എസ് ഡി പി ഐ\nമഞ്ചേശ്വരത്ത് ബി ജെ പി സ്ഥാനാർഥി കെ സുരേന്ദ്രനെ പരാജയപ്പെടുത്താൻ മുസ്‌ലിം ലീഗ് സ്ഥാനാർത്ഥിയെ പിന്തുണയ്ക്കാൻ എസ്ഡിപിഐ തീരുമാനം. ബിജെപി സ്ഥാനാർഥി കെ.സുരേന്ദ്രനെ പരാജയപ്പെടുത്തലാണ് മുഖ്യലക്ഷ്യം. ഇന്ത്യൻ യൂണിയൻ മുസ്ലിം ലീഗ് സ്ഥാനാർഥി എ.കെ.എം. അഷ്‌റഫിന് വേണ്ടി എസ് ഡി പി ഐ പ്രചാരണം നടത്തും. വരും ദിവസങ്ങളിൽ ലീഗിനുവേണ്ടി എസ്ഡിപിഐ പ്രവർത്തകർ സജീവമായി പ്രചാരണ രംഗത്ത് ഉണ്ടാകുമെന്നും ജില്ലാ പ്രസിഡന്റ് അബ്ദുൽ സലാം പറഞ്ഞു. മറ്റു മണ്ഡലങ്ങളിൽ എസ് ഡി പി ക്ക് സ്ഥാനാര്ഥിയുണ്ട്. എന്നാൽ ഉത്തരകേരളത്തിൽ ബി ജെ പി അക്കൗണ്ട് തുറക്കുന്നത് തടയാനാനാണ് എസ്ഡിപിഐ പിന്തുണ നൽകുന്നത്. അതേസമയം എസ് ഡി പി ഐ പിന്തുണ സ്വീകരിക്കുന്നതില് മുല്ലപ്പള്ളി രാമചന്ദ്രനും ഉമ്മൻ ചാണ്ടിയും രമേശ് ചെന്നിത്തലയും നിലപാട് വ്യക്തമാക്കണമെന്ന് കെ.സുരേന്ദ്രൻ ആവശ്യപ്പെട്ടു....\nഇബ്രാഹിം കുഞ്ഞിനെയും മകനെയും ഞങ്ങൾക്കുവേണ്ട ; എതിർപ്പുമായി ജില്ലാ കമ്മിറ്റി\nപാലാരിവട്ടം പാലം അഴിമതിക്കേസിൽപ്പെട്ടതോടെ കളമശ്ശേരി സിറ്റിങ് എംഎൽഎ ഇബ്രാഹിംകുഞ്ഞിനെതിരെ മുസ്ലിം ലീഗ് എറണാകുളം ജില്ലാ കമ്മിറ്റി രംഗത്ത്. കളമശ്ശേരി മണ്ഡലം കമ്മിറ്റിയും ജില്ലാ കമ്മിറ്റിയും ഇബ്രാഹിം കുഞ്ഞിനേയും മകൻ അബ്ദുൾ ഗഫൂറിനേയും കളശ്ശേരി സീറ്റിൽ മത്സരിപ്പിക്കരുതെന്ന് നേതൃത്തോട് ആവശ്യപ്പെട്ടു. ഇത്തവണ ഇബ്രാഹിം കുഞ്ഞും മകനും മത്സരിച്ചാൽ മണ്ഡലത്തിൽ ജയസാധ്യത കുറവാണ്. മാത്രമല്ല ഇവരുടെ സ്ഥാനാർഥിത്വം മറ്റു മണ്ഡലങ്ങളേയും ബാധിക്കുമെന്നും ജില്ലാ നേതാക്കൾ അറിയിച്ചു. സംസ്ഥാനത്ത് സ്ഥാനാർഥികളെ നിശ്ചയിക്കുന്നതിനായി മുസ്ലിം ലീഗ് ജില്ലാ കമ്മിറ്റികളുടേയും ലീഗ് മത്സരിക്കുന്ന മണ്ഡലം കമ്മിറ്റികളുടേയും യോഗം ഇന്ന് മലപ്പുറത്ത് ചേർന്നിരുന്നു. കെ.എം.ഷാജിയെ കാസർകോട് മത്സിരിപ്പിക്കാനുള്ള ശ്രമത്തിനെതിരെ കാസർകോട് ജില്ലാ കമ്മിറ്റിയും രംഗത്തെത്തിയിട്ടുണ്ട്. കാസർകോട് ജില്ലാ നേതാക്കൾ കഴിഞ്ഞ ദിവസം പാണക്കാട് ...\nസെൻസസ് നടപടി നിർത്തിവെക്കണമെന്ന് പ്രതിപക്ഷം ; ആശങ്കയകറ്റി മുന്നോട്ടു പോകുമെന്ന് മുഖ്യമന്ത്രി\nപൗരത്വ നിയമ ഭേദഗതിയുടെ പശ്ചാത്തലത്തിൽ സെൻസസ് നടപടി നിർത്തിവെയ്ക്കണമെന്നു പ്രതിപക്ഷനേതാവ് രമേശ് ചെന്നിത്തല നിയമസഭയിൽ ആവശ്യപ്പെട്ടു. എന്നാൽ ആശങ്കയകറ്റി സെൻസസ് നടപടികളുമായി മുന്നോട്ടു പോകുമെന്ന് മുഖ്യമന്ത്രി പിണറായി വിജയൻ മറുപടി നൽകി. ഒപ്പം സെൻസസിനെതിരായ പ്രതിപക്ഷ നീക്കത്തിലും സി എ എ പ്രതിഷേധത്തിലും മുഖ്യമന്ത്രി പിണറായി വിജയന് ലീഗിനെ പ്രശംസിക്കുകയും കോണ്‍ഗ്രസിനെ വിമര്‍ശിക്കുകയും ചെയ്തു. നിയമസഭയില് നന്ദിപ്രമേയ ചര്‍ച്ചയ്ക്കുള്ള മറുപടിയിലാണ് വരാനിരിക്കുന്ന രാഷ്ട്രീയ നീക്കങ്ങള്‍ക്കുള്ള സൂചന നല്‍കിക്കൊണ്ടായിരുന്നു മുഖ്യമന്ത്രിയുടെ മറുപടി. ദേശീയ പൗരത്വ രജിസ്റ്റര് നടപ്പാക്കില്ലെന്ന് കേന്ദ്രം വിളിച്ച യോഗത്തിലും സംസ്ഥാന സര്‍ക്കാര് നിലപാട് വ്യക്തമാക്കിയിട്ടുണ്ടെന്ന് പിണറായി വിജയൻ നിയമസഭയിൽ പറഞ്ഞു. സെൻസസ് സാധാരണ നടപടിയാണ്. എൻപിആറുമായി ബന്ധപ്പെട്ട വിവാദ ചോദ്യങ്ങളൊന്നും സെൻസസിൽ ഉണ്ടാകില്ലെന്നും മുഖ്യ...\nഒരേ സമയം വിവിധ മുസ്ലിം പള്ളികളിൽനിന്ന് ഉച്ചഭാഷിണിയിലൂടെ ബാങ്കുവിളി ഒഴിവാക്കാനുള്ള ആലോചനകൾ മുസ്ലിം സംഘടനകളിൽ നിന്നും ഉയർന്നുവരുന്നു. ഒരു പ്രദേശത്തെ പല മസ്‌ജിദുകളിലും നിന്നും ഒരുമിച്ച് ബാങ്ക്‌വിളി ഉയരുന്നത് പൊതുസമൂഹത്തിന് ബുദ്ധിമുട്ടുണ്ടാക്കുന്നുവെന്ന സമുദായത്തിനകത്തുതന്നെ പുനരാലോചന നടക്കുന്നതുകൊണ്ടാണ് ബാങ്കുവിളിയിൽ നിയന്ത്രണങ്ങൾ ഏർപ്പെടുത്താൻ ആലോചിക്കുന്നത്. . ഒന്നിൽക്കൂടുതൽ പള്ളികളുള്ള സ്ഥലങ്ങളിൽ ഒരു പള്ളിയിൽനിന്നുമാത്രം ഉച്ചഭാഷിണിയിലൂടെയുള്ള ബാങ്ക് മതി എന്നാണ് ഭൂരിപക്ഷം വിശ്വാസികളും അഭിപ്രായപ്പെടുന്നത്. മാത്രമല്ല, രാത്രി വലിയ ശബ്ദത്തിലുള്ള മതപ്രഭാഷണങ്ങൾ ഒഴിവാക്കണമെന്ന നിർദേശവും ഉയർന്നിട്ടുണ്ട്. മാതൃഭൂമി ന്യൂസാണ് വാർത്ത റിപ്പോർട്ട് ചെയ്തിരിക്കുന്നത്. ഉച്ചഭാഷിണി ഉപയോഗം പരിമിതപ്പെടുത്തണമെന്ന് മുസ്‌ലിംലീഗ് അധ്യക്ഷനും സമസ്ത ഇ.കെ. വിഭാഗം നേതാവുമായ പാണക്കാട് ഹൈദരലി ശിഹാബ് തങ്ങളാണ് ആദ്യം അഭിപ്രാ...\n18Dec By NEWS DESK1 Comment\nസുപ്രീം കോടതിയിൽ സ്റ്റേയില്ല ; പൗരത്വഭേദഗതിനിയമം ജനു: 22 നു പരിഗണിക്കും\nപൗരത്വഭേദഗതി നിയമത്തിനു അടിയന്തിരമായി സ്റ്റേ അനുവദിക്കില്ല എന്ന് സുപ്രീം കോടതി. ജനുവരി 22 നു കേസ് വീണ്ടും പരിഗണിക്കും. ജനു. 22 നു മുമ്പ് കേന്ദ്ര സർക്കാർ മറുപടി നൽകണമെന്ന് നിർദ്ദേശിച്ച് കേന്ദ്രസർക്കാരിനു നോട്ടീസ് അയച്ചു. ശീതകാല അവധിക്കായി സുപ്രീം കോടതി ഇന്ന് അടയ്ക്കുന്ന സാഹചര്യത്തിലാണ് കേസ് പരിഗണിക്കുന്നത് ജനുവരി 22 ലേക്ക് മാറ്റിയത്. പൗരത്വഭേദഗതി നിയമം പ്രാബല്യത്തിൽ വരാത്തതുകൊണ്ടാണു സ്റ്റേ ഇല്ലാത്തതെന്നും അതുകൊണ്ടു അനുകൂലമാണു കോടതി തീരുമാനമെന്നുള്ളത് വിജയകരമാണെന്നും മുസ്ലിം ലീഗ് നേതാവ് കുഞ്ഞാലിക്കുട്ടി മാധ്യമങ്ങളോട് പറഞ്ഞു. അതുകൊണ്ട് നിയമം നടപ്പിലാക്കാനാവില്ലെന്ന് അദ്ദേഹം കൂട്ടിച്ചേർത്തു ചീഫ് ജസ്റ്റിസ് എസ് എ ബോബ്‌ഡെയുടെ അധ്യക്ഷതയില് ജസ്റ്റിസുമാരായ ബി ആര് ഗവായ്, സൂര്യകാന്ത് എന്നിവരടങ്ങുന്ന ബെഞ്ചാണു ഹര്‍ജികള് പരിഗണിച്ചത്. മുസ്ലീം ലീഗ് നല്‍കിയ ഹര്‍ജിയാണ് ആദ്യം പരിഗണിച്ചത്. കോണ്‍ഗ്രസ്,...\nപൗരത്വ ബില്ലിനെതിരെ മുസ്ലിം ലീഗ് സുപ്രീം കോടതിയിൽ ഹർജി നൽകി\nപൗരത്വ ഭേദഗതി ബില്ലിനെതിരെ സുപ്രീം കോടതിയിൽ ആദ്യ ഹർജി മുസ് ലിം ലീഗിന്റേത്. രാവിലെ സുപ്രീം കോടതി രജിസ്ട്രി പ്രവർത്തനം തുടങ്ങിയപ്പോൾ തന്നെ പികെ കുഞ്ഞാലിക്കുട്ടിയുടെ നേതൃത്വത്തിൽ എംപിമാർ നേരിട്ടെത്തിയാണ് ഹർജി നൽകിയത്. ലീഗ് പാർലമെൻ്ററി പാർട്ടി നേതാവ് കുഞ്ഞാലിക്കുട്ടിക്കു പുറമേ ഇടി മുഹമ്മദ് ബഷീർ, പിവി അബ്ദുൽ വഹാബ്, പികെ നവാസ് കനി എന്നിവരും ഹർജി നൽകാനെത്തി. സീനിയർ അഭിഭാഷകൻ കപിൽ സിബൽ ആയിരിക്കും ലീഗിനു വേണ്ടി ഹാജരാവുക. മുസ്ലിം മതവിഭാഗങ്ങളെ മതത്തിന്റെ പേരില് പൗരത്വഭേദഗതി പട്ടികയില് നിന്ന് ഒഴിവാക്കുന്നത് ഭരണഘടനാവിരുദ്ധമാണെന്ന് ചൂണ്ടിക്കാട്ടിയാണ് ഹര്‍ജി . പാര്‍ലമെന്റിന്റെ ഇരുസഭകളും പാസാക്കിയ ഭേദഗതി ബില്ല് ഭരണഘടനയുടെ 14-ാം അനുച്ഛേദത്തിന്റെ ലംഘനമാണെന്ന് ഹര്‍ജിയില് പറയുന്നു. മറ്റ് മതവിഭാഗങ്ങള്‍ക്ക് നല്‍കുന്ന അവകാശം മുസ്ലിങ്ങള്‍ക്ക് നിഷേധിക്കുന്നു എന്ന് ചൂണ്ടിക്കാണിച്ചാണ് ഹര്‍ജി നല്‍കി...


കൂളിമാട് പാലം: 'ഹൈഡ്രോളിക് ജാക്കിന്റെ പ്രവർത്തനത്തിലെ നൈമിഷികമായ വീഴ്ചയാണ് അപകടകാരണം' KIFB | Koolimad Bridge collapsed due to mechanical failure of hydraulic jacks says KIIFB – News18 Malayalam\n'നിർമാണത്തിൽ ഉപയോഗിച്ച ഏതെങ്കിലും വസ്തുക്കളുടെ ഗുണനിലവാരത്തിലോ നടപടിക്രമങ്ങളിൽ ഉണ്ടായ വീഴ്ചകളുടെയോ ഫലമല്ല അപകടം എന്നാണ് പ്രാഥമികകാന്വേഷണത്തിൽ മനസിലായിട്ടുള്ളത്'\nLast Updated : May 18, 2022, 21:18 IST\nകോഴിക്കോട്: കൂളിമാട് പാലം അപകടത്തിന് (Bridge Collapsed) കാരണം ഹൈഡ്രോളിക് ജാക്കുകളുടെ യന്ത്രത്തകരാറാണെന്ന വിശദീകരണവുമായി കിഫ്ബി(KIIFB). ഗർഡറുകൾ തൃപ്തികരമാംവിധം ഉറപ്പുള്ളതാണെന്നും ഫേസ്ബുക്ക് പോസ്റ്റിൽ കിഫ്ബി വ്യക്തമാക്കി. 'നിർമാണത്തിൽ ഉപയോഗിച്ച ഏതെങ്കിലും വസ്തുക്കളുടെ ഗുണനിലവാരത്തിലോ നടപടിക്രമങ്ങളിൽ ഉണ്ടായ വീഴ്ചകളുടെയോ ഫലമല്ല അപകടം എന്നാണ് പ്രാഥമികകാന്വേഷണത്തിൽ മനസിലായിട്ടുള്ളത്. യഥാർഥകാരണം ഗർഡറുകൾ ഉയർത്താൻ ഉപയോഗിച്ച ഹൈഡ്രോളിക് ജാക്കുകൾക്കുണ്ടായ യന്ത്രത്തകരാറാണ് എന്നാണ് പ്രഥമദൃഷ്ട്യ മനസിലായിട്ടുള്ളത്'- ഫേസ്ബുക്ക് പോസ്റ്റിൽ കിഫ്ബി വ്യക്തമാക്കുന്നു.\nകിഫ്ബിയുടെ ഫേസ്ബുക്ക് പോസ്റ്റ് പൂർണരൂപം\nകോഴിക്കോട് ജില്ലയിലെ കുന്ദമംഗലം അസംബ്ലി നിയോജകമണ്ഡലത്തിൽ ചാലിയാർ പുഴയ്ക്ക് കുറുകെയുള്ള കൂളിമാട് പാലത്തിന്റെ നിർമാണവേളയിൽ ഗർഡറുകൾ വീണുണ്ടായ അപകടത്തിന്റെ കാരണങ്ങൾ വിശദമാക്കാനാണ് ഈ കുറിപ്പ്. നിർമാണത്തിൽ ഉപയോഗിച്ച ഏതെങ്കിലും വസ്തുക്കളുടെ ഗുണനിലവാരത്തിലോ നടപടിക്രമങ്ങളിൽ ഉണ്ടായ വീഴ്ചകളുടെയോ ഫലമല്ല അപകടം എന്നാണ് പ്രാഥമികകാന്വേഷണത്തിൽ മനസിലായിട്ടുള്ളത്. യഥാർഥകാരണം ഗർഡറുകൾ ഉയർത്താൻ ഉപയോഗിച്ച ഹൈഡ്രോളിക് ജാക്കുകൾക്കുണ്ടായ യന്ത്രത്തകരാറാണ് എന്നാണ് പ്രഥമദൃഷ്ട്യ മനസിലായിട്ടുള്ളത്. അതായത് ഗുണനിലവാര പ്രശ്‌നമല്ല തൊഴിൽ നൈപുണ്യം(workmanship)ആയി ബന്ധപ്പെട്ട ചില പ്രശ്‌നങ്ങൾ മാത്രമാണ് അപകടത്തിന് കാരണമായത്. ഗർഡറുകളുടെ ക്യൂബ് സ്‌ട്രെങ്ത് തികച്ചും തൃപ്തികരമായ നിലയിൽ തന്നെയാണുള്ളത്.\nഅപകടത്തിന്റെ് കാരണങ്ങളെക്കുറിച്ച് വിശദമാക്കാം.\nAlso Read- Koolimadu Bridge | ചിലര്‍ക്ക് ഇപ്പോഴും പാലാരിവട്ടം ഹാങ്ങോവര് മാറിയിട്ടില്ല; പരിഹസിച്ച് മന്ത്രി മുഹമ്മദ് റിയാസ്\nഊരാളുങ്കൽ ലേബർ സൊസൈറ്റിയാണ് പദ്ധതിയുടെ കരാറുകാർ. 2019 മാർച്ച് ഏഴിനാണ് പാലം നിർമാണം ആരംഭിച്ചത്. 24 മാസം കൊണ്ട് പദ്ധതി പൂർത്തിയാക്കാനായിരുന്നു ലക്ഷ്യമിട്ടത്. ഇതനുസരിച്ച് ഫൗണ്ടേഷനും സബ് സ്ട്രക്ചറും പൂർത്തിയായി. സൂപ്പർ സ്ട്രക്ചറിന്റെ പണികളാണ് ഇപ്പോൾ പുരോഗമിക്കുന്നത്. നിർമാണ പുരോഗതി എഴുപത്തെട്ട് ശതമാനമാണ്. സൈറ്റിൽ തന്നെ ഉണ്ടാക്കിയെടുക്കുന്ന രീതിയിലായിരുന്നു ഗർഡറുകളുടെ നിർമാണം. താൽക്കാലിക താങ്ങും ട്രസും നൽകി പിയർ ക്യാപിന്റെ മധ്യത്തിലായാണ് ഗർഡറുകൾ നിർമിച്ചത്. തൊണ്ണൂറ് മെട്രിക് ടൺ ആണ് ഓരോ ഗർഡറിന്റെയും ഏകദേശഭാരം. ആദ്യ ഘട്ട സ്‌ട്രെസിങ്ങിനു ശേഷം ഓരോ ഗർഡറുകളെയും അതാതിന്റെ സ്ഥാനങ്ങളിലേക്ക് മാറ്റും. കൃത്യമായ സ്ഥാനങ്ങളിലേക്ക് വിന്യസിക്കുന്നതിന് മുന്നോടിയായി ഈ ഗർഡറുകളെ 100-150മെട്രിക് ടൺ ശേഷിയുള്ള ഹൈഡ്രോളിക് ജാക്കുകൾ ഉപയോഗിച്ച് തടി കൊണ്ടുള്ള ബ്ലോക്കുകളിലേക്ക് ഉയർത്തും. മെയ് 16ന് മൂന്നാം ഗർഡറിനെ പുഴയുടെ രണ്ടു ദിശകളിലായി രണ്ടു ഹൈഡ്രോളിക് ജാക്കുകൾ ഉപയോഗിച്ച് യഥാസ്ഥാനത്തേക്ക് കൊണ്ടുവരുന്നതിന് ശ്രമിക്കുകയായിരുന്നു. ഈ രണ്ടു ഹൈഡ്രോളിക് ജാക്കുകളുടെയും ചലനങ്ങൾ ഏകോപിപ്പിച്ചാണ് ചെയ്തിരുന്നത്. ആദ്യ ഘട്ടത്തിലെ താഴ്ത്തൽ പൂർത്തിയായ ശേഷം ഒരു വശത്തെ ജാക്കിന്റെ പിസ്റ്റൺ പെട്ടെന്ന് അകത്തേക്ക് തിരിയുകയും ഇതേത്തുടർന്ന് മൂന്നാം ഗർഡർ ഒരു വശത്തേക്ക് ചരിയുകയും ആണ് ഉണ്ടായത്. ഇതേത്തുടർന്ന് മൂന്നാം ഗർഡർ രണ്ടാം ഗർഡറിന്റെ പുറത്തേക്ക് വീണു. ഈ ആഘാതത്തിന്റെ ഫലമായി രണ്ടാം ഗർഡർ മറിഞ്ഞ് സമീപമുള്ള ഒന്നാം ഗർഡറിന്റെ മേൽ പതിച്ചു. ഈ ആഘാതത്തെ തുടർന്ന് ഒന്നാം ഗർഡർ പുഴയിലേക്ക് വീഴുകയും ചെയ്തു.\nAlso Read- Koolimadu Bridge| കൂളിമാട് പാലത്തിന്‍റെ ബീം തകരാൻ കാരണമെന്ത്? PWD വിജിലന്‍സിന്‍റെ പരിശോധന ഇന്ന്\n'അതായത് ഹൈഡ്രോളിക് ജാക്കിന്റെ പ്രവർത്തനത്തിലോ പ്രവർത്തിപ്പിക്കുന്നതിലോ ഉണ്ടായ നൈമിഷികമായ വീഴ്ചയാണ് അപകടത്തിൽ കലാശിച്ചത്. അല്ലാതെ ഗർഡറുകളുടെ ക്യൂബ് സ്‌ട്രെങ്ത് അടക്കമുള്ള എല്ലാ ഗുണനിലവാര മാനദണ്ഡങ്ങളും തികച്ചും തൃപ്തികരമാണ്'- എന്ന് പറഞ്ഞാണ് കിഫ്ബിയുടെ ഫേസ്ബുക്ക് പോസ്റ്റ് അവസാനിക്കുന്നത്.\nകൂളിമാട് പാലം തകർന്ന വിഷയത്തിൽ കിഫ്ബിയുടെ ന്യായീകരണത്തിനെതിരായ വിമർശനങ്ങളും ഇതിനോടകം സോഷ്യൽ മീഡിയയിൽ ചർച്ചയായിട്ടുണ്ട്.\nFirst published: May 18, 2022, 20:16 IST


രാജ്യത്തിനു വേണ്ടി പ്രിയപ്പെട്ടവരുടെ ജീവിതം നൽകിയതിൽ അഭിമാനമുണ്ടെന്ന് മരണപ്പെട്ട സൈനികരുടെ രക്ഷിതാക്കൾ പറഞ്ഞു.\n15 Sep, 2019 at 06:17 PM\nയു.എ.ഇയിലെ ആറു പ്രതിരോധ സേനാംഗങ്ങളുടെ മൃതദേഹങ്ങൾ സംസ്കരിച്ചു. ദൗത്യനിർവഹണത്തിനിടെ സൈനിക വാഹനങ്ങൾ കൂട്ടിയിടിച്ചുണ്ടായ അപകടത്തിലാണ് ഇവർ രക്തസാക്ഷികളായത്. സൈനികരുടെ നിര്യാണത്തിൽ സായുധസേനയുടെ ജനറൽ ഹെഡ്ക്വാർട്ടേഴ്‌സ് ദുഃഖം രേഖപ്പെടുത്തി.\nയു.എ.ഇ വ്യോമസേന വിമാനത്തിൽ കഴിഞ്ഞ ദിവസം അൽ ബത്തീൻ വിമാനത്താവളത്തിലെത്തിച്ച മൃതദേഹങ്ങളാണ് യു.എ.ഇയുടെ വിവിധ ഭാഗങ്ങളിലായി സംസ്കരിച്ചത്. ക്യാപ്റ്റൻ സഈദ് അഹ്മദ് റാഷിദ് അൽ മൻസൂരി, വാറണ്ട് ഓഫിസർമാരായ അലി അബ്ദുല്ല അഹ്മദ് അൽ ദൻഹാനി, സായിദ് മുസല്ലം സുഹൈൽ അൽ അമീരി, സാലിദ് ഹസൻ സാലിഹ് ബിൻ അംറ്, നസീർ മുഹമ്മദ് ഹമദ് അൽ കഅബി, സർജൻറ് സൈഫ് ദാവി റാഷിദ് അൽ തുനൈജി എന്നിവരാണ് രക്തസാക്ഷിത്വം വരിച്ച സൈനികർ. ഇവരുടെ വിയോഗത്തിൽ രാജ്യം കണ്ണീർ വാർക്കുകയാണ്.\nവിടവാങ്ങിയ സൈനികരുടെ കുടുംബാംഗങ്ങളെ നേരിൽ കണ്ട് സാന്ത്വനം പകരുന്ന തിരക്കിലാണ് നേതാക്കൾ. രാജ്യത്തിനു വേണ്ടി പ്രിയപ്പെട്ടവരുടെ ജീവിതം നൽകിയതിൽ അഭിമാനമുണ്ടെന്ന് മരണപ്പെട്ട സൈനികരുടെ രക്ഷിതാക്കൾ പറഞ്ഞു. അതിനിടെ, അപകടത്തിൽ പരിക്കേറ്റ സൈനികരെയും വിവിധ നേതാക്കൾ ആശുപത്രിയിൽ സന്ദർശിച്ചു.


ബ്രസീലിയന് ഫുട്ബാള് താരം മാര്‍ത്ത സഹ കളിക്കാരിയെ വിവാഹം ചെയ്യുന്നു\nJanuary 13, 2021 05:02:55 pm IST\nവനിത ഫുട്ബാളിലെ എക്കാലത്തേയും മികച്ച താരങ്ങളിലൊരാളായ മാര്‍ത്ത വിവാഹത്തിനൊരുങ്ങുന്നു. അമേരിക്കന് ഫുട്ബാള് ക്ലബ്ബായ ഒര്‍ലാന്‍ഡോ െ്രെപഡില് തനിക്കൊപ്പം കളിക്കുന്ന ടോണി പ്രസ്‌ലിയെയാണ് ബ്രസീലിയന് ഇതിഹാസം വിവാഹം കഴിക്കുന്നത്. ഇതുസംബന്ധിച്ചുള്ള വാര്‍ത്ത ഇ.എസ്.പി.എന്നാണ് റിപ്പോര്‍ട്ട് ചെയ്തത്.\nജനുവരി മാസമാദ്യം ടോണി പ്രസ്‌ലിയോടൊപ്പമുള്ള ചിത്രം ഇന്‍സ്റ്റഗ്രാമില് പങ്കുവെച്ച് മാര്‍ത്ത കുറിച്ചതിങ്ങനെ:.''കഥയിലെ അടുത്ത അധ്യായം ഞങ്ങളൊരുമിച്ച് എഴുതുന്നു''. സ്തനാര്‍ബുദത്തെതുടര്‍ന്ന് ചികിത്സയിലായിരുന്ന പ്രസ്‌ലി 201920ലാണ് കളിക്കളത്തിലേക്ക് മടങ്ങിയെത്തിയത്. ഇരുവര്‍ക്കും നിരവധി ഫുട്ബാള് താരങ്ങള് ആശംസ നേര്‍ന്നു.\n34കാരിയായ മാര്‍ത്ത 2002 മുതല് ബ്രസീലിനായി പന്തുതട്ടുന്നുണ്ട്.154 മത്സരങ്ങളില് നിന്നായി 108 ഗോളുകളും കുറിച്ചു. 2006, 2007, 2008, 2009, 2010, 2018 വര്‍ഷത്തെ ഫിഫയുടെ മികച്ച വനിത താരമായി മാര്‍ത്തയെ തെഞ്ഞെടുത്തിട്ടുണ്ട്. ഫിഫ വനിത ലോകകപ്പുകളിലെ എക്കാലത്തേയും മികച്ച ഗോള് സ്‌കോററാണ് മാര്‍ത്ത.\nസൈനയ്ക്കും പ്രണോയിക്കും കോവിഡ്\nതിരിച്ചുവരവ് ഉജ്വലമാക്കി ശ്രീശാന്ത്, വേഗവും വൈവിധ്യവും ശ്രദ്ധനേടി


After Full Stop. Here begins...: February 2015\nപിച്ചാവരം എന്ന കണ്ടൽ വീട്\nകേരളത്തിൽ നിന്നുള്ള വിനോദ സഞ്ചാരികളുടെ അധികം ശ്രദ്ധയിൽപ്പെടാത്ത ഒരു സ്ഥലമാണ് പിച്ചാവരം കണ്ടൽ വനം. നിത്യഹരിതമായ കണ്ടൽ തുരുത്തുകളും അതിനിടയിലൂടെ വളഞ്ഞു പുളഞ്ഞു കിടക്കുന്ന ആഴം കുറഞ്ഞ തോടുകളും ചേരുന്നതാണ് പിച്ചാവരം. തമിഴ് നാട്ടിലെ മറ്റു വിനോദ സഞ്ചാര കേന്ദ്രങ്ങളിൽ നിന്നും പിച്ചാവരം പ്രകൃതി ഭംഗി കൊണ്ടും, ഭൂപ്രകൃതിയുടെ പ്രത്യേകത കൊണ്ടും വ്യത്യസ്തത പുലർത്തുന്നു. മൂവായിരം ഏക്കർ വിസ്തൃതിയുള്ള ഈ പ്രദേശം ഇന്ത്യയിലെ രണ്ടാമത്തെ വലിയ കണ്ടൽ വനം ആയി പരിഗണിക്കുന്നു. ബംഗാളിലെ സുന്ദര വനം ആണ് ലോകത്തിലെ തന്നെ ഏറ്റവും വലിയ കണ്ടൽ വനം.\nചിദംബരം പട്ടണത്തിൽ നിന്നും പതിനഞ്ചു കിലോമീറ്റർ അകലെയാണ് പിച്ചാവരം സ്ഥിതി ചെയ്യുന്നത്. ഇവിടെ നിന്നും ബസ് സർവീസ് ഉണ്ട്. ഞങ്ങൾ രാവിലെ എട്ടു മണിക്ക് തന്നെ ബസ്സിൽ പിച്ചാവരത്തെക്ക് തിരിച്ചു. പ്രകൃതി രമണീയമായ സ്ഥലത്തു കൂടിയാണ് ബസ് യാത്ര. ശിവരാത്രി അവധി ദിനം ആയിരിന്നെങ്കിൽ കൂടിയും സന്ദർശകർ തീരെ ഇല്ലായിരിന്നു. രാവിലെ എട്ടു മുതൽ ബോട്ടിംഗ് തുടങ്ങും എന്ന് തുഴക്കാർ പറഞ്ഞു. അതിരാവിലെയും, വൈകിട്ടും ആണ് സന്ദർശന യോഗ്യമായ സമയം. വൈകുന്നേരം ആണെങ്കിൽ കണ്ടൽ കാടുകളുടെ ഇടയിൽ പക്ഷികളെ കാണാൻ സാധിക്കും.\nസ്പീഡ് ബോട്ടും, സാധാരണ തുഴയുന്ന ബോട്ടും ലഭ്യമാണ്. തുഴയുന്നവർ നമ്മളെ കണ്ടൽ വന നിബിഡതയിലേക്ക് എത്തിക്കും. വെള്ളത്തിൽ നാല് അടിയോളം താഴ്ചയെ ഉള്ളു എന്നതിനാൽ സാധാരണ ബോട്ട് ആണ് നല്ലത്. ആഴം കുറവായതിനാൽ സ്പീഡ് ബോട്ടുകൾക്ക് കണ്ടൽ കാടുകളുടെ ഉള്ളിലേക്ക് കടക്കാൻ ആവില്ല. 'മതി' എന്ന യുവാവിനെയാണ് ഞങ്ങളുടെ ബോട്ട് തുഴയാൻ നിയോഗിച്ചത്. തുഴഞ്ഞു അല്പം അകലെ എത്തിയപ്പോഴേക്കും 'മതി' അഴിമതി പുറത്തെടുത്തു. മുന്നൂറു രൂപ കൂടുതൽ തന്നാൽ കണ്ടൽ വനത്തിന്റെ കൂടുതൽ ഉള്ളിലേക്ക് കൊണ്ട് പോകാം എന്ന് പറഞ്ഞു. നൂറ്റി അറുപതു രൂപയാണ് ഞങ്ങൾ ബോട്ട് വാടക കൌണ്ടറിൽ അടച്ചത്. ഞങ്ങൾ തർക്കിക്കാൻ നിൽക്കാതെ മതിയുടെ വാഗ്ദാനം സ്വീകരിച്ചു. ബോട്ടിന്റെ നിയന്ത്രണം അവന്റെ കയ്യിലാണല്ലോ!! 'മതി' കൂടുതൽ ഉഷാറായി, ബോട്ട് ആഞ്ഞു തുഴയാൻ തുടങ്ങി.\nവിവിധ തരത്തിലുള്ള കണ്ടൽ ചെടികൾ നിറഞ്ഞ തുരുത്തുകൾക്കിടയിലൂടെ ബോട്ട് നീങ്ങി. ഞണ്ട്, കൊഞ്ച്, മീനുകൾ, ആമകൾ, നീർ നായകൾ, നീർ പക്ഷികൾ തുടങ്ങിയ ജന്തു ജാലങ്ങളാണ് ഇവിടുത്തെ താമസക്കാർ. ചെറിയ ഞണ്ടുകൾ കണ്ടൽ ചെടികളുടെ വേരുകളിൽ ധ്യാനിച്ചിരിക്കുന്നത് കാണാം. മീനുകൾ വെള്ളത്തിന് മുകളിലേക്ക് കുതിച്ചു ചാടുന്നതും കണ്ടു. ഇതിനെല്ലാം പുറമേ കണ്ണിനു കുളിർമ്മ നൽകുന്ന പച്ചപ്പാണ് പ്രധാന പ്രത്യേകത. ആൾക്കാർ മുട്ടോളം വെള്ളത്തിൽ നിന്ന് കൊണ്ട് മീനിനെ പിടിക്കുന്നതും കണ്ടു. കരയിൽ നിന്ന് നോക്കിയാൽ കൊച്ചി കായൽ പോലെ തോന്നുമെങ്കിലും ആഴം തീരെ കുറവ്. പശുക്കൾ വെള്ളത്തിൽ കൂടി നടന്നു തുരുത്തുകളിലേക്ക് പോകുന്നത് കണ്ടു. വിശ്വരൂപം സിനിമയുടെ ഷൂട്ടിങ്ങ് നടന്ന സ്ഥലം 'മതി' കാണിച്ചു തന്നു. ഫോട്ടോ എടുക്കാൻ പറ്റിയ സ്ഥലങ്ങൾ ധാരാളം. ഞാനും എന്റെ സുഹൃത്തും 'മതി'യെക്കൊണ്ട് ധാരാളം ഫോട്ടോ എടുപ്പിച്ചു. കണ്ടൽ വനത്തിന്റെ നിബിഡതകളിലേക്ക് കൂടുതൽ പോയെങ്കിലും ആഴം കുറവായതിനാൽ ബോട്ട് നീങ്ങിയില്ല. രണ്ടു മണിക്കൂർ ഞങ്ങൾ കണ്ടൽ വനത്തിനുള്ളിൽ ചിലവഴിച്ചു.\nസുനാമി അടിച്ച ഒരു പ്രദേശം കൂടിയാണ് പിച്ചാവരം. വിനോദ സഞ്ചാരികൾക്ക് വേണ്ട എല്ലാ സൌകര്യങ്ങളും ഇവിടെ ഒരുക്കിയിട്ടുണ്ട്. പ്രദേശമാകെ പ്ലാസ്റ്റിക് രഹിതമായി സൂക്ഷിച്ചിട്ടുണ്ട്. ഇവിടെ സഞ്ചാരികൾക്ക് താമസ സൌകര്യവുമുണ്ട്. ചിദംബരം ആണ് അടുത്ത റെയിൽവേ സ്റ്റേഷൻ. വടക്കൻ കേരളത്തിൽ നിന്ന് വരുന്നവർക്ക് കോയമ്പത്തൂർ വഴി ചിദംബരം എത്താം. തെക്കൻ കേരളത്തിൽ നിന്ന് വരുന്നവർക്ക് നാഗർകോവിൽ-തിരുച്ചിറപ്പള്ളി വഴി റെയിൽ മാർഗം ചിദംബരം എത്താം. സുരക്ഷിതമായി കണ്ടൽ വനങ്ങളെ അടുത്തു കാണാൻ പറ്റിയ ഒരു പ്രദേശം തെക്കേ ഇന്ത്യയിൽ വേറെ ഇല്ല.\nLabels: Mangrove forest, Pichavaram, Travelogue


നടി ആക്രമിക്കപ്പെട്ട കേസില് ചോദ്യം ചെയ്യലിന് ഹാജരാകാന് നാദിര്‍ഷയോട് പൊലീസ്\nFriday 15th September 2017 8:19am\nതിരുവനന്തപുരം: തിരുവനന്തപുരം റീജണല് കാന്‍സര് സെന്ററില് ചികിത്സക്കിടെ രക്തം സ്വീകരിച്ച കുട്ടിക്ക് എച്ച്.ഐ.വി ബാധിച്ച സംഭവം വിദഗ്ദ്ധസംഘം അന്വേഷണം നടത്തുമെന്ന് ആരോഗ്യമന്ത്രി കെ.കെ.ശൈലജ. കുട്ടിയുടെ രക്ഷിതാവിന്റെ പരാതി കിട്ടിയ ഉടനെതന്നെ പരിശോധിച്ച് റിപ്പോര്‍ട്ട് നല്‍കാന് ആര്.സി.സി ഡയറക്ടറോട് ആവശ്യപ്പെട്ടിരുന്നു.\nനേരത്തെ നടത്തിയ ടെസ്റ്റുകളില് വ്യത്യസ്തമായ റിസള്‍ട്ട് കണ്ടതിനെ തുടര്‍ന്നാണ് കൂടുതല് വിദഗ്ദപരിശോധന നടത്താന് ആവശ്യപ്പെട്ടത്. ഡി.എം.ഇ ഡോ.ശ്രീകുമാരിയുടെ നേതൃത്വത്തിലുള്ള സംഘത്തെ ഇക്കാര്യം അന്വേഷിക്കാന് ചുമതലപ്പെടുത്തിയിട്ടുണ്ട്.\nAlso Read: തിരൂര് വിപിന് വധം: എസ്.ഡി.പി.ഐ പ്രവര്‍ത്തക അറസ്റ്റില്\nആലപ്പുഴ സ്വദേശിനിയായ ഒന്‍പതുകാരിക്കാണ് എയ്ഡ്‌സ് ബാധിച്ചതായി കുട്ടിയുടെ മാതാപിതാക്കളുടെ പരാതി. ഇതേ തുടര്‍ന്ന് പൊലീസ് കേസെടുത്തിട്ടുണ്ട്.\nമാര്‍ച്ച് ഒന്‍പതിനാണ് കുട്ടി ആര്.സി.സിയില് ചികിത്സ തേടിയത്. ഒരാഴ്ച മുമ്പ് നടന്ന പരിശോധനയിലാണ് കുട്ടിക്ക് എച്ച്‌ഐവി ബാധ സ്ഥിരീകരിച്ചത്. അതേസമയം, മാതാപിതാക്കള്‍ക്ക് എച്ച്‌ഐവി ഇല്ലെന്ന് സ്ഥിരീകരിച്ചിട്ടുണ്ട്.


ശ്രേയയുടെ സ്വപ്ന സഞ്ചാരം | Dream Catcher | Interview | Work And Life\nഡ്രീം ക്യാച്ചർ വീട്ടിൽ തൂക്കിയാൽ?: ശ്രേയ പറയുന്നു\nശ്രീ പാർവതി February 17, 2019 11:43 AM IST\nശ്രേയ നിർമ്മിച്ച ഡ്രീം ക്യാച്ചർ\nസ്വപ്നത്തെ കൈയെത്തിപ്പിടിക്കാനാകുമോ? രാത്രിയിലെപ്പോഴോ കാണുന്ന സ്വപ്‌നങ്ങൾ ഉണരുന്ന ആ നിമിഷം തന്നെ ചിലപ്പോൾ മറന്നു പോയേക്കാം. ഒരു ദിവസം മുഴുവൻ മിനക്കെട്ടാലും ചിലപ്പോൾ ആ സ്വപ്നം ഓർത്തെടുക്കാൻ പറ്റിയെന്നും വരില്ല. ഇനി അഥവാ ഭയപ്പെടുത്തുന്ന എന്തെങ്കിലും സ്വപ്നമാണ് കണ്ടതെങ്കിൽ അതിന്റെ ഭീതി എല്ലായ്പ്പോഴും വലയം ചെയ്തു നിൽക്കുകയും ചെയ്യും.\nഡ്രീം ക്യാച്ചർ എന്ന പേര് അമേരിക്കയിലെ ഗോത്ര വിഭാഗങ്ങൾക്കിടയിലാണ് ആദ്യമായി ഉടലെടുക്കുന്നത്. സ്വപ്നങ്ങളെ വേർതിരിച്ച് കാണാനാണ് അവർ ഇതുപയോഗിച്ച് തുടങ്ങിയത്. വിശ്വാസത്തിന്റെ പേരിൽ അമേരിക്കയിലെ ജനങ്ങൾ ഡ്രീം ക്യാച്ചർ ഉപയോഗിക്കുന്നുവെങ്കിൽ ഇന്ത്യയിൽ ഇത് കാഴ്ചയുടെ കൂടി മനോഹരമായ ആശയം പങ്കു വയ്ക്കുന്നു. മലയാളിയ്ക്ക് അത്ര പരിചിതമായ ഒന്നല്ല ഡ്രീം ക്യാച്ചറുകൾ . പക്ഷേ നമ്മുടെ ജീവിതത്തിന്റെയും ഭാഗമായി ഇപ്പോൾ ഡ്രീം ക്യാച്ചർ മാറാൻ തുടങ്ങുന്നു. ആ കഥയാണ് കേരളത്തിലെ ഡ്രീം ക്യാച്ചർ നിർമ്മാതാവായ ശ്രേയ ദീപക്കിന് പറയാനുള്ളത്.\nഎന്താണ് ഡ്രീം കാച്ചർ\nഅനാദികാലം മുതൽ വിചിത്രവും ഭയാനകവുമായ ദുഃസ്വപ്നങ്ങൾ കുഞ്ഞുങ്ങളെ അലട്ടിയിരുന്നു. കുട്ടികൾ പരസ്പരം പറഞ്ഞു പറഞ്ഞു അതൊരു മഹാമാരിയായി അവിടെ പടർന്നു പിടിച്ചു. കുഞ്ഞുങ്ങളെക്കുറിച്ച് ആശങ്കാകുലരായ മാതാപിതാക്കൾ തങ്ങളുടെ കുട്ടികൾ ഉല്ലാസത്തോടെ വളരുന്നതിന് എന്താണ് വഴി എന്നന്വേഷിച്ച് ഉത്തരം കിട്ടാതെ കുഴങ്ങി. ഒടുവിൽ എല്ലാവരും ചേർന്ന് ഷാമാൻ എന്ന മഹാമാന്ത്രികനെ കാണുകയും തങ്ങളുടെ സങ്കടം ഉണർത്തിക്കുകയും ചെയ്തു. അദ്ദേഹം എല്ലാം ശ്രദ്ധിച്ചു കേട്ടതിനു ശേഷം അവരെ സഹായിക്കാമെന്ന് ഉറപ്പ് കൊടുത്തു. പക്ഷേ പരിഹാരം കാണുന്നതിനായി അദ്ദേഹത്തിന് ആത്മാക്കളുമായി സംവദിക്കണമായിരുന്നു.അതിനായി സ്വപ്നങ്ങളുടെ ലോകത്തിലേക്ക് കടന്നേ മതിയാവുമായിരുന്നുള്ളൂ.അവിടേക്ക് കടക്കുന്നതിനിടെ അദ്ദേഹം - വായു, ഭൂമി, ജലം, അഗ്നി എന്നിവരാൽ ആശ്ലേഷിക്കപ്പെട്ടു.\nവായു, മാതാപിതാക്കളുടെ അശങ്കയെകുറിച്ച് നേരത്തെ തന്നെ അറിയുകയും കാറ്റിന്റെ ചിറകിലേറി ആ വാർത്ത മറ്റുള്ളവരെ അറിയിക്കുകയും ചെയ്തിരുന്നു.സ്വപ്നങ്ങളുടെ ലോകത്തിലെ എല്ലാ ആത്മാക്കൾക്കും കുഞ്ഞുങ്ങളെ വലിയ ഇഷ്ടമായിരുന്നു, അതു കൊണ്ട് തന്നെ കുഞ്ഞുങ്ങൾ സമാധാനമായി ഉറങ്ങണമെന്നും, അതിനായി സഹായിക്കണമെന്നും അവർക്ക് ആഗ്രഹമുണ്ടായിരുന്നു .ഷാമാൻ വായു, ഭൂമി, ജലം, അഗ്നി എന്നിവരോടൊപ്പം സ്വപ്നലോകത്തിൽ പോയി. കുഞ്ഞുങ്ങളുടെ സ്വപ്നങ്ങൾ വഹിക്കാൻ വായുവിനും, വൃത്തത്തിനുള്ളിൽ സ്വപ്നങ്ങളെ ഒതുക്കി നിർത്താൻ ഭൂമിയ്ക്കും, സ്വപ്നങ്ങളെ കഴുകി നല്ലതും ചീത്തയും ആക്കി വേർതിരിക്കാൻ ജലത്തിനും, ദുഃസ്വപ്നങ്ങളെ എരിച്ചുകളയാൻ സൂര്യനും കഴിയും എന്നവർക്ക് അവിടെ വച്ച് മനസിലായി.\nഎന്നാൽ വായു വഹിച്ചു കൊണ്ടു വരുന്ന സ്വപ്നത്തെ പിടിച്ചു നിർത്താൻ എന്തെങ്കിലും ഒരു വിദ്യ ആവശ്യമായിരുന്നു. അവർ ആരും അതിനെക്കുറിച്ചാദ്യം ചിന്തിച്ചിരുന്നില്ല. എല്ലാവരും വഴികളെക്കുറിച്ച് ചർച്ച ചെയ്യാൻ തുടങ്ങി. അവരുടെ ചർച്ച ഒരു എട്ടുകാലി മുത്തശ്ശി ശ്രദ്ധിക്കുന്നുണ്ടായിരുന്നു. എല്ലാ സംഭാഷണങ്ങളും കേട്ട ശേഷം എട്ടുകാലിമുത്തശ്ശി ഇപ്രകാരം പറഞ്ഞു. മനോഹാരികളും, സ്നേഹസമ്പന്നരുമായ വായു,ഭൂമി,ജലം,അഗ്നി എന്നിവരെ, നിങ്ങൾ എല്ലാ ദിവസവും എന്നെ സഹായിക്കുന്നതു പോലെ, നല്ല സ്വപ്നങ്ങളെ മാത്രം സ്വപ്നം കാണുന്ന കുഞ്ഞുങ്ങളിലേക്ക് കടത്തിവിടുന്ന ഒരു പ്രത്യേക വല നെയ്തെടുത്ത് നിങ്ങളെ സഹായിക്കാൻ എനിക്കു കഴിയും.\nഎട്ടുകാലി മുത്തശ്ശി വലനെയ്യുകയും ഡ്രീം ക്യാച്ചർ (Dream Catcher) ഉണ്ടാക്കുകയും ചെയ്തു. സ്വപ്നങ്ങളുടെ ലോകത്തിൽ നിന്ന് മടങ്ങുമ്പോൾ ഷാമാൻ ആ ഡ്രീം ക്യാച്ചറും കൊണ്ടു വന്നു. എല്ലാ കുടുംബങ്ങളിലും ഡ്രീം ക്യാച്ചർ നിർമ്മിച്ച് കുട്ടികൾ ഉറങ്ങുന്ന മുറിയിൽ സൂര്യപ്രകാശമേൽക്കുന്ന ഭാഗത്തായി തൂക്കിയിട്ടു. പിന്നീടൊരിക്കലും കുഞ്ഞുങ്ങൾ ദു:സ്വപ്നങ്ങൾ കണ്ട് അസ്വസ്ഥരായില്ല.... മനോഹരമായ സ്വപ്നങ്ങൾ കണ്ട് അവർ സമാധാനത്തോടെ ഉറങ്ങി.\nഡ്രീം ക്യാച്ചർ പിടികൂടുന്ന സ്വപ്‌നങ്ങൾ\nനല്ല സ്വപ്നങ്ങളെ ഡ്രീം ക്യാച്ചർ അതിന്റെ അലുക്കുകളിലൂടെ കടത്തിവിടും.അത് ഡ്രീം ക്യാച്ചറിലെ വർണ തൂവലുകൾ വഴി താഴെ ഉറങ്ങി കിടക്കുന്നവരിൽ എത്തും. ദുസ്വപ്‌നങ്ങൾ അതിൽ കുരുങ്ങി കിടക്കും. ആ ദുസ്വപ്നങ്ങൾ പിറ്റേന്നത്തെ ആദ്യത്തെ സൂര്യ രശ്മി പതിക്കുമ്പോൾ നശിച്ചു പോവും.Objiwian എന്ന അമേരിക്കൻ ആദിവാസി ഗോത്ര വിഭാഗത്തിന്റേതാണ് ഈ ആശയം.\nഏതാണ്ട് ഒരു വർഷത്തോളമായി ഇതിന്റെ പുറകെയാണ്. അമേരിക്കയിലൊക്കെ ഇപ്പോഴും വിശ്വാസത്തോടെയാണ് ഇതുപയോഗിക്കുന്നത്. എന്നാൽ ഇന്ത്യയിൽ നമ്മുടെ നാട്ടിലൊക്കെ വീട് അലങ്കരിക്കാനുള്ളൊരു വസ്തു എന്നതാണ് ഡ്രീം ക്യാച്ചർ. അമേരിക്കയിൽ അത് പരമ്പരാഗതമായ ഒരു വിശ്വാസത്തിന്റെ ഭാഗമാണ്. നമ്മുടെ വിശ്വാസവുമായി പൊരുത്തപ്പെടാത്തതുകൊണ്ടോ എന്തോ നമ്മുക്ക് അതിനെ അങ്ങനെ കാണാനാകില്ല. ഇന്ത്യയിലിത് ലഭിക്കുമെങ്കിലും അമേരിക്കയിൽ നിർമ്മിക്കുന്നത് പോലെയുള്ളവ ഇവിടെ കിട്ടാറില്ല. ഇതിന്റെയൊക്കെ ഇന്ത്യൻ വേർഷനാണ് ലഭിക്കുന്നത്.വൃത്തമാണ് അടിസ്ഥാനമായുള്ള ഘടന. അത് ചെയ്യാൻ തന്നെ ഒരു ദിവസം ആവശ്യമുണ്ട്. ബാക്കിയൊക്കെ അതനുസരിച്ച് ചെയ്‌തെടുക്കും.\nശ്രേയയുടെ സ്വപ്ന സഞ്ചാരം\nഞങ്ങൾക്കൊരു ഫെയ്‌സ്ബുക്ക് ഗ്രൂപ്പുണ്ട്. അടുത്ത സുഹൃത്തുക്കൾ മാത്രമുള്ള ഒരു ഗ്രൂപ്പ്. കഴിഞ്ഞ പുതുവർഷത്തിൽ എല്ലാവരും ചേർന്ന് ഒരു ആവശ്യം മുന്നോട്ടു വച്ചു. എല്ലാവരും പുതിയ ഓരോ ആശയങ്ങൾ അവതരിപ്പിക്കുക. അങ്ങനെ എന്റെ മനസ്സിൽ ആ സമയത്തുണ്ടായ ആശയമാണ് നമ്മൾ ഉപയോഗശേഷം വലിച്ചെറിയുന്ന, അല്ലെങ്കിൽ പഴയ വസ്തുക്കൾ ഉപയോഗിച്ച് എന്തെങ്കിലും ചെയ്യുക എന്നത്. അങ്ങനെ ക്രാഫ്റ്റ് ജോലികളുടെ പല ആശയങ്ങൾക്കിടയിലേക്കാണ് ഡ്രീം ക്യാച്ചറിനെ ലഭിക്കുന്നത്.\nഞാൻ ആദ്യമായി ആയിരുന്നു അതിനെ കുറിച്ച് കേൾക്കുന്നത്. ആ പേരിലുള്ള കൗതുകം, ഡ്രീം ക്യാച്ചർ ഇത് സ്വപ്നങ്ങളെ ക്യാച്ച് ചെയ്യുമോ എന്ന കൗതുകത്തിന്റെ പുറത്താണ് ആദ്യത്തേത് ഉണ്ടാക്കുന്നത്. പക്ഷേ ചെയ്തത് ഇഷ്ടമായ കൂട്ടുകാർ അത് വാങ്ങി, കണ്ടവർ പിന്നെയും ആവശ്യപ്പെട്ടു വരാൻ തുടങ്ങി. ഒരിക്കൽ വാങ്ങിയവർ തന്നെയാണ് ഇതിന്റെ വിപണി എനിക്ക് വേണ്ടി കണ്ടെത്തുന്നത്, അവർ മറ്റുള്ളവരോട് പറയുകയും പലരിലേയ്ക്കും അതെത്തുകയും ചെയ്തു. പിന്നീട് ഡ്രീം ക്യാച്ചറിനെ കുറിച്ച് കൂടുതൽ മനസ്സിലാക്കി, അതിന്റെ ആശയം മനസ്സിലാക്കി, അത് പുറത്തുള്ളവരിലേയ്ക്ക് എത്തിക്കാൻ ഫെയ്‌സ്ബുക്കിൽ പുതിയ പേജ് തുറന്നു. ഒപ്പം ഇതിന്റെ നിർമ്മാണ വിഡിയോ ഞാൻ ചെയ്തത് യൂട്യുബിലും ലഭ്യമാണ്.\nഎല്ലാവരും ചോദിക്കുന്നൊരു ചോദ്യമാണ് ഡ്രീം ക്യാച്ചർ വീട്ടിൽ തൂക്കിയാൽ നല്ല സ്വപ്നം മാത്രമേ കാണുകയുള്ളോയെന്ന്. അതൊരു വിശ്വാസത്തിന്റെ ഭാഗം ആണ്. അമ്പലത്തിൽ ഈശ്വരനുണ്ടോ എന്ന് ചോദിക്കും പോലെ. വിശ്വാസമുള്ളവർ വിശ്വസിക്കുന്നു.\nശ്രേയയും ഭർത്താവ് ദീപക്കും\nഇതെനിക്കു തരുന്നത് പോസിറ്റീവ് എനർജി ആണ്. ഞാൻ ഇതുണ്ടാകാൻ തുടങ്ങിയതു മുതൽ ഒരു ഊർജ്ജം ജീവിതത്തിൽ അനുഭവിക്കാനാകുന്നുണ്ട് .അത് ഒരുപക്ഷേ എനിക്ക് ഇതിനോടുള്ള താൽപ്പര്യം കാരണവുമാകാം. ഉണ്ടാക്കുമ്പോൾ ഞാൻ ഭയങ്കര സന്തോഷത്തിലാണ്. അതിൽ നിന്നും കിട്ടുന്ന പണത്തേക്കാൾ അത് വാങ്ങുന്നവരുടെ സംതൃപ്തിയും സന്തോഷവും തന്നെയാണ് എനിക്ക് പ്രധാനം. ദൽഹി വരെ എന്റെ ഡ്രീം ക്യാച്ചർ പോയിട്ടുണ്ട്. ഇതുവരെ ഏതാണ്ട് നൂറിലധികം ഡ്രീം ക്യാച്ചറുകളുണ്ടാക്കിയിട്ടുണ്ട്. പലരുമിതു വാങ്ങുന്നത് തന്നെ സമ്മാനങ്ങളായി നൽകാൻ വേണ്ടിയാണ്. പിന്നെ ഇതിന്റെയൊരു പ്രധാന ഗുണം ഇത് ഉപയോഗ ശൂന്യമായ വസ്തുക്കളിൽ നിന്നാണ് ഉണ്ടാക്കുന്നത്. അതുകൊണ്ട് അതിന്റെ പ്രൊമോഷനായും ഞാനിത് ഉപയോഗിക്കുന്നുണ്ട്.\nദീപക്ക് എന്നാണ് ഭർത്താവിന്റെ പേര്. കോഴിക്കോട് കലക്ട്രേറ്റിൽ ക്ലർക്കാണ് . എന്റെ ഇമ്മാതിരി ഇഷ്ടങ്ങൾക്കൊന്നും അദ്ദേഹം എതിർപ്പ് പറയാറില്ല. ഒപ്പം നിൽക്കുകയും ചെയ്യാറുണ്ട്. ഞാൻ പോസ്റ്റ് ഗ്രാജ്വേഷൻ കഴിഞ്ഞു കുറച്ചുനാൾ ട്യൂഷനൊക്കെയെടുത്തിരുന്നു. പക്ഷേ ഒന്നിലും സംതൃപ്തി ലഭിച്ചില്ല. അങ്ങനെയത് വേണ്ടെന്നു വച്ചു. പശുവും ജൈവകൃഷിയുമൊക്കെയായി കുറച്ചു കാലം വീട്ടിൽ കൂടി. ദീപുവേട്ടന്റെ ജോലിയുടെ ആവശ്യത്തിനായി ടൗണിലേക്ക് ഷിഫ്റ്റ് ചെയ്യേണ്ടി വന്നപ്പോൾ അതൊക്കെ ഒഴിവാക്കേണ്ടി വന്നു. ചെടി നട്ടു വളർത്തുന്നതാണ് എപ്പോഴും എനിക്ക് ഏറ്റവും സന്തോഷം തരുന്നൊരു കാര്യം. ഇപ്പോൾ ക്ലാസ്സ് എടുക്കൽ തുടരുന്നുണ്ട് പിന്നെ വിത്ത് പേന നിർമാണം, കുരുത്തോല കൊണ്ടുള്ള കളിപ്പാട്ട നിർമാണം അങ്ങനെ അങ്ങനെ പോകുന്നു.\nസുഹൃത്തുക്കളാണ് ഏറ്റവും വലിയ ശക്തി. അവർ കാരണമാണ് ഇങ്ങനെയൊരു ആശയം പോലും ലഭിക്കുന്നത്. ഇപ്പോൾ മറ്റൊരു സന്തോഷം ഇന്ത്യൻ ബുക്ക് ഓഫ് റെക്കോർഡ്സിൽ ഇന്ത്യയിലെ ഏറ്റവും വലിയ ഡ്രീം ക്യാച്ചറായി എന്റെ ഡ്രീം ക്യാച്ചർ ഒഫീഷ്യൽ ആയി വരാനുള്ള കാത്തിരിപ്പിലാണ്. അങ്ങനെയാണെങ്കിൽ അതൊരു ഗിന്നസ് ലോക റെക്കോർഡാണ്.


ഹാക്കര്‍മാരെ കബളിപ്പിക്കുന്ന സ്മാര്‍ട്ട് എഐ വികസിപ്പിച്ചെടുത്ത് ഗവേഷകര് | Scientists Are Building Smart AI That Can Outsmart Hackers Trying To Expose Their Weakness - Malayalam Gizbot\n23 min ago വിവോ Z6 5G ഫെബ്രുവരി 29ന് പുറത്തിറങ്ങും\n| Published: Wednesday, May 22, 2019, 10:00 [IST]\nആര്‍ട്ടിഫിഷ്യല് ഇന്റലിജന്റ്‌സിന്റെ ലോകത്ത് ഉയര്‍ന്നുകേള്‍ക്കുന്ന പുതിയൊരു പേരാണ് അഡ്വര്‍സേറിയല് അറ്റാക്ക്. ഇതൊരു പ്രത്യേകതരം ഹാക്കിംഗ് രീതിയാണ്. തെറ്റായ ഡാറ്റ ഉപയോഗിച്ച് എഐ-യില് തകരാറുണ്ടാക്കുകയാണ് അഡ്വര്‍സേറിയല് അറ്റാക്കില് ചെയ്യുന്നത്.\nഇത്തരം ആക്രമണം വ്യാപകമായിട്ടില്ലെങ്കിലും ഇതിനെ നേരിടാന് ആവശ്യമായ തയ്യാറെടുപ്പുകള് ശാസ്ത്രലോകം ആരംഭിച്ചുകഴിഞ്ഞു. വിവിധ രീതികളില് അഡ്വര്‍സേറിയല് അറ്റാക്ക് നടത്താന് സാധിക്കും. ഓഡിയോ ഇന്‍പുട്ടിലൂടെ അലക്‌സയെ കൊണ്ട് പണമയപ്പിക്കുക, അല്ലെങ്കില് റോഡരികിലെ ചിഹ്നത്തിന്റെ സഹായത്തോടെ സ്വയം ഓടുന്ന കാറിനെ ആശയക്കുഴപ്പത്തിലാക്കുക എന്നിവ ഏതാനും ചില ഉദാഹരണങ്ങള് മാത്രം.\nഹാക്കര്‍മാരെ പ്രതിരോധിക്കാനുള്ള പരമ്പരാഗത മാര്‍ഗ്ഗങ്ങള് ഇവിടെ ഫലപ്രദമാവുകയില്ല. കാരണം ഇത്തരം ഹാക്കര്‍മാര് മനുഷ്യസഹജമായ പിഴവുകളെയോ സുരക്ഷാ വീഴ്ചകളെയോ ഉപയോഗിച്ചല്ല ആക്രമണം നടത്തുന്നത്. അതുകൊണ്ട് തന്നെയാണ് എഐ-യെ കൂടുതല് ശക്തിപ്പെടുത്തി ഇത്തരം കെണികളില് വീഴുന്നതില് നിന്ന് തടയാന് കാര്‍ണീജ് മെല്ലണ് സര്‍വ്വകലാശാലയിലെ ഗവേഷകര് ശ്രമം തുടങ്ങിയത്.\nഎഐ സ്മാര്‍ട്ട് ആണ്. അതുകൊണ്ട് അവയക്ക് മനുഷ്യനേത്രങ്ങള്‍ക്ക് തിരിച്ചറിയാന് കഴിയാത്ത കാര്യങ്ങള് പോലും മനസ്സിലാക്കി പ്രവര്‍ത്തിക്കാന് കഴിയും. എഐ ഹാക്കര്‍മാരുടെ കെണിയില് എളുപ്പം വീണുപോകാനുള്ള കാരണമിതാണെന്ന് ഗവേഷകര് പറയുന്നു.\nഹാക്കര്‍മാരെ നേരിടാന് ഒരുങ്ങുന്നത്\nഎഐക്ക് പരിശീലനം നല്‍കുന്നതിനുള്ള പ്രത്യേക ഡാറ്റ വികസിപ്പിച്ചെടുത്താണ് ഗവേഷകര് ഹാക്കര്‍മാരെ നേരിടാന് ഒരുങ്ങുന്നത്. കാഴ്ചയില് ഒരുപോലെ തോന്നുമെങ്കിലും കമ്പ്യൂട്ടര് വ്യത്യസ്തമായി മനസ്സിലാക്കുന്ന വസ്തുക്കളാണ് ഇതില് ഉള്‍പ്പെടുത്തിയിട്ടുള്ളത്. ഉദാഹരണത്തിന് നായയുടെ ചിത്രം. എന്നാല് സൂക്ഷ്മമായി നോക്കുമ്പോള് പൂച്ചയുടേത് പോലുള്ള രോമങ്ങള് തിരിച്ചറിയാനാകും. ഇതുപോലുള്ള ചിത്രങ്ങളില് നിന്ന് യഥാര്‍ത്ഥ നായയെ തിരിച്ചറിയാന് എഐ-ക്ക് കഴിയുമോ എന്നാണ് പരിശീലനത്തിലൂടെ വിലയിരുത്തിയത്. നിമിഷനേരം കൊണ്ട് യഥാര്‍ത്ഥ ചിത്രം തിരിച്ചറിയാന് എഐ-ക്ക് സാധിച്ചു.\nചെവികള്, വാല് പോലുള്ള പ്രത്യക്ഷ സവിശേഷതകള് ഉപയോഗിച്ചും മനുഷ്യനേത്രങ്ങള്‍ക്ക് തിരിച്ചറിയാനാകാത്തത്ര സൂക്ഷ്മമായ ഘകടങ്ങളുടെ സഹായത്തോടെയും എഐക്ക് വസ്തുക്കളെ തിരിച്ചറിയാന് കഴിയുമെന്ന് പരീശിലനത്തിലൂടെ ബോധ്യപ്പെട്ടു. സൂക്ഷ്മ സവിശേഷതകളാണ് അഡ്വര്‍സേറിയല് ആക്രമണങ്ങളുടെ അടിസ്ഥാനം.\nമനുഷ്യര്‍ക്ക് തിരിച്ചറിയാന് കഴിയുന്ന ഡാറ്റ ഉപയോഗിച്ച് മാത്രം എഐ-ക്ക് പരിശീലനം നല്‍കിയാല് ഈ പ്രശ്‌നം ഒരുപരിധി വരെ പരിഹരിക്കാന് കഴിയുമെന്ന് ഗവേഷകര് പറയുന്നു. ഇതുവഴി സൂക്ഷ്മമായ പാറ്റേണുകളോട് എഐ പ്രതികരിക്കുന്നത് തടയാനാകും.\nമനുഷ്യൻറെ കണ്ണുകളെക്കാൾ മികച്ച കൃത്രിമ കണ്ണ് കണ്ടുപിടിച്ച് ശാത്രജ്ഞർ\nScientists Are Building Smart AI That Can Outsmart Hackers Trying To Expose Their Weakness\nStory first published: Wednesday, May 22, 2019, 10:00 [IST]


കോളജുകള് നവംബര് ഒന്നിന് തുറക്കും; അക്കാദമിക് കലണ്ടര് പുറത്തിറക്കി കേന്ദ്രസര്‍ക്കാര് – Chandrika Daily\nBy Test User Tuesday September 22, 2020 12:54 pm\n2020 അക്കാദമിക വര്‍ഷത്തിലെ ബിരുദ-ബിരുദാനന്തര വിദ്യാര്‍ത്ഥികള്‍ക്കുള്ള ആദ്യ വര്‍ഷ കലണ്ടര് കേന്ദ്ര വിദ്യാഭ്യാസ വകുപ്പ് പുറത്തിറക്കി.\nന്യൂഡല്‍ഹി: കോവിഡ് മഹാമാരിയില് താല്‍ക്കാലികമായ അടച്ചിട്ട രാജ്യത്തെ ഉന്നത വിദ്യാഭ്യാസ സ്ഥാപനങ്ങള് നവംബര് ഒന്നു മുതല് പുനരാരംഭിക്കാന് കേന്ദ്രസര്‍ക്കാര്. 2020 അക്കാദമിക വര്‍ഷത്തിലെ ബിരുദ-ബിരുദാനന്തര വിദ്യാര്‍ത്ഥികള്‍ക്കുള്ള ആദ്യ വര്‍ഷ കലണ്ടര് കേന്ദ്ര വിദ്യാഭ്യാസ വകുപ്പ് പുറത്തിറക്കി.\nഒക്ടോബര് 31ന് പ്രവേശന നടപടികള് പൂര്‍ത്തീകരിക്കണം എന്നാണ് വിദ്യാഭ്യാസ വകുപ്പ് നിര്‍ദേശിച്ചിട്ടുള്ളത്. ആദ്യ സെമസ്റ്റര്/വര്‍ഷ വിദ്യാര്‍ത്ഥികള്‍ക്കുള്ള ക്ലാസ് നവംബര് ഒന്നിന് ആരംഭിക്കും. 2021 മാര്‍ച്ച് എട്ടിനും 26നും ഇടയ്ക്ക് പരീക്ഷകള് നടത്തണം.\nEducation Minister @DrRPNishank announces Academic Calendar for the First Year of Under-Graduate and Post-Graduate Students of the Universities for the Session 2020-21: @ugc_india pic.twitter.com/KIVfeE1BlR\n— Live Law (@LiveLawIndia) September 22, 2020\nഅക്കാദമിക സമയ നഷ്ടം പരിഹരിക്കുന്നതിനായി ശൈത്യ വേനല് അവധികള് ഇല്ലാതാക്കിയിട്ടുണ്ട്. മാര്‍ച്ച് 27 മുതല് ഏപ്രില് നാലു വരെയാണ് സെമസ്റ്റര് ബ്രേക്ക്. അഞ്ചാം തിയ്യതി ക്ലാസുകള് പുനഃരാരംഭിക്കും. സെപ്തംബറിലാണ് ആദ്യവര്‍ഷ ക്ലാസുകള് ആരംഭിക്കേണ്ടിയിരുന്നത്.\nCategories: Education, india, main stories, More, News Tags: colleges, colleges india, covid, education


മാന്ദ്യമില്ല, ഹിന്ദു കലണ്ടര് പ്രകാരം രണ്ട് മാസം സാമ്പത്തിക മുരടിപ്പുണ്ടാകുമെന്ന് സുശീല് കുമാര് മോദി:Economic slowdown usual during months of Saawan-Bhado: Sushil Kumar Modi\nEconomic Slowdown Usual During Months Of Saawan Bhado Sushil Kumar Modi\nമാന്ദ്യമില്ല, ഹിന്ദു കലണ്ടര് പ്രകാരം രണ്ട് മാസം സാമ്പത്തിക മുരടിപ്പുണ്ടാകുമെന്ന് സുശീല് കുമാര് മോദി\nരാജ്യത്ത് സാമ്പത്തിക മാന്ദ്യമില്ല, പ്രതിപക്ഷ പാര്‍ട്ടികളില് ചിലര് ഭീതിപടര്‍ത്തുന്നു- സുശീല് കുമാര് മോദി.\nSeptember 02, 2019 06:37:27 pm\nപാറ്റ്‌ന: രാജ്യത്ത് സാമ്പത്തിക മാന്ദ്യമില്ലെന്നും പ്രതിപക്ഷ പാര്‍ട്ടികളില് ചിലര് ഭീതിപടര്‍ത്തുകയാണെന്നും ബിഹാര് ഉപമുഖ്യമന്ത്രിയും ധനകാര്യ മന്ത്രിയുമായ സുശീല് കുമാര് മോദി. രാജ്യത്ത് ഇപ്പോള് നടക്കുന്നത് സാമ്പത്തിക മാന്ദ്യമല്ല, സാവന്-ഭാദോ മാസങ്ങളില് ഉണ്ടാവുന്ന പ്രതിസന്ധി മാത്രമാണെന്നും അദ്ദേഹം പറഞ്ഞു. ഹിന്ദു കലണ്ടര് പ്രകാരം അഞ്ചും ആറും മാസങ്ങളാണ് സാവനും ഭാദോയും.\n”രാജ്യത്ത് പൊതുവെ സാവന്, ഭാദോ മാസങ്ങളില് സാമ്പത്തിക പ്രതിസന്ധിയുണ്ടാകാറുണ്ട്. പക്ഷെ ഇക്കൊല്ലം ചില രാഷ്ട്രീയ പാര്‍ട്ടികള് തിരഞ്ഞെടുപ്പ് പരാജയത്തിലെ അമര്‍ഷം തീര്‍ക്കാനായി ഭീതി പടര്‍ത്തുകയാണ്” സുശീല് കുമാര് മോദി പറയുന്നു. ട്വീറ്റിലൂടെയായിരുന്നു അദ്ദേഹത്തിന്റെ പ്രതികരണം.\nരാജ്യത്തെ സാമ്പത്തിക വളര്‍ച്ച കഴിഞ്ഞ ഏഴ് വര്‍ഷത്തെ ഏറ്റവും കുറഞ്ഞ നിരക്കിലാണെന്ന് കഴിഞ്ഞ ദിവസം റിപ്പോര്‍ട്ട് പുറത്ത് വന്നിരുന്നു. സര്‍ക്കാര് രേഖകളുടെ അടിസ്ഥാനത്തിലായിരുന്നു റിപ്പോര്‍ട്ട്. മാന്ദ്യത്തിന് പിന്നില് നരേന്ദ്രമോദി സര്‍ക്കാരിന്റെ തെറ്റായ നയങ്ങളാണെന്ന് കോണ്‍ഗ്രസ് ഉള്‍പ്പടെയുള്ള പ്രതിപക്ഷ പാര്‍ട്ടികള് ആരോപിച്ചിരുന്നു.\nസാമ്പത്തിക മാന്ദ്യത്തെ കുറിച്ച് ജനങ്ങള് പേടിക്കേണ്ടതില്ലെന്നും കേന്ദ്ര സര്‍ക്കാര് വേണ്ട നടപടികള് സ്വീകരിക്കുന്നുണ്ടെന്നും സുശീല് കുമാര് മോദി പറഞ്ഞു. കേന്ദ്രം പ്രഖ്യാപിച്ച 32 റിലീഫ് പാക്കേജുകളും 10 ബാങ്കുകളുടെ ലയനവും ഇതിന്റെ ഭാഗമാണെന്നും അദ്ദേഹം പറഞ്ഞു.\nഅതേസമയം, മാന്ദ്യം ബിഹാറിനെ ബാധിച്ചിട്ടില്ലെന്നും സംസ്ഥാനത്ത് വാഹനങ്ങളുടെ വില്‍പ്പനയിലും ഇടിവ് സംഭവിച്ചിട്ടില്ലെന്നും കേന്ദ്രം ഉടനെ തന്നെ മൂന്നാമത്തെ പാക്കേജും പ്രഖ്യാപിക്കുമെന്നും അദ്ദേഹം പറഞ്ഞു.\nമുൻ ഷില്ലോങ് ലജോങ് നായകൻ സാമുവൽ ലാൽമുവാൻപുയയും കേരള ബ്ലാസ്റ്റേഴ്സിൽ\nമുഹമ്മദ് ഷമിക്കെതിരെ അറസ്റ്റ് വാറണ്ട്